
FRANKLIN-TÁRSULAT  NYOMDÁJA. 


I.  Élete. 

Egypár  kötet  elbeszélés,  egy  terjedelmesebb 
((történeti  körkép»  s  az  ih'asnak  legalább  is  annyira 
kifogásolt,  mint  a  mennyire  magasztalt  fordítása: 
mindössze  ennyi  az,  a  mi  a  magyar  olvasóközönség 
előtt  Baksay  Sándor  irodalmi  hagyatékául  ismeretes. 
Nem  mondható  gazdag  örökségnek  még  akkor  sem, 
ha  hozzáveszszük  azt  a  néhány  költeményt,  elbeszé- 
lést, rajzot,  tréfát  és  néprajzi  dolgozatot,  melyek 
csak  egy-egy  folyóirat  vagy  újság  szűkebb  közön- 
sége előtt  voltak  ismeretesek  megjelenésük  idején 
s  kötetbe  gyűjtve  csak  halála  után  láthattak  nap- 
világot a  Kisfaludy-Társaság  áldozatkészségéből. 
Keveset  írt  s  tárgyai  megválasztásában  sem  igen 
kereste  a  közönség  szélesebb  rétegeinek  kedvét; 
meglehetősen  szűkkörű  az  a  világ  is,  melyet  külö- 
nös kedvvel  rajzolt,  s  az  a  kör  is,  a  melyhez  első- 
sorban szólt.  Irodalmi  köztudatunkban  úgy  él,  mint 
a  kálvinista  magyarságnak  minden  felekezeties  vo« 
nástól  ment,  de  művészetének  minden  jellemző 
vonásával  mégis  e  felekezethez  kapcsolódó  írója. 
E  szűkkörűsége  s  munkásságának  csekély  terje- 
delme ellenére  is  írói  kedvének  ellanyhulása  kétség- 
telenül érzékeny  vesztesége  volt  irodalmunknak  s 

élete  napjának  leáldoztával  benne  a  magyar  népnek 
egyik  legélesebb  szemű  megfigyelője  s  biztos  kezű 
rajzolója,  elsőrangú  elbeszélő  tehetség  s  minden  ízé- 
ben eredeti  és  rokonszenves  írói  egyéniség  szállott 
sírba. 


Baksay  íi'ói  munkássága  a  legnemesebb  értelem- 
ben vett  «Heimatkmist».  Az  otthon  költészete,  annak 
a  világnak  színes,  meleg  rajza,  mely  legszűkebb 
környezeteként  körülvette  az  írót  s  legközelebb  volt 
szívéhez  és  megfigyeléséhez.  Az  előadás  tárgyias 
formája  mellett  is  nemcsak  vonzó  és  eredeti  egyéni- 
ségét érezzük  folyton  mmikáiban,  hanem  életének 
s  emlékeinek  nyomai  is  folyton  fel-feltünedeznek 
elbeszélésének  medrében.  Szülőhazája,  gyermek  és 
ifjú  éveinek  boldog  földje:  az  alsóbaranyai  Ormán- 
ság, —  szép  halmaival  és  hgeteivel,  sajátságos,  ősi 
vonásokat  őrző  népével,  —  élményei  s  papi  pályája 
nemcsak  ihletői  költészetének,  hanem  sajátosan 
egyéni  színt  és  zamatot  is  adnak  neki. 

Szőledi  Baksay  Sándor  1832-ben  született  a 
baranya-vármegyei  Nagypeterden.  Születése  nap- 
jául életrajzaiban  júl.  28-ikát  olvassuk;  ő  maga 
Dömötör  Jánoshoz  írt  egyik  levelében  júl.  29-ikét 
említi,  élete  vége  felé  pedig  aug.  l-re  teszi  születése 
napját,  s  rendesen  e  napot  ülték  meg  családi  körben. 
«Az  én  gyógyíthatatlan  betegségem  (értsd  83  esz- 
tendő) —  írja  1915  máj.  17-én  sógorának,  Hetesy 
Viktornak  —  egyre  növekszik;  szeretném  pedig  meg- 
érni a  születésem  (aug.  1.)    évfordulóját.))   A  nagy- 

peterdi  ref.  egyház  anyakönyvének  bejegyzése  sze- 
rint ez  utóbbi  a  helyes  (1832  aug.  1). 

Családja,  melynek  neve  eredetileg  Baxa  volt,  az 
a  ba  új  vármegyei  Hejcze  faluból  származott.  Maga 
Baksay  igen  büszke  volt  családja  régi  nemességére  s 
évtizedeken  át  foglalkozott  családfája  adatainak 
kutatásával.  Saját  állítása  szerint  II.  Endre  koráig 
vezette  vissza  leszármazásukat  ;  de  az  eddig  közre- 
bocsátott adatok  szerint  legrégibb  ismert  őse, 
Baxa  Tamás,  a  XVI.  század  közepén  élt  s 
valószínűleg  ő  emelte  katonai  érdemei  jutalmául 
a  nemesség  sorába  családját,  héczei  előnévvel. 
Két  fia  volt:  Imre,  kinek  ága  hamarosan  kihalt, 
s  Mátyás.  Ez  Fáy  Orsolyát  vette  feleségül  s  tőlük 
származott  le  az  az  ág,  melyből  az  író  szüle- 
tett s  mely  már  harmadik  ízében  a  ref.  egyház 
nyugalmasabb  szolgálatával  cserélte  fel  a  vitézi 
pályát.  A  nemes  héczei  Baksay-családnak  ez  az  ága, 
mely,  az  írónak  egy  érsekcsanádi  anyakönyvi  be- 
jegyzéséből következtetve,  Szőledi  előnévvel  külön- 
böztette meg  magát,  több  mint  200  esztendeig 
szolgálta  szakadatlan  sorban  Istent.  Mintegy  25 
papot  és  tanítót  adott  egyházának,  kik  «elmenvén, 
tanították  a  népet»  Beregtől  Gömörig  s  Zempléntől 
Baranyáig.  Sorukban  Mátyás  tokaji  papnak  hat  fiú- 
gyermeke volt  s  ezt  mind  a  hatot  papnak  nevelte. 
Egyikük,  József,  hedrahelyi  pap  lett  s  Ladányi 
Molnár  Katalinnal  kötött  házasságából  született 
az  író  nagyatyja,  László,  tótszentgyörgyi  pap  s 
belső-somogyi  alesperes,  kinek  felesége,  Biró  Judit, 
gróf  Eestetich  egyik  tiszttartójának  volt  u  leánya. 


Ezek  az  ároni  traditiók  igen  élénken  éltek  az 
író  atyjában,  Baksay  Lászlóban  is,  ki  Nagy- 
peterden  tanítóskodott,  mint  theologiai  végzettségű, 
de  papi  vizsgát  nem  tett  rektor,  s  épúgy  lenyű- 
gözték  a  gyermek  Baksay  föllengő  ábrándjait, 
mint  egyik  elbeszélésében  a  szegény  kis  Borzas- 
házy  Euharéz  Pálnak  a  debreczeni  kántorságról 
szövögetett  álmait.  «A  bölcs  gondviselés  —  írja 
ó'  maga  —  a  kathedrát  jelölte  ki  nekem  vég- 
czélúl;  e  végbó'l  már  bat  éves  koromban  tudtam 
minden  nagy-,  déd-  és  szépapám  nevét,  kik  kétszáz 
esztendő  óta  valamennyien  az  Istent  szolgálták. 
Másfelől  a  nyakam  kitekerése  is  kilátásba  helyez- 
tetett, ha  valamikor  csak  egy  hajszálnyira  is  félre- 
lépek attól  az  úttól,  mely  a  kathedrába  vezet.))  De 
nemcsak  a  kathedrához  ragaszkodott  ily  hűségesen 
a  család,  hanem  magyar  volta  is  minden  idegen 
hatástól  érintetlenül  élt  benne  századokon  át.  Ősei 
sorából  400  esztendő  alatt,  ellenére  a  kálvinista 
papoknál  annyira  szokásos  külföldi  iskolázásnak, 
kettő  kivételével  egy  sem  volt  Magyarország  határain 
kívül  —  ő  sem  — ,  egyik  sem  beszélt  anyanyelvén 
kívül  más  élőnyelvet  —  ő  sem  — ,  ellenben  deákul 
mindegyik  kitűnően  tudott  —  miként  ő  is. 

Atyja  tanította  írni-olvasni  s  ennek  emlékéül  írásai- 
ban is  folyton  vissza-visszatér  a  fiát  tanítgató  atya 
képe.  Anyját, Földváry  Rozáliát,  mint  a  legjobb  anyát 
emlegeti,  s  valóban  a  rokonok  emlékezése  szerint  is 
nemcsak  igen  szép,  hanem  rendkívül  jólelkű  és  gyön- 
géd teremtés  volt.  Sándoron  kívül  még  egy  fiú  szárma- 
zott házasságukból :  László,  ki  később  Baranyában 


lelkészkedett  s,  úgy  látszik,  mindenben  merő  ellen- 
téte volt  bátyjának.  Az  anya  fiatalon,  még  a  fiúk 
pályakezdése  előtt  elhalt.  Az  ő  ágán  is  papi  család- 
ból származott  Baksay ;  nagyszülei  Földváry  Péter, 
inkei  ref.  lelkész  s  Vécsey  Mária  voltak. 

A  debreczeni  collegiumnak  nemrég  elhunyt  nagy- 
nevű tanára,  Tóth  József,  emlékezése  szerint  az  atya 
eleinte  nem  igen  mert  szegénysége  miatt  fia  tanít- 
tatására gondolni ;  inasnak  akarta  adni  s  csak  az 
ő  rábeszélésére,  ki  akkor  ott  suppHcált  s  megesett 
szíve  a  fiúcska  siránkozásán,  szánta  rá  magát  a  fiú 
iskoláztatására.  1839  őszén  Csurgóra  küldte  deák- 
iskolába s  itt  egypár  tanára  elhatározó  befolyással 
volt  az  ifjúra.  Hálásan  emlegeti  sorukból  a  szigorú, 
de  áldott  kezű  Kacsóh  Lajost,  főként  azonban  az 
alsük-sarkadi  papra,  Sarkady  Károlyra  emlékszik 
nagy  szeretettel,  ki,  mint  iskola-inspector,  sokszor 
hetekig  helyettesített  egy-egy  tanárukat.  Legszebben 
s  legnagyobb  vonzalommal  rajzolt  papi  alakjaiban 
az  ő  nyájas,  tudós  képe  tér  folyton  vissza:  házában 
példás  rend,  agyában  tömérdek  ismeret,  szívében 
nagy  szeretet  és  életbölcseség,  ajkán  csodálatos 
közló'tehetség,  a  legkószább  elmét  lebihncselő  nyu- 
galmas előadás  és  fáradhatatlanság  a  tanításban. 
Universalis  műveltsége  minden  irányban  tudott  egy- 
egy  világító  sugárt  vetni  a  diák  előtt,  kinek  lelkét 
valami  sajátos,  a  legkülönbözőbb  tárgyakra  elka- 
landozó rendszertelenséggel,  melyben  mégis  volt 
rendszer,  folyton  foglalkoztatta  s  ez  mintegy  edző 
tornául  szolgált  az  ifjú  elme  számára.  Egyaránt  nagy 
érdeklődést  tudott  Baksayban  kelteni  a  botanika  s  a 

classikusok  iránt.  A  botanika  szeretete  meg  is  látszik 
tanítványán  mindvégig.  Alakjai  <sa.  fűvész-ember 
poesisével»  élvezik  a  természetet  s  kezükben  Di(> 
szegivei  barangolnak.  Classikai  műveléséhez  később 
még  Bódis  István,  luzsoki  pap  járult  hozzá,  kinek 
nagy  könyvtára  volt  s,  mint  a  deákban  igen  tudós 
ember,  sokszor  idézgette  talpraesetten  a  latin  költő- 
ket Baksay  előtt. 

Csurgói  diákévei,  melyekre  mindvégig  kedvesen 
emlékezgetett  vissza,  sok  híven  megőrzött  impressió- 
val  gazdagították  lelkét.  A  csm'gói  diákság  ebben  az 
időben  meglehetősen  korhely  és  garázda  volt :  leczkéik 
tanulása  helyett  gyakran  fokosokat  készítgettek, 
ólomgolyókat  öntöttek  s  pisztolyokkal  lövöldöztek. 
Ennek  egyik  oka  kétségtelenül  tanáraik  túlterhelt- 
sége volt.  A  nj^olcz  osztály  tanítását  három  tanár 
látta  el  s  ezek  közül  kettő  egyszersmind  a  csurgói 
lelkészi  teendőket  is  végezte.  Nemcsak  a  tanítás 
munkáját  nem  teljesíthették  lelkiismeretesen  és 
nyugodtan,  hanem  a  diákok  hibáival  szemben  is 
kíméletlenek  voltak,  önkényesen  és  hamarosan  «fel- 
vágattáb)  még  a  felsőbb  osztályok  tanulóit  is. 
Az  sem  tartozott  a  ritkaságok  közé,  hogy  a  tanár 
a  büntetés  elől  kereket  oldó  diákot  pandúrokkal 
kisértette  vissza  az  iskolába. 

Baksay  anyai  nagyanyjánál,  özvegy  Földváiy 
Peteménél  lakott.  A  kis  udvari  szobácska  lakóinak 
nyomorúságukon  átmosolygó  idylli  derűjét,  a  kegyes 
Nádszál  papné  lelki  békéjét  s  a  kis  Borzasházy 
Euharéz  Pálnak  nyugtalan  ábrándjait  oly  vonzóan 
rajzolja  majd  később  két  elbeszélésében  is  (A  nagy- 

mama  karácsonyja,  A  csudálatos  történet).  Azok  a 
tűzeszű,  egészségtől  duzzadó,  de  fejük  búbján 
éretlen  diókat,  testükön  zöld  szilvákat  érlelő  ficzkók 
is,  kik  oly  kedves  alakjai,  alighanem  a  maga  gyermek- 
korára való  emlékezésből  születtek.  Nem  volt 
vásott  gyermek,  de  a  többiek  pajkossága  őt  is  rávitte 
egy-egy  csíny  elkövetésére  s  neki  is  kijárt  jutalmul 
a  fustis  frequens.  A  tanári  gyűlések  jegyzőkönyvei 
több  ízben  őriztek  meg  róla  efféle  dicséreteket : 
«1843  május  6-iki  Gyűlés ...  1.  Baksay  Sándor 
több  ízbeli  engedetlenségért  bottal  büntettetett. 
. . .  Június  24-iki  Gyűlés  ...  5.  Baksay  Sándor 
több  ízbeli  engedetlenségért  ismét  bottal  bün- 
tettetett.*  Viszont  némileg  mentségére  szolgál  Bak- 
saynak  az,  a  mit  csak  utolsó  éveiben  emlegetett, 
hogy  Kacsóh  Lajost  eleinte  szerette,  de  később 
elidegenedett  tőle,  mert  szerfölött  gorombán  bánt 
vele,  sokszor  igaztalanul  büntette  s  mások  csínyeiért 
is   megverte. 

De  voltak  bizonyos  jobb  és  kellemesebb  oldalai  is 
ez  iskolai  életnek.  A  komolyabb  diákok  közt  volt 
valamelyes  nevelő  hatású  versengés  is,  a  mely 
különösen  az  úgynevezett  provocatióban  nyilatko- 
zott. A  melyik  diák  előbb  levő  helyre  akart  jutni, 
ott  ülő  társát  kihívta  versenyre  az  addig  végzett 
anyagból.  Főként  a  latinból  volt  szokásos  ez  a  ki- 
hívás. A  provokáló  kikereste  az  auctorokból  a  leg- 
nehezebb helyeket ;  hasonlóképen  tett  a  kihívott 
is,  ha  visszaprovokálta  ellenfelét.  Kitűnő  iskolák 
voltak  ezek  a  versengések  az  ambitiosusabb  diákok 
számára,    s    Baksay    is  legnagyobb    részt    ezeknek 

köszönhette,  hogy  oly  pompásan  megtanult  la- 
tinul. 

A  másik  igen  népszerű  intézmény  a  suppücatio 
volt.  A  convictiisok,  melyekben  a  szegénysorsú 
diákok  ellátásukat  nyerték,  többnyire  a  hívek 
közadakozásából  éltek.  A  felsőbb  osztályok  növen- 
dékei bejárták  messze  vidékek  egyházait  s  a  gyűj- 
tött pénz  Vs"^^  beszolgáltatták  a  convictus  czéljaira, 
A  supplieansok  az  egész  országban  rendkívül  nép- 
szerűek voltak.  A  mily  tüi-elmetlenűl  várják  ma  a 
vidéki  urak  az  újságjukat  vivő  posta  érkezését, 
majdnem  úgy  vártak  eleink  a  supplicans  diákokra. 
Ők  kedveskedtek  friss  hírekkel  az  ország  dolgáról, 
ők  terjesztették  az  új  nótákat,  ők  írták  be  nagy 
költőink  új  költeményeit  a  papkisasszonyok  emlék- 
könyveibe, ők  hordták  messze  földről  a  virág- 
magvakat a  papnék  virágoskertjébe.  A  nagyhírű 
főiskolák  supplicansainak  megvolt  a  maguk  meg- 
különböztető nevük  és  attribútumok  is.  A  pápai- 
nak a  neve  sáska  volt,  a  nyalka  patakié  borbély- 
legény, a  kecskemétié  polozsna,  a  debreczenió 
spirité  és  czependáns  ;  a  pápai  duplacsövű  fegyverrel 
járt,  míg  a  debreczeni  csak  kukoriczakóróból  aptált 
botot  magának  ;  a  pataki  egylovas  lektikán  feszített, 
míg  a  kecskemétit  csak  fürge  lábszárai  ragadták 
tova.  Baksay  is  végigsupphcálta  így  a  somogyi  és 
baranyai  eklézsiákat  s  később  mindig  valami  me- 
leg ailágyulással  beszélt  sok  kedves  történetet 
ezekről   az   útjairól. 

De  másban  is  buzgólkodott.  A  reformkor  diák- 
jaiban   a    magyar    nyelv    iránt    föléledt    lelkesedés 

lángot  gyújtott  Csurgón  is.  Az  1846/7.  évben  a 
felső  osztályok  tanulói,  köztük  Baksay  is,  képzó'- 
társulatot  alakítottak  a  hazai  nyelv  ápolására  ver- 
ses és  prózai  munkák  írása  s  szavalás  útján.  Baksay 
buzdítására  az  alsóbb  osztályok  tanulói  is  alakítot- 
tak egy  szűkebb  munkakörű  képző-társulatot.  De 
nemcsak  lelkességéért  szerették  Baksayt  társai,  ha- 
nem bizonyos  tekintélynek  örvendett  köztük  kedves 
modoráért,  ügyes  fogalmazásaért  s  nem  közönséges 
előadó  képességeért  is.  Komoly  ambitióval  dolgozott 
diákévei  alatt  önművelésén  is.  Megtanult  francziául, 
később  angolul  s  bár  egyik  nyelven  sem  beszélt, 
mindkettőn  sokat  olvasott.  Különös  kedvvel  olvas- 
gatta a  franczia  egyháztörténeti  munkákat  s  ezek- 
ből gazdag  és  szép  könyvárat  is  gyűjtött. 

Csurgóról  1847  őszén  Kecskemétre  kerül  mint  első- 
éves bölcsészethallgató.  A  főiskola  első  bölcsészeti  év- 
folyama a  mai  VII.  osztálynak  felelt  meg.  Kecs- 
keméten ekkoriban  igen  eleven  diákélet  folyt. 
Csakúgy  zsongott  a  sok  diáktól  a  kollégium  tömérdek 
nagy  épülete,  mely,  minthogy  minden  áron  el  akarta 
perelni  a  hírős  várostól  Nagykőrös,  bevégzetlenűl, 
vakolatlanul  várta  a  hercze-hurcza  eldőltét  s  üveg 
helyett  téglákkal  berakott  ablakaival  mintegy 
szelíden  szemet  hunyt  a  kisebb  diákok  vásottsága 
fölött,  kik  üregei  közt  nyaktörés  veszedelmével 
szedték  a  verébfiókákat.  Ugyanitt  tanult  mint 
másodéves  philosophus  Márton  Ferencz  is,  a  későbbi 
Abonyi  Lajos.  Ketten  egész  kis  akadémiát  gyűjte- 
nek maguk  köré  a  tanultabb  és  komolyabb  fiúkból 
s    szavalgatnak,    felolvasnak,    megbírálják    egymás 

szárnypróbálgatásait,  sőt  írott  lapocskát  is  szerkeszte- 
nek. Eajtuk  kívül  Eozsnyai  Mátyás,  Szálai  Ferencz, 
Újhelyi  Károly  és  Nándor  alkották  e  kis  kört. 
Ártatlan  mulatságaikiól  ezt  írja  Baksay:  «Én  15  éves 
voltam,  a  társaság  doyenje  17.  Ái'tatlanságunk 
legnagyobb  bizonyítéka  a  krumpli-czukor.  Míg 
boldogabb  tanulótársaink  nevök  napját  vagy  estélyét 
egész  birka  és  egy  akó  borral  ünnepelték  :  mi  Ferencz, 
Károly,  Mátyás,  Sándor  napján  10—10  garasért 
krumpli-czukorral  áldoztunk  isteneinknek,  pedig 
(engem  kivéve)  mindegyiktol  bőven  kitf'llc-tt  volna 
mind  a  birgo,  mind  a  bor.  Nándor  napjára  már 
nem  került  a  sor,  mert  akkor  már  szétoszlattak 
bennünket. ft"^ 

^Be  sem  végezhette  iskoláit,  kitört  a  szabadság- 
harcz,  s  ő  hazatért.  Nemcsak  fiatalsága  akadályozta 
meg,  hogy  résztvegyen  benne,  hanem  az  atyai  szigor 
is,  melynek  arra  a  fogas  kérdésére,  hogy  ha  ellövik  a 
lábát,  hogy*  megy  fel  a  kathedrába,  sehogy  sem 
tudott  megnyugtató  feleletet  adni.  így  egész  vitézi 
pályája  abban  merült  ki,  hogy  harmadmagával  s  egy 
szál  vaspuskával  a  betört  granicsárokra  lesett.  De 
mikor  a  nehéz  század  elléptetett  rejtekhelyük  előtt, 
megreszkettek  a  térdei,  s  a  hősködésból  kushadás  lett. 

Míg  dörögtek  az  ágyúk,  odahaza  szorgalmasan 
művelte  magát,  főként  sok  történeti  és  encyklo- 
paBdikus  munkát  tanult  át,  a  minek  nyomai  sűrűn 
felbukkannak  írásaiban.  A  szabadságharcz  után 
1849— 50-ben  tovább  folytatja  iskoláit  Kecskemé- 
ten mint  II.  éves  philosophus,  de  a  második  félév- 
ben magántanulásra  tér.  1850— 51-ben  mint  I.  éves 

theologus  egy  fólesztendőt  Nagytótfaluban  töltött 
akadémikus  rectorként,  majd  tovább  folytatta  s 
be  is  fejezte  theologiai  tanulmányait  Kecskeméten. 
Két  utolsó  évében  egyúttal  a  III— IV.  nemzeti 
(elemi)  osztályoknak  erélyes  kezű  s  eredményesen 
tanító  publicus  praBceptora  is.  Kecskeméti  éveire 
emlékezve  tanárai  közül  csak  Ballagi  Mórról  beszélt 
bensó'séges  hálával.  Ballagi  a  zsidó  és  görög  exegesis 
köpönyege  alatt  sok  mindem'e  tanította  őket  s  az 
iskolán  kívül  is  a  jó  barát  érdé kló'désé vei  és  az  atya 
szeretetével  kisérte  sorsukat.  Baksayt  is  ő  ajánlotta 
köztanítóságra,  majd  docensségre,  bár  évfolyamá- 
ban sohasem  volt  az  elsó'.  A  még  életben  levó'  néhány 
kortárs  szerint  ez  az  évfolyam  ritka-jó  grádus  volt, 
melyben  igen  sokan  keltettek  nagyrahivatottságuk 
felől  büszke  reményeket  tanáraik  szívében,  de 
ezeket  az  esztelenül  tékozló  élet  csak  az  egyetlen 
Baksayban  váltotta  valóra. 

E  szomorú  évek  egész  nemzedékének  igen  ben- 
sőséges és  nagy  irodalmi  kultúrája  volt.  Valósággal 
egész  irodalmunkat  könyv  nélkül  tudták,  bár  még 
tankönyvük  sem  volt.  Ezt  a  kultúrát,  melynek  em- 
lékei folyton  felvillannak  rengeteg  számú  idézetében 
s  komoly  költői  helyek  tréfás  felhasználásaiban, 
szerencsésen  egészíti  ki  Baksaynál  bibliás  nevelése 
és  classikai  iskolázottsága.  E  két  tényező  nemesítve, 
művelőén  hat  a  lélekre,  a  nélkül,  hogy  nemzeti 
sajátságaiban  megtámadná,  mint  az  élőnyelvek 
irodalmának  hatása.  Összes  költőink  közül  Arany 
és  Baksay  mutatják  a  biblia  és  a  classikusok 
legmélyebb  hatását  és  tömérdek  ismeretükkel,  elme- 

jük  és  szívük  nemes  és  finom  műveltségével  a  leg- 
tisztább és  leghamisítatlanabb  magyarság  párosul. 
Atyja  ekkor  már  oldi  rektor  volt,  majd  egypár 
év  múlva  monosokori  praeorans  lett.  így  került 
Baksay  az  Ormánságba,  abba  a  drávamenti  gyönyörű 
kis  tartományba,  mely  annyira  szívéhez  nőtt. 
Baranya  délnyugati  sarkát  jelölik  ezzel  a  török 
eredetű  szóval,  mely  erdőséget  jelent.  Huszonhárom 
apró  faluból  áll  s  az  egésznek  a  lélekszáma  sem  éri 
el  a  tizenötezret.  Sajátságos  népe,  úgy  látszik, 
három  elem  összeolvadásából  alakult:  szláv  őslakóit 
valószínűleg  Ete  vezér  kunjai  igázták  le  s  ezekkel 
vegyült  a  később  beszivárgó  magyarság,  mely  sajátos 
elszigeteltségében  ma  is  egészen  külön,  a  környező 
vidékekétől  eltérő  nyelvjárást  beszél  s  ez  a  mátra- 
vidéki palócz  és  a  székely  nyelvjárással  mutat  rokon- 
ságot. Maga  Baksay  nagyobb  területet  mond  Ormán- 
ságnak: azt  az  50—60  falut,  mely  Baranyának 
Szigetvártól  Siklósig  a  Drávára  dűlő  erdőségei, 
ligetei  közt  rejtőzik.  Kicsiny  falvak  ezek,  egyetlen 
utczácskából  állanak  s  égjenek  sincs  ezren  felül  a 
lélekszáma.  Az  egész  terület  képe  rendkívül  barátsá- 
gos és  változatos.  A  lapályt  apró  dombok,  lankás 
hgetek,  sötét  erdők  élénkítik;  a  rohanó  Dráva 
alacsony  partján,  mely  az  egészet  beszegi,  fűzes  és 
nádas  berkek,  kiöntéseiben  hullámzó  tavak.  A  mező- 
ket azok  a  szép  tiszta  gyalogösvények  szelik  kecse- 
sen bujkálva,  melyeknek  széle  csupa  szederinda, 
«gelegonya  és  kökönyebokor».  Falucskái  barátságosan 
átintegetnek  egymásnak  messze  kifehérlő  sugár 
tornyaikkal  s  oly  közel  vannak  egymáshoz,  hogy 

ha  az  egyikben  szól  a  banda,  a  másikban  is  ténczol- 
hatnak  rá.  Népe  igen  jóravaló,  egyeneslelkű,  munka- 
és  rendszerető'.  Kálvinisták  mind  s  oly  kizáróan 
csak  a  maguk  vallását  tekintik  magyarnak,  hogy  a 
köztük  lakó  néhány  kathoUkus  magyart,  kikkel  a 
legpéldásabb  testvéri  egyetértésben  élnek,  néme- 
teknek nevezik.  Euhaviseletük  egyszerűségében  is 
festői  szép,  talán  az  egész  országban  a  legszebb. 
A  nőknek  fiatalja-öregje  hófehérben  jár,  csak  fej- 
kendőjük,  kötényük  és  harisnyájuk  színes.  Találóan 
nevezte  Dömötör  János  az  egész  Ormánságot  a 
{(fehérben  járók  berkes   szép  honának.» 

Old  azon  a  síkságon  fekszik,  mely  oly  bűbájos 
panorámát  tár  a  nagyharsányi  szép  alakú,  híres 
hegyről  elmerengő  szemlélő  elé.  Baksay  egyik  mél- 
tatója így  festi  e  képet:  «Megállva  délen,  a  harsány i 
hegy  fokán  naplementekor,  messze  a  hanyatló  nap 
aranyködében  úszik  fönt  a  Drávaszélen  a  fényben 
szikrázó  síkon  az  Ormánság  .  .  .  Mintha  ebből  az 
arany  ködből  lépnének  ki  Baksay  patyolatos  leányai 
és  tiszta  fehér  viseletű  asszonyai .  .  .  Innen  hoz- 
hatta Baksay  a  maga  levegős  reahsmusát.»  Egész 
életén  át  emlegette  az  oldi  barátságos  erdőt,  mely- 
ben a  pápai  öreg  diákoktól  botanikát  tanult,  s 
melyben  egy  oldi  atyafi  a  biblia  tanítását  némi 
módosítással  kötötte  lelkére ;  Menjetek  el  és  ne 
tanítsatok  meg  minden  népeket,  hanem  tanuljatok 
magatok. 

Óidról  elkerülve,  a  patakos  Okorvölgy  tárta  ki 
előtte  igéző  titkait:  a  primulákkal  mosolygó  erdőket, 
a   rejtett   kies   völgyeket,   csacska   közlékenységgel 

Kéky  Lajos  :   Baksay  Sihidor.  2 

csörgedező  patakokat,  melyekben  tündöklő  apró 
falvak  mosogatják  fehér  lábukat,  míg  távolról  nyája- 
san mosolyog  rájuk  a  kies  Baranya  legmagasabb 
csúcsa :  az  örök  Zengő. 

Baksay  erős  magyarsága  kétségtelenül  az  Ormán- 
ságban gyökerezik,  melynek  nagyrészt  még  az  arti- 
cularis  világból  maradt  szalmafedeles  fatemplomait 
végigprédikálta  a  szabadságharcz  után.  «Nem  fele- 
dem el  —  írja  maga  —  soha  azokat  a  szép  tiszta 
templomokat,  melyeknek  fehérbe  öltözött  sokasága 
megkettőzteti  a  kívülről  áramló  világosságot,  s  éneke 
mintha  összecsapna  a  mennyei  karok  zengésével. 
Beszédük  dallamos,  nyugodt,  természetes,  salonba 
való;  modoruk  tisztes,  keresetlen;  tekintetük  nyájas, 
bizalmas,  vidám,  élénk.  Az  idősebbje  még  szebb, 
mint  a  fiatalja  .  . ,  Szép  ligetes  Ormánság,  patakos 
mezők,  bársonyos  hegyek,  sugárzó  ormok  ott  a 
Dráva  mentén!  Annak  a  sovány  kévécskének, 
melyet  ez  az  esetlen  kéz  összetarlózott,  minden 
kalásza  a  ti  méhetekből  sarjadzott  ki.  Az  én  nyelvem 
a  ti  nyelvetek  . . .  Egy  egész  külön  faj,  mely  Csurgó— 
Berzencze— Zákánytól  le  Eszékig  a  Dráva  balpart- 
ján minden  idegen  néppel  való  érintkezéstől  s  elegyü- 
léstől  magát  szigorúan  megoltalmazva  él;  melynek 
Árpádkori  szójárásán  és  szokásain  legfeljebb  ha  a 
reformatio  változtatott  valamit:  tizennyolcz  eszten- 
deig nem  ismertem  idegen  szót,  még  magyart  sem, 
csak  a  tiédet,  más  életet,  csak  a  tiédet,  más  traditió- 
kat,  csak  a  tiédet.  Némának  kellene  lennem,  ha  a  te 
nyelvedet  nem  beszélném.» 

Végigprédikálta  az  egész  környéket  s  végigbuvár- 

kodta  a  környékbeli  papok  könyveit.  A  hiricsi  híve- 
ket annyira  elragadta  ritka  szép  hangja  s  kellemes 
előadása,  hogy  azt  kívánták  az  esperestől,  tegye  az  ő 
tiszteletesüket,  mivel  úgyis  öreg  már,  Aderjásra, 
nekik  pedig  adja  papjokúl  az  oldi  rektor  fiát.  Hiába 
magyarázgatta  volna  a  derék  hiricsieknek  az  esperes, 
hogy  Baksay  még  nem  választható,  ha  el  nem 
diplomatizálja  a  veszedelmet  annak  a  kijelentésével, 
hogy  «nem  megy  az  olyan  kis  eklézsiába,  mint  a 
kendteké)),  —  mire  aztán  a  hiricsiek  sem  erőltették 
fölöttébb  a  nagyralátó  ifjú  táltost. 

Kedves  ormánsági  magyarjai  közül,  a  mint 
1854-ben  elvégezte  a  theológiai  tanfolyamot  Kecske- 
méten s  eljutott  a  pályakezdéshez,  végképen  ki- 
ragadta sorsa;  de  az  ihlet  perczeiben  képzelete 
szárnyán  vissza-visszajár  közéjük  s  költői  világának 
levegőjét  mindvégig  a  baranyai  rétek  mezői  töltik 
be  friss  illattal. 

Akkori  szokás  szerint  a  tehetségesebb  végzett 
theológusok  tanárkodáson  kezdték  pálya  jókat.  így 
tett  Baksay  is.  Egy  évig  Kecskeméten  tanítja  mint 
segédtanár  a  bölcsészettörténetet,  majd  Halasra  ke- 
rül. Hét  évig  (1855  -1862)  tanárkodik  a  halasi  algym- 
nasiumban,  mindvégig  helyettes  tanári  minőségben, 
mivel  a  véglegesítés  feltételéül  a  budai  helytartó-ta- 
nácstól követelt  tanári  vizsgálatot  nem  tette  le.  Sze- 
rény kétszobás  lakásán,  melyek  közül  csak  egyik  volt 
padlózva,  gyűltek  össze  naponként  a  fiatalabb  ta- 
nárok s  ábrándoztak  pipaszó  mellett  egy-egy  jó 
eklézsiáról.  Baksay  vágyainak  netovábbja  egy  bara- 
nyai kis  gyülekezet  volt.  A  sors  nagyobbra  tarto- 

gatta  s  szívének  gyöngéd  és  szép  vonzalma  révén 
lánczolta  oda  egyelőre  Halashoz.  1857  szept.  16-án 
kelt  egybe  Hetesy  Viktoriával,  Hetesy  Dániel  halasi 
tanító  s  Vass  Mária  leányával.  Páratlanul  szép  és 
bensőséges  házaséletet  éltek,  melynek  csak  egy  öröme 
hiányzott;  a  gyermekáldás.  Lánykaczaj  és  lány- 
mosoly nélkül  azonban  mégis  ritkán  volt  házuk.  Két 
sógorának,  Hetesy  Viktornak  s  Mészáros  Jánosnak 
hét  szép  leánya  közül  folyton  heteit  ofct  hol  egyik, 
hol  másik  dédelgetett  tánczos  és  korcsolyás,  czipő- 
szaggató  Ugrándi  kisasszony,  néha  három-négy  is, 
örökösen  kötődő,  kedves  zsörtölődésére  a  kereszt- 
apikának,  ki  elhalmozta  őket  mindenféle  kedves- 
kedésekkel. Házaséletükről  ő  maga  írta:  «Soha  57  év 
alatt  még  csak  egy  felhő  sem  volt  az  egünkön.* 
Sok  boldog  esztendő  után  azt  az  idylh  öregséget  is 
megadta  nekik  jó  sorsuk,  a  melyet  Dömötör  János 
kívánt  egyik  levelében  még  1875  jan.  10-ikén: 
«Az  Isten  tartson  meg  benneteket,  édes  Sándorom, 
úgy,  hogy  végre  az  öreg  házastársak  legszebb  sorsa 
várjon  rátok;  az,  a  mit  sokan  nagyon  kopottnak 
tartanak,  de  én  az  egész  Ovidiusban  leginkább 
szeretek:  Baucis  és  Philemon  sorsa.» 

Tanári  munkásságáról  volt  tanítványai  általán 
tartózkodóan  nyilatkoznak.  Úgy  látszik,  kedvét 
némileg  lehűtötte  állásának  bizonytalansága  s  lelké- 
nek inkább  a  papi  pálya  felé  húzó  vonzalma.  E  mel- 
lett igen  energikus  és  hirtelenkezű  volt,  sűrű  alkal- 
mazásra talált  kezében  az  a  paedagogiai  orvosszer, 
melyet  már  bölcs  Salamon  is  hathatósan  kommendál 
a   tanulni   nem  akaró   dacz   megpuhogatására.   Ez 


21 


egyébként  akkor  általános  tényezője  volt  egész  isko- 
lázásunknak. Egyik  volt  tanítványa  egy  alkalommal 
fel  is  hozta  ezt  Baksay  előtt  ezekkel  a  szavakkal : 
«Emlékszik-e  nagytiszteletű  m:am,  hogy'  fejbe  vert 
a  könyvvel,  mikor  a  leczkém  nem  tudtam ?»  Baksay- 
nak  az  volt  az  elve,  hogy  csak  a  jó  emlékeket  illik 
megőrizni  s  így  visszautasította  ezt  a  kissé  ízlés- 
telen felhányt orgatást  is  :  aNem  emlékezem,  hanem 
öcsém-uram  emlékezzék  meg  arról,  hogy  tanult-e 
valami  jót  tőlem». 

Halason  írja  első  munkáit:  két  költői  beszély t. 
Egyik  (Mihály  yajp)  Sztárai  Mihályról,  Baranya 
kedves  énekszerző  hitújítójáról  szól;  a  másik  (Módok 
Péter)  halasi  monda,  az  erőszakos  templomfoglalá- 
sok korából.  Ebbe  a  korba  tér  majd  vissza  legszebb 
elbeszélésének  anyagáért  is.  Halasról  kezd  irogatni 
a  Házi  Kincstárba,  is,  hol  mindjárt  első  elbeszélé- 
sével (Egy  kopott  naflóból)  magára  vonja  Arany 
figyelmét  is. 

Tanári  állását  hét  esztendő  multán  papsággal 
cserélte  föl.  A  pestmegyei  Érsekcsanád  választotta 
meg  lelkipásztorául  1862  márcz.  25-én.  A  kis  egy- 
ház protocoUumába  maga  írta  be :  «Itt  éltem  s  töl- 
töttem négy  boldog  évet.  (Bírák  K.  XVII  :  7-13.)» 
Később  is  mindig  szeretettel  gondolt  vissza  a  kis 
falu  közelében  hömpölygő  Duna  mellett  illatozó 
rétekre,  melyek  kedves  Baranyájára  emlékeztették, 
s  jóindulatú,  derék  híveire,  kiket  rokonlelkeknek 
érzett  engedelmes  szívű  s  mézes  szavú  ormánsági  ma- 
gyarja ival.  Az  egyháznak  1867-ben  40  forintot  adott, 
végrendeletében  pedig  1000  koronát  hagyott. 


Csanádi  lelkészkedése  éveiben  egész  kedvével 
Lucanus  P/iarsaíiáj ának  fordítására  adja  magát,  a 
melyre  az  Akadémia  liirdetett  pályázatot  1861  decz. 
22-iki  ülésén.  A  pályadíjúi  szolgáló  130  aranyat 
Kelemen  József,  pécsi  nagyprépost  ajánlotta  fel  még 
1859-ben  az  Akadémiának.  Toldy  Ferencz  megbízás 
útján  szerette  volna  a  fordítást  elvégeztetni  s  e 
munkára  a  nagypréposthoz  intézett  levelében  Lonkay 
Antalt  ajánlotta,  ki  «elég  szeretetet,  képességet  s 
nem  csekély  stúdiumot  kívánó  kitűrést  hozna  e 
munkához.»  De  a  pályázathirdetés  mégis  megtörtént. 
Baksay  aránylag  rövid  idő,  nem  is  egészen  egy  év 
alatt  készült  el  a  fordítással.  A  pályázat  ered- 
ményét az  1865  decz.  11-iki  nagygyűlésen  hirdették 
ki  s  Baksay  pályadíjnyertes  munkája  mellett  dicsé- 
retben részesítették  Laky  Demeter  premontrei  kano- 
nok fordítását. 

Sokszor  elemlegette  Baksay,  hogy  Pharsaha-fordí- 
tására  az  ösztönzést  kedves  csm-gói  tanárának, 
Sarkady  Károlynak  köszönhette.  Egy  ízben  vagy 
harmincz  diákpajtásával  játszottak  a  csurgói  réten 
s  valamin  szóváltásba  keveredtek  egy  csapat  cseh 
fiúval,  kik  ott  lovakat  legeltettek,  Baksay  hamarosan 
kiadta  a  jelszót  :  Ad  arma !  s  mikor  már  alaposan 
elagyabugyálták  egymást,  csak  akkor  vették  a  diákok 
észre,  hogy  Sarkady,ki  Alsolaól  bejárt  a  könyvtárt 
rendezni  Csurgóra,  végignézte  az  egész  petéket. 
Baksayt  mint  felbujtót  azonnal  bezárta  a  könyv- 
tárba, hol  hatalmas  könyvek  hevertek  a  földön. 
Az  ehtélt  nekifeküdt  egynek  s  nagy  örömmel  vette 
észre,   hogy   fordítása  eléggé  könnyen  megy.  Meg- 

nézte  a  szerző  nevét,  Lucanus  volt.  Mikor  az  Akadé- 
mia pályázathirdetését  olvasta,  visszagondolt  csurgói 
kényszerű  próbálkozására  s  hozzá  mert  fogni  a 
fordításhoz,  abban  a  hitben,  hogy  «a  mi  akkor  nem 
volt  nehéz,  nem  lesz  nehéz  most  sem». 

Falusi  elszigeteltségében  természetesen  nem  ismer- 
hette fordító-elődeinek  munkáját,  de  nem  is  vette 
volna  sok  hasznukat.  Lucanus  első  könyvét  le- 
fordította s  Barcsay  Ábrahámnak  ajánlva  1776-ban 
kiadta  Bessenyei  György  is,  de  fordítása  nem 
eredetiből,  hanem  francziából  készült  s  nem  is 
versben,  hanem  folyó  beszédben.  Másik  elődjének, 
Sztrokay  Antalnak  a  fordításáról  (1833)  pedig  csak 
hallomásból  tudott,  még  pedig  hibásan,  a  mennyi- 
ben két  énekre  terjedőnek  véli,  holott  öt  éneket 
tartalmaz.  Baksay  fordítását,  mely  csak  1869-ben 
jelent  meg,  egy  évvel  megelőzte  Laky  Demeteré, 
melynek  ismertetésében  egypár  clericális  lap  éles 
gyanúsítással  illette  az  Akadémia  döntését  s  támadta 
Baksay  fordítását  is,  mikor  megjelent. 

Baksay  ekkor  már  a  kunszentmiklósi  egyház  papja 
volt,  mely  1866  június  16-án  hívta  el  lelkipásztorául. 
A  kunszentmiklósiaknak  tett  igéretét  kétszer  is 
visszavonva,  nehéz  szívvel  távozott  csanádi  hívei 
köréből,  kiknek  iránta  érzett  ragaszkodására  jel- 
lemző, hogy  az  1866  szept.  9-iki  papválasztási 
jegyzőkönyv  tanúsága  szerint  nagy  többséggel  is- 
mét őt  választották  meg  papjokúl.  Új  egyháza  csak 
lassan  tudta  feledtetni  vele  csanádi  boldog  éveit. 
Nehezen  szokta  meg  a  derék  kún  várost  s  eleinte 
elkívánkozott    Baranyába.    Dömötör  János  «javít- 

hatatlan  baranyai  és  pallérozhatatlan  Baranya- 
imádónak»  mondja,  «a  ki  épen  nem  tud  oda  míve- 
ló'dni,  hogy  ezt  a  Baranyát  annak  nézné,  a  mi : 
a  földi  lét  boldog  hizlalójának  —  zegyéb  semnii.» 
Még  1874-ben  is  elment  volna  Nagy  harsányba, 
ha  meghívja  az  egyház.  Oda  azonban  Dömötör 
szerint  olyan  pap  kellett,  a  ki  «igön  szépen  tudi 
sékatni-rékatni  a  népségöt,»  —  Baksaynak  pedig 
ott  «tűzfészek  híre  volt,  ki  mindenkivel  regulásán 
elbánik  s  a  kivel  a  harsányi  hívek  ölre  mennének.» 
így  a  meghívás  elmaradt  s  Baksay  egyre  jobban 
megbarátkozott  Kmiszentmiklóssal.  OriginaHtások- 
ban  gyönyörködő  szellemét  egyre  jobban  megnyerte 
a  szehd,  bibliás  ormánsági  néptől  sokban  erősen  el- 
ütő paripás  kún  nép  lelke. 

Kunszentmiklósi  híveinek  meglehetősen  rossz  híre 
volt,  mielőtt  közéjük  került.  Torzsalkodók  és  rakon- 
czátlanok  voltak,  kiktől  valósággal  szöktek  a  papok, 
úgy,  hogy  az  egyház  igen  sűrűn  változtatta  pászto- 
rait. Jellemző,  kedves  anekdotát  jegyzett  fel  erre 
vonatkozólag  Tors  Kálmán. 

Tisza  Kálmánnál  egy  conventi  ebéden  egyszerre  öt 
olyan  pap  vett  részt,  kik  mind  voltak  kunszentmik- 
lósi lelkészek:  Fördős  Lajos,  Könyves  Tóth  Mihály, 
Szász  Károly,  Könyves  Tóth  Kálmán  és  Baksay.  Ez 
érdekes  találkozásra  felhívták  Tiszánó  figyelmét  is. 

—  Hát  aztán,  melyik  volt  már  most  az  öt  között 
a  legkülönb?  —  kérdezte  Dobos  János,  Czegléd 
neves  papja. 

—  A  kit  a  legnagyobb  helyre  vittek,  —  szólt 
mindjárt  valaki. 


—  Nem,  a  kit  leghamarabb  elvittek,  —  vélte 
ismét  más. 

~  Nem,  —  szólt  oda  egy  malitiosus  püspök  — 
a  ki  legtovább  kibírta  őket. 

—  Nem,  —  felelt  a  kegyelmes  asszony  —  a  ki 
legjobban  szerette  őket.  Már  pedig  az  Baksay  volt. 

Baksay  rendet  teremtett  egyházában  s  mikor 
1878-ban  a  solti  egyházmegye  esperesévé  válasz- 
totta, ezt  is  oly  tapintatos  erélylyel  kormányozta, 
hogy  «csöndes  traktus»-nak  nevezték  el.  Hívei  igen 
megszerették  s  büszkék  voltak  országos  hírű  pászto- 
rukra, ki  mint  pap  is  azzal  az  egyszerűséggel  és 
mesterkéletlenséggel  kereste  az  utat  híveinek  a 
szívéhez,  mely ly el  mint  író  annyi  olvasójáéhoz  meg- 
találta. Itt,  a  békességessé  vált  parochián,  élte  le 
boldog  nyugalomban  életét.  Donjonnak  nevezett 
dolgozószobája  két  hatalmas  ablakával  nem  nagy, 
de  szeretettel  gondozott  parkra  nézett,  melyet  ő 
halasi  szóval  süjegnek  nevezett.  Fái  közt  madarak 
röpködtek; játékukon  el-elszemlélődött  Baksay.  «Don- 
jonom  árnyékos  ablaka  alatt  —  írja  egy  levelé- 
ben —  nyílik  a  ribes  nigra  és  sárga  virágain  éneklő 
madárkák  kergetik  egymást .  .  .  szép  kis  fecskéink 
megérkeztek  és  a  tornáczon  reggeltűi  estig  pörölnek 
a  macskákkal.)) 

Az  a  negyvenkilencz  esztendő,  melyet  Kunszent- 
miklóson töltött,  elégedett,  derűs  nyugalomban  telt 
el.  Még  a  közelben  zajló  fővárosi  élet  sem  tudta 
belőle  magához  felcsalogatni.  Egyáltalán  nem  szíve- 
sen mozdult  ki  tréfás  hellenizálással  Bakerionnak 
nevezett  parochiájáról  (a  Baker  folydogált  mellette). 

Mindössze  két  ízben  kísérte  el  feleségét  füi'dőre,  egyik 
alkalommal  Pöstyénbe,  másodszor  Csízre.  Néhány 
napra  több  ízben  felrándultak  a  Margitszigetre  is, 
de  még  e  tündéri  helyről  is  szöktek  vissza  hamarosan. 
((Nincsen  olyan  víz  széles  e  világon,  mint  a  Baker, 
meg  a  Pozsáros!))  —  ez  a  refrainje  minden  olyan 
levelének,  melyet  fürdőből,  vagy  fürdőzésről  haza- 
térte után  ír. 

A  parochián  meglehetősen  csöndes  élet  folydogált. 
Egyházi  dolgait,  múzeumába  zárkózva,  lelkiismeretes, 
szinte  pedáns  gonddal  végezte.  Dyenkor  igen  kellet- 
len volt  számára  a  látogató,  s  hamarosan  ki  is  füs- 
tölte. Évtizedeken  át  maga  végezte  az  administratio 
és  irodai  ügykezelés  minden  dolgát  s  maga  vezette 
a  számadásokat  is.  A  rendet  és  pontosságot  másoktól 
is  megkövetelte  s  a  mily  elnéző  volt  a  gyarlóság 
iránt,  ép  oly  kíméletlenül  csapott  rá  a  mulasztásra. 
Híveinek  nem  kereste  kedvét,  de  atyai  gonddal 
kísérte  sorsukat.  A  szószéken  is  kérlelhetetlen  ellen- 
sége volt  a  sensatio-hajhászásnak,  az  alkalmiság 
keresésének  és  minden  köznapiasságnak,  kerülte  a 
hívek  tetszésének  külső  eszközökkel  való  meg- 
környékezését ;  de  vipzont  igyekezett  megismerni 
gondolkozásuk  módját,  jellemüket,  családi  körül- 
ményeiket s  egy-egy  ezekre  tett  tapintatos  czél- 
zással,  bántó  él  nélkül  szerkesztett  mondattal 
sokszor  igen  mély  és  feledhetetlen  hatást  gyakorolt 
lelki  életükre.  Nem  igen  tanyázgatott  és  paroláz- 
gatott  velük,  mégis  oly  jól  ismerte  őket,  hogy  ha  az 
utczán  gyermek  ment  vele  szemben,  az  arczá- 
rói   meg    tudta    mondani,    melyik    családból  való. 

Az  egyház  ügyeiben  igen  energikus  volt  ;  a  mit 
akart,  keresztül  is  vitte,  bár  sokszor  még  az  indoko- 
lását is  megtagadta. 

Legnagyobb  szeretettel  egyháza  csonka  gymna- 
siumának  sorsa  iránt  érdeklődött.  Gyakran  belá- 
togatott az  órákra,  résztvett  a  vizsgákon  s  mindig 
különösen  a  latin  érdekelte.  Az  egykor  szigorú  és 
pedáns  tanár  e  vizsgákon  egyre  nagyobb  elnézést 
sürgető  diákmentővé  lett.  Órák  hosszat  elüldögélt 
a  tanári  szobában  s  vitatkozott  a  tanárokkal  iro- 
dalmi és  nyelvészeti  kérdésekről.  Máskor  diák- 
emlékeiről beszélgetett  vagy  eladomázgatott  és  elé- 
vődött velük.  Sokszor  kérdezősködött  egy-egy  idé- 
zet szerzője  felől  s  jóízűt  nevetett,  ha  helytelen 
úton  tapogatóztak.  Szeretett  klapáncziákat  is  fa- 
ragni. Egyik  ilyen  kímímes  verse,  melyben  a  tanári 
kar  tagjait  énekh  meg,  így  kezdődik  : 

lm   itten   baktat   Apostol 
Botostol  és   kalapostol, 
Kalapja  mellett   kakastól!, 
Egy   kancsó   bort  a  csapostol 
Hoz  és  abba  belekóstol. 

Mellette   ballag   Pátkay, 
Kinek   foga   rovátkái 
Közül   hangzanak   mátkái 
Hűtlenség  ellen   átkai. 

Ezek   az   évődések  igen   közvetlen   bizonyságai   az 

egyébként  komoly  és  tekintélytartó  Baksay  lelki 
derűjének. 

Nagyon  szerette  a  diákokat   is,   főként  az  oda- 

vetődött  baranyai  fiúkat.  Az  ünnepi  szünetekre 
visszamaradt  tanulókat  gyaki'an  megvendégelte, 
sűrűn  megvette  az  iskolaudvarra  bejáró  péknek 
minden  süteményét  s  rászabadította  a  fiúkat,  egy- 
egy  szegényebb  sorsúnak  a  tandíját  is  kifizette. 
Nagyon  lelkesedett  a  leányok  gymnasiumi  oktatá- 
sáért, püspök  korában  megnyittatta  a  fennhatósága 
alá  tartozó  középiskolák  kapuit  előttük  s  első  volt 
felekezetének  vezető  férfiai  között,  ki  nyilvános 
tanulókúl  felvétette  őket.  Sokszor  felhozta  ismerősei 
előtt,  hogy  mily  bámulatos  jó  hatással  vannak  a 
fiúkra  az  együttes  iskolázás  útján  :  gyöngédségre, 
előzékenységre,  szorgalomra,  rendre,  tisztaságra  s 
illendőségre  szoktatják  őket.  Óraközi  tartózkodó 
helyökűl  a  maga  irodáját  engedte  át  s  nem  bosszan- 
kodott akkor  sem,  ha  egy-egy  Ugrándi  kisasszony 
szeleverdi  módra  rohant  be  óra  után.  Censura  alá 
fogta  őket,  be  kellett  számolniok  az  óráról,  majd 
egy-egy  latin  mondatot  diktált  nekik,  ezt  nagy 
türelemmel  lefordíttatta  velük  s  másnapra  meg  is 
kellett  tanulniok.  Kedves  diákjairól  s  eg3^házáról 
bőkezűen  gondoskodott  végrendeletében  is ;  40,000 
koronát  hagyott  a  szegény  tanulók  convictusának  s 
ugyanannyit  az  eklézsiának. 

Néha  egy-egy  kedves  vendég  is  vitt  valamelyes 
élénkséget  a  különben  igen  csendes  parochiára. 
Különösen  egyik  sógorához,  Hetesy  Viktorhoz, 
fűzte  meleg  szeretet.  Hetesy  minden  évben  elláto- 
gatott hozzá  többször  is  s  valósággal  földerítette 
élénkségével  és  elmésségével.  Kifogyhatatlanul  ado- 
máztak s  ádáz   piquet-csatákat  vívtak  egymással. 

Alig  akarta  elengedni  s  alig  győzte  várni  újabb 
látogatását  Baksay.  Ha  távol  voltak  egymástól, 
kedélyes  leveleket  váltottak  egymással.  Ezekben  a 
leveleiben  Baksay  kitűnően  utánozta  a  Borsszem 
Jankó  Wewresshegyjét,  legsűrűbben  ismétlődő  mon- 
dása :  Persze  Tajás  maga  észtet  nem  ért.  Szerette 
írnivalóit  ügyetlen,  de  elmésen  kigondolt  rajzokkal 
illusztrálni  s  szeretett  magyar  szókat  görög  betűkkel 
írni.  Ezek  a  levelek  valóban  fellegtelen  derűben 
mutatják  Baksay  lelkét  s  a  mienket  is  megfürdetik 
benne. 

Ha  az  atyafiak  eltávoztak,  csend  borult  a  nagy 
házra.  A  cselédek  már  előre  sápítoztak :  «Kripta  lesz 
megint  ez  a  mi  házunb).  Ilyenkor  Baksay  egészen 
egyházi  ügyeinek  élt,  majd  ezek  végeztével  lelke  el- 
ringatózik emlékei  tengerén,  képzelete  —  az  ő  kedves 
baranyai  szavával  szólva  —  elokik  (elszökik)  a  donjon 
falai  közül  Baranya  virágillatos  gyalogösvényeire. 
Nyugalma  írói  kedvére  is  serkentően  hat  8  mind- 
járt első  itt  írt  elbeszélésével,  a  Keresztyén  Csa- 
lád 1872-iki  évfolyamában  megjelent  Patak  hanyá- 
val  jelentékeny  sikert  arat.  A  kedvező  fogadtatás, 
majd  irodalmi  társaságaink  meleg  elismerése  sem 
sarkalta  mohó  folytatásra,  s  csak  nagyritkán  jelent 
meg  egy-egy  új  elbeszélése.  A  Kisfaludy-Társaság 
1872-ben  választotta  tagjai  sorába,  mint  «Lucanus 
koszorús  fordítóját,  egyszersmind  jeles  prózaírót.» 
Székét  az  1873  márcz.  26-iki  ülésen  foglalta  el 
Választások  előtt  ez.  rajzával.  A  csak  szűkebb  körben 
ismert  vidéki  pap  megválasztását  a  lapok  egyrésze 
meglehetősen  barátságtalanul  fogadta  s  talán  ennek 

is  része  volt  abban,  hogy  jelöltetését  az  Akadémia-- 
ban  ez  alkalommal  nem  kísérte  siker.  Csak  1884-ben 
választotta  meg  az  Akadémia  levelező,  majd  1903-ban 
rendes,  1910-ben  pedig  tiszteleti  tagjai  sorába.  Mint 
levelező  tag  az  llias  hajókatalogusának,  rendes 
tagként  pedig  az  Odysseia  IV.  énekének  fordításával 
foglalta  el  székét.  Tevékeny  részt  az  Akadémia  mun- 
kásságában már  vidéken  tartózkodásánál  fogva  sem 
vehetett,  de  e  körben  mutatta  be  készülő  Homer- 
fordításának  egypár  részletét  s  több  ízben  bírálója 
volt  a  Farkas  Kaskó-,  és  a  Nádasdy- pályázatnak. 
Ez  utóbbiról  két  ízben  a  jelentést  is  ő  írta  s  nála 
fölényesebb  tréfálkozással,  csipkelődőbb  gúnynyal 
még  senki  nem  mutatta  be  e  pályázatok  zöldség- 
termését . 

Baksay  dolgozásmódjában  volt  valamelyes  nehéz- 
kesség. Levelei  ritkaságát  és  rövidségét  mentegeti, 
de  keveset  írásának  is  szolgáltatja  némi  magyaráza- 
tát az,  a  mit  Dömötörnek  ír:  «Egy  kissé  össze  kell 
magamat  szednem,  tücsöktől-bogártól  ki  kell  sorai- 
mat tisztogatnom,  a  mi  pongyolakedvelő  énemnek 
nehezére  esik».  Elvonta  elbeszélő  költészetétől  az  a 
buzgóság  is,  melylyel  az  llias  fordításához  látott. 

Homérnak  hexameterek  helyett  párrímes  magyar 
alexandrinusokban  történő  átültetésére  abban  a 
meggyőződésben  gondol,  hogy  a  magyar  olvasó- 
közönség számára  élvezhetetlenek  hexameteres  Ho- 
mér-fordításaink,  melyek  hű  visszaadásra  töreked- 
vén, Homér  naivitását  többnyire  keresettséggé  és 
modorossággá  laposították.  Ő  a  magyar  epikai 
költészet  hagyományos  formáján  s  a  magyar  népies 

szellem  naivitásával  akarta  közelebb  hozni  Hornért 
a  magyar  olvasókhoz,  azt  tartván,  hogy  «alakhű  lehet 
valamely  fordítás,  ha  nem  felel  is  meg  az  eredeti  vers- 
alakjának, fő  az,  hogy  a  tartalom  ugyanazon  szel- 
lemben vagy  kedélylyel  legyen  visszaadva,  a  mi  az 
eredetin  elömöl.»  Egészen  szabatosan  formulázta 
ebben  fő  vezetőgondolatát.  Egyébként  már  Baksay 
előtt  is  történtek  kísérletek  íróink  részéről  arra, 
hogy  rímes  magyar  alexandrinusokban  fordítsanak 
hexameteres  antik  eposzt.  Irodalmunk  felújulásának 
korában  egypár  írónk  az  Aeneis  rímes  fordításával 
próbálkozik.  Háló  Kováts  József  előbb  alexandrinu- 
sokban, majd  «két-sarkú»,  azaz  párrímes  tizenötösök- 
ben  fordítja  le  s  adja  ki  Magyar  Éneis  czímmel 
(1799—1831).  Pálóczi  Horváth  Ádám  is  le  akarta 
fordítani  alexandrinusokban  az  egészet,  de  csak 
három  könyvig  vitte  s  ezt  a  Magyar  Múzsa  1787-iki 
évfolyamában  bocsátotta  közre.  Dugonics  András- 
nak két  hosszabb  munkája  is  van,  melyekben 
antik  eposzt  költ  át  négyrímű  alexandrinusokban. 
Egyik  (Trója  veszedelme,  1774)  Vergilius  és  Homér 
nyomán  Trója  pusztulását  mondja  el ;  a  másik 
(ülissesnek,  ama  hires,  és  nevezetes  görög  királynak 
csudálatos  történetei,  1780)  Homér  Odysseiájának 
igen  szabados  fordítása.  A  24  éneket  20  «rész»-re 
vonja  össze,  de  általában  meglehetősen  ragaszkodik 
Homér  szövegéhez.  Természetesen  Homér  szellemé- 
ből, egyszerűségéből  és  naivitásából  hiába  keres- 
nénk bármily  keveset  is  ebben  az  átköltésben. 
Dugonics  figyelmen  kívül  hagyja,  hogy  a  classikus 
világ  hőseit    beszélteti ;    anachronismusokkal    telt, 

sallangos  beszédeket,  keményen  pattogó,  magya- 
ros kifejezéseket  ad  szájukba  ;  különösen  a  szenve- 
délyesebb kitörések  alkalmával  teremtik  le  egy- 
mást ugyancsak  magyaimiskásan  szűrös-gubás  görög 
hősei,  e  mellett  átszövi  az  egészet  sekélyes  re- 
flexiókkal s  Gyöngyösit  utánzó  lyrai  hevű  leírá- 
sokkal. E  pórias  átköltés  aligha  lehetett  vala- 
melyes ösztönző  hatással  Baksayra,  ki  összes  elő- 
dei közül  csak  Szabó  István  fordításának  látta 
hasznát  s  ebből  több  jellemzetes  kifejezést  is  átvett. 
Magát  az  Biast  rendkívül  nagyra  becsülte,  a  vi- 
lág leggyönyörűbb  eposzának  tartotta  Baksay. 
Maradt  iratai  közt  egy  tanulmány  töredéke  Homénól, 
s  ebben  ezt  írja  róla  :  <'Az  Iliász  a  legtökéletesebb, 
a  felülmúlhatatlan,  sőt  utolérhetetlen  epikum.  Van 
neki  saját  nyelve,  és  ez  a  nyelv  az  istenek  nyelve, 
a  legtökéletesebb  minden  emberi  nyelvek  között, 
bájos,  zengő,  gördülékeny,  minden  tárgynak,  minden 
gondolatnak  és  gondolatárnyalatnak  kifejezésére 
gazdag  szókincscsel  eredeti  nyelv  ;  anyja,  mintája 
minden  em-ópai  nyelvnek.  Van  az  epikumra  saját 
alakja,  a  hexameter,  melynek  törvényeit  az  Iliász 
szabja  meg,  melyet  a  római  költőkön  át  a  magyar 
epikai  irodalom  is  átvett  és  sokkal  fényesebb  sikerrel 
alkalmazott  az  eredeti,  mint  a  fordítási  műveki'e. 
Van  saját  eredeti  anyaga,  meséje.  Egy  bevégzett 
egész,  a  mennyiben,  úgy  látszik,  nincs  egyéb  czélja, 
mint  elmondani  a  harag  történetét,  s  a  haraggal 
együtt  végződik  az  eposz  is.  Akhilles  kibékül  Aga- 
memnonnal,  megöli  Hektort.  És  Hektor  halálában 
látja  a  pusztuló  Trója  sötét  perspectiváját ...  A  leg- 

régibb  és  legteljesebb  Divina  Comedia,  bánya  és 
forrás,  melyből  a  későbbi  századok  —  a  hellén,  a 
római,  a  régi,  a  közép  ,  az  újkor  —  költői,  szín- 
műírói, festői,  szobrászai  kincseiket  előszeretettel 
merítették,  alakították  ;  tárháza  a  mythologiának, 
az  ős-geographiának,  ethnographiának  és  a  physiká- 
nak,  egyszóval  összessége  minden  tudománynak  és 
művészetnek.  Története  a  múzsák  ifjú  korának,  a 
mint  ez  istennők  könnyű  lábbal,  bútalan  szívvel, 
virágos  fővel,  játszva  lengenek  légben,  földön, 
ajkon,  énekben,  könnyben,  sőt  csúfolódásban,  sőt 
haragban.  Egy  mérhetetlen  nagyságú  vászon,  minőt 
Heléna  hímezgetett,  melyen  amaz  őskori  civilisatio 
ezer  változatban  él,  cselekszik,  tanácskozik,  vív,  csal, 
öl,  épít,  rombol,  bosszút  áll,  békél,  áldomásoz,  ünne- 
pet űl,  ember  az  istenekkel,  istenek  az  emberek  közé 
vegyülten.  Fény  és  innep  mindenütt ;  az  élet  fénye 
vagy  siralma,  de  sohasem  hétköznapja.  Őskori  civilisa- 
tio, de  nem  gyermekkori.  Gyermekkor  nem  alkothat 
sem  homéri  énekeket,  sem  achillesi  pajzsokat*. 

Baksay  1875-ben  fog  hozzá  a  mmikához.  Lefor- 
dítja kísérlet  gyanánt  Zeus  rászedetését  s  beküldi  a 
Kisfaludy-Társaságnak,  hogy  lássa,  minő  hatást 
tesz.  Nov.  8-án  jelenti  Dömötörnek:  «Az  Ilias  XIV. 
150—860.  Baksaitása  be  van  fejezve  felolvasmányúl  a 
Kisfaludy-Társaság  decz.  gyűlésén.))  Arany  László 
mutatta  be  az  érdekes  kísérletet,  melynek  hatásáról 
Dömötör  értesíti:  «Homér  fordítása  nagy  «eseményi> 
az  irodalomban  ...  A  Kisfaludy- Társaságban  általá- 
ban szerették .  . .  Arany  Laczi  nagyon  ügyesen 
terjesztette  elő.» 

Kéky  Lajos  :  Baksay  Sándor.  3 

A  felolvasás  után,  hogy  némi  eszmecsere  fűződjék 
az  egészen  újszerű,  érdekes  kísérlethez,  Gyulai  Pál 
három  tagot  kért  fel  véleménymondásra:  Székácsot, 
kinek  egyáltalán  nem  tetszett  a  forma  megváltoz- 
tatása; Szász  Károlyt,  ki  rokonszenvet  mutatott  a 
kísérlet  iránt,  de  kifogásai  is  voltak  ellene,  és  Eákosi 
Jenőt,  ki  fenntartás  nélkül  el  volt  ragadtatva  attól 
a  gondolattól,  hogy  «Homér  legyen  magyar*.  A  bizott- 
ság a  munka  folytatására  biztatta  a  költőt,  ki  ekkor 
még  gyengén  tudott  görögül,  de  derekasan  hozzá- 
látott tanulásához.  «Homér  hosszú,  az  élet  rövid 
s  az  ember  gyönge»  —  sóhajt  fel  egy  ízben. 

Az  érdekes  irodalmi  eseményről  a  Vasárna'pi 
Ujsághan  hosszabb  ismertetéssel  értesítette  Dömötör 
a  közönségnek  szélesebb  körét  is,  Homér  új  fordí- 
tása czímen.  Örömmel  üdvözH  benne  a  sikerült 
kísérletet,  mint  annak  a  fejlődésnek  gyümölcsét, 
mely  Petőfiben  és  Aranyban  nemzeti  versformáinkat 
diadalmasan  és  a  valódi  magyar  művészet  szín- 
vonaláig fölemelte  s  a  közönség  fogékonyságát  le- 
tompította az  idegen  formák,  köztük  a  hexameter 
iránt. 

A  Kisfaludy-Társaságban  felolvasott  mutatványt 
a  Budapesti  Szemle  közölte  1876  május— júniusi 
füzetében,  ezzel  a,  nagyobb  részében  Dömötörtől 
származó  szerkesztői  megjegyzéssel:  ((Irodalmunk 
eddig  az  eredeti  költemény  formájának  megtartását 
tekintette  szabályszerűnek  s  a  Kisfaludy-Társaság 
által  régebben  megállapított  műfordítási  szabályok 
is  lényegesnek  tartják  az  «alakhűséget».  Ez  azonban 
még  nem  egészen  eldöntött  kérdés  sem  nálunk,  sem 

másutt.  Mindkét  nemű  fordításnak  megvannak  a 
maga  örvényei  s  leginkább  a  siker  igazolja  mindeni- 
ket. A  külföldi  irodalomban  mindenikre  vannak 
nevezete?  példák.  Schiller  Virgil  ^eneisével  tett 
kísérletet  ottava  stanzákban  s  épen  Homér  fordí- 
tására nézve  az  angol  Popé  rímes  fordítása  idézhető 
a  német  Voss  hexameterei  mellett.  E  mutatvány 
fordítójának  czélja  is  az  volt,  hogy  Hómért,  az 
eredeti  szépségeinek  lehetőleg  hű  visszatükrözése 
mellett,  olyan  magyar  olvasmánynyá  tegye,  mint 
a  minő  angol  olvasmány  már  több  mint  egy  század 
óta  a  Popé  Homérja.  A  kísérlet  Baksay  részéről, 
ki  Lucanus  Pharsaliájknak  pályadíjnyertes  fordításá- 
val megmutatta,  hogy  hexameterben  is  derekasan 
fordít,  figyelmet  érdemel  s  annál  inkább  helyesel- 
hető épen  Homérnál,  mert  már  van  hexameteres 
Homér-fordításunk  s  a  változott  irodalmi  viszonyok 
között  az  a  közönség,  mely  elszokott  az  ó-klasszikai 
versalaktól,  talán  inkább  megkedveli  Hómért  mo- 
dern nemzeti  formában.  —  Szerk.» 

Baksay,  úgy  látszik,  Arany  véleményét  szerette 
volna  hallani  kísérlete  felől,  azonban  Arany  kitért 
Dömötör  kérdései  elől,  ki  erre  vonatkozólag  ezt 
írja  barátjának:  «Az  öreg  Arany  .  .  .  nagyon  tartóz- 
kodó. Fél,  hogy  ha  helyeselni  találja  az  egészet 
s  aztán  nem  sikerül:  mind  a  közönség,  mind  az 
irodalom,  mind  a  fordító  azt  fogja  mondani:  «Ha 
Arany  nem  biztatta  volna,  nem  ment  volna  bele 
ekkora  munkába  —  hiába.»  Ha  pedig  nem  találja 
helyeselni,  akkor  téged  el  fog  kedvetleníteni  egy 
olyan  vállalattól,  a  mely  szép  és  fontos,  sőt  nagyon 

szép  és  nagyon  fontos  az  egész  magyar  irodalomra 
nézve.  Attól  is  tart  (mert  az  ő  elbeszélő  stylje  és 
nyelve  érezhető  hatással  volt  rád  —  tán  magad  is 
elismered!),  hogy  ha  dicsérni  talál,  majd  azt  mond- 
ják: a  maga  tulajdonságait  és  poétái  hibáit  látván 
benned:  ha  ezeket  dicséri,  önmagát  akarja  indirecte 
igazolni  és  mentegetni.)) 

Úgy  látszik,  Arany  valóban  igen  óvatosan  nyilat- 
kozhatott; de  hogy  a  gondolattól  egyáltalán  nem 
volt  elragadtatva,  mutatja  az  a  kis  tréfás  verse, 
mely  Hátrahagyott  Dolgozatai  közt  jelent  meg  s 
így  hangzik: 

Klasszikusok  körmönfont  fordítása. 
(Igaz  jó  magyarsággal.) 

Múzsa,   nekem   éuekeld  el 

Az  Akh illés  haragját. 
Mely   nagyon  megtizedelte 

A   görögök    kobakját; 
Bátor   lelkét   sok   nagy   hősnek 

A  pokolba  kergeté, 
Magát   pedig  mint  egy   dögöt 

Kutyákkal   megéteté: 
S  betelt   Zeusz   akaratja, 

Mióta   Atreus   fattya 
Agamem  non   s   Akhillesch 

összeveszett,   a  híres. 

Egyébként  maga  Baksay  is  tartott  tőle,  hogy 
«attentatumá»-nak  egyes  részei  «keresettség  és  iro* 
dalmi  Mokány  Bercziskedés  színében  tűnnek  fel;  s 
kérte  barátaitól,  hogy  az  ilyen  helyekre  hívják  fel 

figyelmét.  Erre  vonatkozólag  igen  érdekes  Gyulai 
tanácsa:  «A  modernizálással  főként  arra  kell  vi- 
gyázni, hogy  nagyon  is  naivvá  s  nagyon  is 
magyar  népiessé  ne  tegyük  Hornért.  Bizonyos 
fokú  archaismus  sokkal  szükségesebb  a  régi 
magyar  irodalom  ízéből  benne,  mint  a  modern  nép- 
költészetből. Vigyázni  kell  arra  is,  hogy  «körmön- 
font  magyaros  népiesség))  ne  legyen  benne  tobh, 
mint  a  mennyit  a  nép  használ  költészetében .» 

Huszonkét  év  multán,  1897-ben  jelent  meg  a 
Kisfaludy- Társaság  kiadásában  a  hat  első  ének 
fordítása,  mely  philologus  körök  részérói  meglehető- 
sen hűvös  fogadásra  talált.  De  érzékenyebben  csak 
Péterfy  Jenőnek  a  Bwdapesíi/S^í^mZében  közölt  bírálata 
érintette  Baksayt.  Példányában  egypár  lapszéli  meg- 
jegyzést is  fűzött  hozzá.  Arra  vonatkozólag,  hogy 
a  rímek  folytonos  zsongása  végre  közönyössé  tesz 
a  szebb  helyek  iránt  is,  ezt  jegyzi  meg:  «öregszünk. 
Nem  érünk  rá  benne  gyönyörködni.  Közönyössé 
leszünk  bizony  Horácz,  Shakespeare,  Ariosto  — 
ós  Toldi  iránt  is;  ráfogjuk  a  műre,  hogy  rímzengése 
tette  közönyössé.  Hát  vájjon  Vörösmarty  és  Virgil 
lábrángatódzásai  nem  untatnak  ma  már?  Bezzeg 
másként  olvastuk  legénykorunkban.»  Többen  fel- 
vetették ismertetésükben  azt  a  kérdést,  hogy  nem 
lett  volna-e  elég  a  rímtelen  alexandrinus  a  hexa- 
meter helyett.  Erre  Baksay  ezt  jegyzi  meg:  «Nem. 
Rímtelen  alexandrin  annyi  mint  metrumtalan  hexa- 
meter. Másfelől  én  ezt  oly  könnyűnek  tartom,  hogy 
ezt  ugyan  mindenki  csinálhatná.  Kérdés:  ki  olvasná? 
De  mi  czélja  is  volna  ennek ?»  A  képek  megvaskosí- 

tását  is  szemére  veti  bírálatában  Péterfy,  —  különö- 
sen kettőét.  Egyik,  mikor  Zeusről  azt  mondja,  hogy 
ő  ((ballag  legelői,  a  többi  mögötte».  Ez  a  jó  magyar 
«ballagás»  —  írja  Péterfy  —  eszünkbe  juttatja  a 
falusi  bírót.  Baksay  hozzá  jegyzi:  «De  nemcsak  a 
falusi  bírót,  hanem  a  csillagot  is  az  égen,  és  pedig 
magát  Jupitert,  a  melyről  (igaz,  hogy  nem  a  szalo- 
nokban) bizony  csak  úgy  mondjuk:  ballag.  Hát 
még  a  Sánta  Kata  (a  Homerus  ősi  csillagja)  milyen 
szépen  ballag  a  Kaszás  után,  vivén  az  ebédet.»  A  másik 
kifogásolt  helyen  arról  van  szó,  hogy  az  istenek 
gúzsba  akarták  kötni  Zeus  ő  felségét.  Péterfy  ezt 
vaskosnak  s  parodistikus  ízűnek  találja;  Baksay 
ezzel  mentegeti:  «Debizony  ott,  a  hol  az  öreg  Zeusz 
palotahosszat  hajszolja  és  hajigálja  az  egész  atyafi- 
ságot és  Héra  őnagyságát  szíjjal  fenyegeti,  —  a 
gúzsbakötés  egy  csöppet  sem  parodizál.)) 

Alighanem  Péterfy  bírálatának  visszhangja,  hogy 
tréfásan  «bundás  Iliász»-nak  nevezgette  fordítását. 
De  nem  kedvetlenedett  el  folytatásától  s  ebben 
jelentékeny  része  van  Vargha  Gyula  ösztönzésének, 
ki  «a  magyar  irodalom  egyik  elévülhetetlen  kincsét* 
látta  művében.  E  nemes  gyümölcsöt  termett  ösztön- 
zésről maga  Baksay  ezt  írja  egyik  levelében:  «Tudd 
meg,  hogy  a  «bundás»  Ihász  érdeme  vagy  szégyene 
egy  és  pedig  jó  részben  a  tied.  Nálad  nélkül  nemcsak 
Hektor,  de  Patroklosz,  sőt  a  nyavalyás  Dolosz  is 
élnének  még  most  is.  Az  ő  magyar  rímekben  való 
kivégeztetésükben  a  consihator  maleficus  (7rv/so|ia) 
te  voltál;  mert  míg  más  rím-izzadó  a  maga  keserves 
munkájában  a  múzsához  fohászkodik:  (Seá.  segíts !», 

én  ilyen  óráimban  tehozzád  fohászkodtam  ihletért: 
«Gyula,  ha  bele  ugrattál,  segíts !»  Megsegítettél, 
köszönöm !»  Az  utolsó  éneket,  melylyel  az  egésznek 
fordítását  befejezte,  1901  márcz.  4-én  mutatta 
be  az  Akadémiában. 

Az  Iliason  kívül,  melynek  teljes  fordítása  1901-ben 
jelent  meg,  nagyban  hozzájárult  szépírói  munkás- 
sága megakasztásához  közreműködése  Az  osztrák- 
magyar monarchia  írásban  és  kéyhen  czímű  monu- 
mentális vállalatban,  hol  négy  terjedelmesebb  dol- 
gozata jelent  meg,  —  az  egész  vállalatnak  legjele- 
sebb és  legszebben  írt  magyar  czikkei.  E  munkája 
közben  kedves  Baranyájával  való  foglalkozása  kel- 
tette életre  legnagyobb  művét,  a  Dámát,  mely- 
ből egy  részt  a  Kisfalady-Társa  ágban  is  bemu- 
tatott 1897  szeptemberében.  Összes  munkái  közt 
ezt  becsülte  legtöbbre  s  csak  erre  az  egyre  volt 
igazán  büszke.  Az  1897/98-ik  évi  Péczely -juta- 
lomra az  Akadémia  két  művet  tartott  kiemelésre 
érdemesnek:  Baksay  Dámájit  s  Werner  Gyula 
Megvirrad  még  valaha  ez.  regényét.  A  jutalmat  az 
utóbbi  nyerte.  E  döntés  a  napisajtó  egy  részében, 
ha  mindjárt  pohtikai  okokból  is,  visszatetszést  szült 
és  úgy  látszik,  Baksay t  is  bántotta.  «jDámám  1000 
frtos  várt  koszorújával  —  írja  sógorának  —  egy 
köcsög  aludttejet  koszorúztak  meg.» 

Egyháza  vezetésében  egyre  magasabb  polczra 
emelkedik  s  ez  is  mind  határozottabban  elvonja  az 
irodalomtól.  1870-ben  egyházkerületi  tanácsbíró  és 
aljegyző,  1877-ben  conventi  r.  tag,  1878-tól  solti 
esperes,  1891-ben  egyetemes  zsinati  képviselő  s  végül 

1904  jan.  17-ike  óta  Szász  Károly  utóda  a  duna- 
melléki  ref.  egyházkerület  püspöki  székében.  Meg- 
választása erős  küzdelemmel  járt.  Az  egyházak 
tekintélyes  része  fiatalabb  eró't,  Petri  Elek  theoló- 
giai  tanárt,  óhajtotta  látni  a  püspöki  székben  az 
akkor  már  hetvenkettedik  évében  járó  Baksay 
helyett,  úgy  hogy  309  szavazatból  csak  182  esett  rá. 
Baksay  életfelfogása  az  volt,  hogy  az  él  legbölcseb- 
ben, «qui  artem  bene  vivendi  bene  latendo  quaerit.)) 
((örülök,  ha  kushadhatok  Bencze  vitézzeL)  —  írja 
Dömötörnek.  Nem  kereste  e  fényes  méltóságot  sem, 
melybe  1904  márcz.  20-án  iktatták  be,  de  mégis 
örült  neki,  hogy  fó'pásztori  gondjaira  bízott  az  Isten 
«eg3^  gyönyörűséges  országot,  mely  a  Duna  mindkét 
oldalán  terül  el.  Benne  van  az  áldott  Alföld,  a  mo- 
solygó, halmos  Dunántúl,  a  kékelló'  Mátrától  le  a 
rohanó  Dráváig.»  Antal  Gábor  halála  után  az  egye- 
temes convent  lelkészelnöke  is  ó'  lett.  Egyházi  el- 
foglaltsága azonban  lenyűgözte  írói  kedvét.  «Phanta- 
siám,  a  költői,  belefuladt  a  stílus  curialisba»,  —  írja 
egyik  barátjának.  Nem  is  jelent  meg  tőle  már  másfél 
évtizede  semmi  jelentékenyebb  szépirodalmi  tárgyú 
dolgozat.  Múzsája  már  akkor  lefelé  fordította  fáklyá- 
ját s  meggyászolta  benne  a  kitűnő  elbeszélőt. 

Hanyatló  korának  minden  költői  kedvét  és  ihletését 
az  Odysseia  fordításának  szentelte.  Saját  följegyzése 
szerint  1906  febr.  26-án  kezdett  hozzá  s  az  első 
mutatvány  (IV.  ének),  melylyel  1907  április 
8-án  az  Akadémiában  mint  rendes  tag  székét 
elfoglalta,  a  Budapesti  Hirlaph&n  jelent  meg 
belőle  1907  végén,   A    munka,    melyre    különösen 

Hetesy  Viktor  serkentgette,  el-elakadt,  legalább 
ezt  sejtetik  azok  a  mosolyba  játszó  sóhajok,  melye- 
ket kéziratában  egyes  énekekhez  fűzött.  A  II.  ének 
végén  makacskodó  Pegazusát  ezzel  a  jóízű  két 
sorral  biztatja,  melyeknek  elseje  —  iZias-fordítá- 
sában  (VIIL  é.)  Hektor  is  e  sorral  nógatja  vágta- 
tásra  paripáit  —  hetyke  legénykedéssel  pattog, 
hogy  ez  a  hang  félénk,  alázatos  kérésre  váltson 
át  a  második  sorban: 

Hejh  paripám,  Csillag,  Zordon,  Kese,  Sárga, 
Ne  hagyjátok  szegény  Schlézingert  a  sárba! 

A  VI.  énekhez  ezt  jegyezte:  «fordítja  Baksay 
Sándor*  s  ezt  így  helyesbítette:  «Fordítgatná,  ha 
tudná»  —  majd  ehhez  igazításul  ezt  írta  később 
czeruzával:  «Tudni  tudná,  de  bírni  nem  bírja.» 

E  kedves  munkájának  öröme  mellett  egypár  ki- 
tüntetés fénye  is  megaranyozta  öregségét :  1908-ban 
a  főrendiház  tagja  lett,  1909-ben  a  genfi  egyetem, 
alapításának  350  éves  fordulóján,  tiszteletbeli  dok- 
torai sorába  iktatta,  1912-ben,  születése  nyolcz- 
vanadik  fordulóján,  a  királyi  kegy  a  Ferencz  József- 
rend nagy  keresztjével  tüntette  ki. 

De  a  hanyatló  nap  búcsúzó^  nyájas  sugarai  mö- 
gött már  az  est  árnyai  is  közeledtek.  Egy  templom- 
szentelésre  történt  utazása  alkalmával  nagyon  meg- 
hűlt a  elvesztette  szép  csengő  hangját.  Eekedt 
suttogása  nagyon  fájt  környezetének  s  szerették 
volna  rábeszélni  a  pipázás  mérséklésére,  de  erről 
hallani  sem  akart.  Majd  mikor  egy  fővárosi  orvos 
is  ezt  ajánlotta  neki,  csendes  humorral  tréfálgatott 

az  orvosi  rendelésen,  mondogatván:  annyit  magam 
is  tudok,  hogy  a  pipázást  el  kellene  hagyni;  de  ha 
az  orvos  is  csak  ennyit  tud,  mi  az  ördögöt  kevélykedik 
a  tudományával?!  Az  1911-ik  év  telén  felesége  kezd 
betegeskedni.  Márcz.  29-éről  írja  sógorának,  Hetesy 
Viktornak :  «Kedélyem  jó  volna,  ha  a  nappalaim 
borúsak  nem  volnának,  az  én  édes  ezüstlábú  The- 
tiszem  fájdalmai  miatt,  a  ki  egész  télen  át  mind 
ez  ideig  nem  mozdult  ki  a  hajlékból.»  A  következő 
télen  gyötrőbbre  fordult  a  betegség  s  ettől  kezdve 
nem  igen  hagyhatja  el  többé  felesége  a  szobát. 
Mint  két  szárnyaszegett  madár,  kik  nem  mene- 
külhetnek a  durva  kéz  elől,  mely  elszakítni  készül 
őket  egymástól,  csüggedeznek.  «Nincsen  balzsam- 
olaj Gileádban  —  írja  1913  decz.  25-én  — .  Itthon 
sírunk  és  múlunk  .  .  .  búslakodunk  és  aggódunk, 
imádkozunk  és  reményiünk.))  1914  januárjában 
aggasztó  fordulatot  vesz  a  betegség.  «A  lelkem  sír  — 
írja  ekkor.  —  Nem  tudom,  mi  lesz  belőlünk.  Napról- 
napra gyengülünk.))  Folyton  gyötrő  aggodalma  1914 
decz.  22-én  ezekben  a  kétségbeesett  sorokban  tör 
ki:  «A  mi  házunk  siralomház.  Régóta  kezd  sötétedni. 
Az  én  életem  édes  szép  (—  szebbik)  fele  mozdulat- 
lanul, szótalanul  fekszik  néhány  nap  óta.  Sirass 
minket!  —  Holnap  lesz  a  nevenapja.  Jaj  annak  a 
napnak  is!)) 

Balsejtelme  valóra  vált.  A  gyászos  névnap  el- 
ragadta feleségét,  s  vele  Baksaynak  minden  élet- 
kedvét. Számadását  írói  munkásságával  is  elvégezte, 
mikor  reszkető  nagy  betűkkel  ezt  írta  Odysseia- 
fordításának  (IX.  330.)  a  végére: 

Maradj  Homér  fénydús  egeddel, 
Maradj  te  most !   —  Jer  Emlékezet 
Soha  be  nem  gyógyuló  sebeddell 

1914  Deczember  23. 

Viktória  sötét  reggelén. 
Jaj,  Jaj,  Jaj,  Jaj,  Jaj,  Jaj,  Jaj. 

Azt  a  kevés  időt,  mit  sorsa  még  osztályrészéül 
juttatott,  teljes  apathiában  töltötte.  Panasztalan 
sóvárgás,  csöndes  készülődés  volt  ez  a  boldogabb 
világ  felé,  hol  a  memayei  lelkek  seregében  örvendezve 
várt  rá  az  az  áldott,  szeretettel  teljes  lélek.  «Estele- 
dik,  —  írja  1915  jan.  15-én  —  nekem  már  be  is 
esteledett  és  másutt  fog  virradni.  Készülődöm,  ren- 
dezkedem.»  Márcz.  13-án  a  részvét  vigasztaló  sza- 
vaira ezzel  válaszol:  «Kerülöm  mind  a  szó-,  mind  a 
levélbeli  érintkezést  mindenkivel.  Csak  egy  van,  az 
egyetlen,  a  kivel  állandóan  beszélgetek  reggeltől 
esteiig:  az  én  Megsirathatatlanommal,  a  ki  az  Angya- 
lok közül  szállt  le  hozzám  —  s  lélekben  lelkemmel 
összeforrva  most  is  itt  van  körülöttem  .  .  .  Majd  a 
megnyugvás  is  meglesz,  mikor  együtt  nyugoszunk.» 
Jó  emberei,  úgy  látszik,  munkára  akarták  serken- 
teni, hogy  ebben  leljen  feledést.  Sógora,  Hetesy 
Viktor,  Odysseia-fordításának  folytatására  ösztö- 
nözte, de  erre  ezt  felelte:  «Odyssea?  Jaj,  jaj,  jaj, 
jaj,  jaj,  jaj,  jaj:  e  hét  jajjal  bevégeztetett  az  1914 
deczember  23-kán,  az  én  fekete    karácsonyomban.* 

Talentumai  közül  csak  egy  maradt  immár  meg: 
a  szenvedések  elhordozása,  «mert  az  nagy  talentum, 
hogy  keresztünket  elhordozhassuk.))  Hanyatlott, 
egyre  hanyatlott  a  sír  felé,  panasz  nélkül,  jaj  nélkül. 

«A  83  esztendő  —  írja  Darányi  Ignácznak  —  gyógyít- 
hatatlan, de  könnyen  elviselhető;  ehhez  hasonlót 
kívánok  minden  jó  emberemnek.  Gyógyíthatatlan! 
Bele  vagyok  nyugodva;  de  én  volnék  a  legmeg- 
vetendőbb  ember,  ha  ezt  csupán  belenyugvásnak 
minősíteném.  Én,  a  ki  66  év  óta  hirdetem,  hogy 
nem  itt  a  vég;  a  folytatás  másutt  lesz  és  örök.  De 
azért  sírni  szabad.  Sírok  is  és  siratom  is  napról- 
napra az  én  Megsirathatatlanomat,  a  ki  négy  hó- 
napja vált  el  tőlem  és  kit  csendesen  gyászolok 
ebben  a  nagy  árva  házban.» 

Csöndes  haldoklását  a  világtörténet  legszörnyűbb 
zivatarának  zúgása  kísérte.  Utolsó  püspöki  jelen- 
tésében megdöbbent  lelke  Petőfi  sorait  veszi  ki- 
indulópontul: «A  földön  is  harag,  az  égen  is  harag; 
piros  fűszálak  és  piros  napsugarak.))  A  lángbaborult 
világból  az  örök  béke  nyugtató  enyhe  1915  június 
18-án  hívta  el.  Megtért  ahhoz,  kitol  a  halál  sem 
választhatta  el,  hogy  róluk  is  elmondhassuk,  a  mit 
ő  írt  Claparéde  Sándorról  és  feleségéről:  «Nem  váltak 
el  egymástól  sem  a  földön,  sem  a  földben,  sem  a 
mennyben.)) 


II.  Élmények  és  emlékek  Baksay 
elbeszéléseiben. 

Baksay  életének  eseményei  és  emlékei  mély  nyomo- 
kat hagytak  elbeszéléseiben  is.  Termelésének  aczélos 
búzája  erős  gyökérszálakkal  kapaszkodik  a  valóság 
televényébe.  Történeteinek  legtöbbjét  hozzá  tudjuk 
fűzni  a  hagyománynak  vagy  a  körülte  folyó  életnek 
egy-egy  fonalához.  Leleménye  igen  szegényes;  jeles- 
sége  elsó'sorban  eló'adásában  van.  Ez  az  előadás  is 
minden  jellemző  sajátosságával  arra  utal,  hogy  az 
élmények  talajából  fakadt  az  ihletés  első  forrása  az 
író  számára. 

Legtöbb  elbeszélésének  tárgyát  kedves  Ormán- 
ságából hozta  magával,  hol  lelke  megrakodott  mind- 
végig frissen  megőrzött  élményekkel  és  szemléletek- 
kel. Később  is  ezekből  merített.  Az  Ormánság 
patakos  mezői,  nyájas  ligetei,  bársonyos  hegyei, 
sugárzó  ormai  maradnak  mindvégig  legkedvesebb 
pihenő  tanyái  képzeletének  s  ezek  szolgáltatják  el- 
beszélései legtöbbjéhez  a  hátteret  és  a  tájrajzi 
elemeket,  melyeknek  tiszta,  éles  körvonalait  nem 
mossa  el  a  múltba  merengés  köde.  De  elbeszélései- 
nek anyagát  is  nagyobbára  ormánsági  emlékei  és 
élményei  szolgáltatták.  Talán  egyetlen  elbeszélése 
sincs,  melynek  tárgya  tisztára  költői  lelemény.  Már 

Dömötör  János  belelát  alkotása  módjába  s  észre- 
veszi, hogy  nem  szeret  sokat  bízni  képzeletére; 
ezért,  mikor  írásra  ösztönzi,  közöl  vele  egypár  no- 
vella-tárgyat is  s  egyik  alkalommal  (1875  nov.  10.) 
ezt  fűzi  hozzájuk:  «Ezeket  csak  azért  írtam  le  kutya- 
futtában, hogy  gömbölygesd  a  fejedben  s  ezekről 
majd  jut  neked  eszedbe  más,  a  mit  meg  te  láttál, 
éreztél  és  éltél  s  a  miknek  megírása  oly  életszükség 
rád  nézve,  hogy  (Baráth  Feri  theoriája  szerint) 
meggebednél  bele,  ha  meg  nem  írnád. »  Ő  valóban 
csak  azt  írta,  a  mit  látott,  hallott  és  «élt»  s  tárgyainak 
ez  az  élményszerűsége  szintén  közrehat  abban,  hogy 
költészetének  legjellemzőbb  vonása  becsületes,  min- 
den ízében  erőtől  és  egészségtől  duzzadó  realismusa, 
de  egyszersmind  a  művészi  phantasián  átszűretlen 
valóságnak  minden  nyerseségétől  és  formátlanságá- 
tól  való  mentessége. 

Nagyobb  elbeszélései  közül  a  Nagymama  kará- 
csony ja  s  A  csudálatos  történet  a  legteljesebb  mérték- 
ben személyi  élményekből:  a  maga  életének  gyermek- 
kori emlékeiből  sarjadt. 

A  mély  megindultság  felhői  s  az  aranyos  humor- 
nak közülök  ki-kimosolygó  sugarai  alatt  folydogáló 
történet  nem  költött.  A  hősnő  Baksay  anyai 
nagyanyja,  özvegy  Földváry  Péterné  Vécsey  Mária, 
ki  csakugyan  megjárta  azt  a  keserves  utat,  mely 
egy  falusi  paplak  idyUi  nyugalmából  a  férj- 
nek vacantiába  jutása,  majd  halála  után  öt 
gyermekével  Csurgóra  vezette  a  Deperdite  varga 
kis  udvari  szobácskájába  de  ide  is  elkísérte  a 
bölcs    és    alázatos    megnyugvás    Isten  akaratában, 

és  tűrő  hittel,  bízó  szívvel  viselte  sok  keserves 
megpróbáltatását.^ 

Dömötörnek  meg  is  írta  Baksay,  hogy  nagy- 
anyjáról szól  az  elbeszélés.  «Jelentem,  hogy  az 
öreganyám  históriája  már  össze  van  gereb- 
lyélve»  —  tudatja  vele  1875  nov.  8-án.  Mikor 
Dömötör,  túlságosan  bölcsnek  rajzolt  voltuk  miatt,  ki- 
fogásolta Nádszál  papné  s  a  kis  Kuharéz  Pál  alakját, 
erre  vonatkozólag  ezt  írja  neki  Baksay:  «Nagy- 
mamáról  ne  feledd  el,  hogy  ő  Virgiliust  a  talpa  alá 
téve  recitálta  s  ebben  van  az  ő  tudományos  és  élet- 
bölcsészeti apparátusának  titka.  Azt  megengedem, 
hogy  Euharéz  Pál  túl  a  rendén  okosnak  van  festve 
és  posztóján  a  szabó  parasztot  nem  hagyott,  hanem 
a  nagymama,  az,  János,  comme  elle  faut.» 

Kifogásolta  Dömötör  azt  is,  hogy  Talált  Áron 
nem  lakol  eléggé  s  ezáltal  nagyon  rossz  színben 
rajzolja  Baksay  az  akkori  egyházi  és  megyei  törvény- 
székeket, mert  nem  fogatja  velük  pörbe  azt,  a  ki 
egy  matriculát  elsikkaszt,  hamis  okleveleket  gyárt  stb. 
s  mindezt  köztudomásra  jutott  bizonyossággal  cse- 
lekszi. Baksay  a  történet  való  voltával  védekezik: 
«Talált  Áron  börtönbe  nem  jutása  nagyon  is  igaz. 
Szegény  öregapám  vacantiába  is  jutott  miatta,  — 
míg  a  gaz  Horvát  Ádám,  kit  Földváry  bátyám 
leveléből  ismersz,  szárazon  vitte  e].» 

^  Könyvemnek  ez  a  fejezete  megjelent  a  Budapesti  Szemle 
1916  májusi  füzetében  is  s  ott  (273.1.)  Ákhábné  modéle-jét 
Baksay  határozatlan  utalásai  alapján  Baksay  József  hedrahelyi 
lelkész  özvegyében  jelöltem  meg.  Körülményes  utánjárás 
alapján   helyesbítem  itt  e  téves  adatot. 


48 


Baksaynak  e  nagyon  határozott  utalására  vonat- 
kozólag a  családtagok  emlékezése  nem  nyújt  föl- 
világosítást. Az  elbeszélés  anyagául  szolgáló  törté- 
net ez  emlékezés  szerint  a  következő. 

Az  elbeszélés  hó'snó'je,  a  nagymama,  második  fele- 
sége volt  Földváry  Péternek,  ki  Tiszaföldvárt  szü- 
letett elszegényedett  nemesi  családból  s  Debreczen- 
ben  elvégezvén  iskoláit,  béczi  lelkész  lett.  Itt  elvett 
egy  jómódú  nemes  kisasszonyt,  daróczi  Kovács 
Katiczát,  s  úri  módon  élt.  Ő  volt  az  egyetlen  ref. 
pap  Somogyban,  a  «kukoricza-tractus»  ban,  ki  hin- 
tón járt.  Hamarosan  Inkére  került  papnak  s  itt 
született  József  nevű  fia,  kit,  mivel  anyja  a  szülés 
után  három  hétre  meghalt,  a  falubeli  fiatal  asszonyok 
szoptattak  két  éven  át.  Atyja  úi'finak  nevelte  s 
korán  fejébe  verte,  hogy  majd  ő  szerzi  vissza,  ha 
alispán  lesz,  a  zálogba  vetett  Föld váry- birtokokat. 
Mint  úrfi  került  a  debreczeni  collegiumba  s  ott  ura- 
sán élt  néhány  évig,  míg  tartott  otthon  a  jómód. 
Késó'bb  aztán  maga  erejéből  tartotta  fenn  magát, 
elmaradt  az  alispánság  is,  így  a  zálogba  vetett  szülei 
birtokokat  sem  válthatta  ki,  hanem  meg  kellett 
elégedm'e  a  szerény  jövedelmű  vértesacsai  papsággal; 
de  szegénysége  egész  életén  át  bántotta  s  folyton 
álmodozott  az  ősi  birtokok  kiváltásáról. 

Atyja  még  első  feleségének  elhalálozása  évében 
(1800)  megházasodott,  elve  vén  Vécsey  Sámuel  iszka- 
szentgyörgyi  lelkész  leányát,  Máriát,  ki  anyai  á^on 
a  már  akkor  kihalt  híres  dunántúli  papi  famíliából, 
az  Ákháb-családból  származott.  Az  istenáldás  sűrűn 
beköszöntött  a  szegény  paróchiára.  Nyolcz  gyerme- 

kük  született  s  így  gondjaik  is  egyre  súlyosbodtak. 
Míg  Józsefet  úri  módra  igyekeztek  cevelni,  mint  a 
kitől  a  család  régi  fényének  visszaállítását  remélték, 
addig  ebből  a  házasságból  született  első  fiukat, 
Antalt,  már  a  többi  szegény  pap  módjára  indították 
útnak  Debreczenbe  s  ez  eleitől  fogva  maga  tartotta 
fenn  magát  sok  keserves  nyomorúságban. 

Apja  annál  kevésbbé  segíthetett  rajta,  mert  egy 
kellemetlen  hercze-hm'czába  sodródott  bele.  Inkéről 
Kutasra,  majd  Pettendre  választották  meg  lelki- 
pásztorul s  itt  összeütközésbe  került  Somogy  híres 
főispánjával,  Czindery  Lászlóval.  A  főispán  ugyanis 
minduntalan  a  pap  birtokán  hajtatott  keresztül 
négyes  fogatával,  a  mi  nagyon  bosszantotta  Föld- 
váryt.  Egy  ízben  meg  is  fenyegette  a  főispánt,  hogy, 
ha  még  egyszer  meglátja  a  földjén,  keresztüllövi. 
A  főispán,  úgy  látszik,  kevésbe  vette  a  fenyegetést, 
mert  csakhamar  ismét  a  pap  birtokán  hajtatott 
keresztül.  Ez  azonban  állotta  szavát  s  lelőtte  az 
ostorhegyest.  Ebből  sok  kellemetlensége  támadt  s  úgy 
látszik,  vacantiába  is  jutott  miatta  (az  elsikkasztott 
anyakönyv  tehát  vagy  költői  leleménye  Baksay- 
nak,  vagy  máshonnan  fűzte  hozzá  ehhez  a  törté- 
nethez). Bizonytalan  helyzetében  különös  lépésre 
szánta  magát.  Egy  magvaszakadása  előtt  álló,  gaz- 
dag rokonfamiliába,  a  szatmármegyei  Szükh  csa- 
ládba akarta  adoptáltatni,  vagy  —  kevésbbé  szépítve 
a  szót  —  becsempészni  magát,  majdnem  olyanfor- 
mán, mint  Talált  Áron  Tázlári  gróféba.  Ügyvéd  ke- 
zére is  adta  dolgát,  de  az  adoptálásból  mégsem  lett 
semmi.  Ügye  eldőlte  után  Balháson,  majd  Szent- 

Kéky  Lajos:   Baksay  Sándor.  4 

benedeken  lelkészkedett  még  rövid  ideig  s  itt  halt  el 
1880-ban. 

Felesége  igen  nagy  szegénységben  maradt  özvegy- 
ségre kilencz  gyermekkel.  Közülök  csak  háromról 
nem  kellett  gondoskodnia.  József  és  Antal  már  ki- 
kerültek a  debreczeni  collegiumból  s  káplánkodtak, 
Eozália  pedig  még  apja  életében  férjhez  ment  Bak- 
say  Lászlóhoz.  Az  özvegy  két  lány  s  négy  fiú-gyer- 
mekkel az  özvegy  papnék  asylumába,  Csurgóra  köl- 
tözködött. Itt  nagy  nyomorúságában  Józsefhez  folya- 
modott segítségért.  Emlékeztette  arra,  hogy  csecsemő- 
korában ő  viselte  gondját,  ó'  nevelte  föl  s  bocsátotta 
szárnyra  a  maga  gyermekeinek  megrövidítésével, 
segítse  most  már  6'  is  árván  maradt  testvéreinek 
fölnevelésében.  József  egy  hosszú,  dm-va  szemre- 
hányásokkal teljes  és  keserító'en  sértő  levélben  vála- 
szolt. E  levél  után  nem  érintkezett  többé  Földváryné 
az  ő  hálátlan  Talált  Áronával.  Az  isteni  gondviselés, 
melyben  oly  rendületlen  hittel  bízott,  meg  is  kímélte 
attól,  hogy  ismét  hozzá  folyamodjék.  A  vidéki  papok 
szívesen  adták  hozzá  fiaikat,  mert  nemcsak  gondju- 
kat viselte,  hanem  még  tanította  is  őket.  Jól  tudott 
latinul,  úgy  hogy  a  nála  lakó  fiúknak  kevés  bajuk 
volt  az  iskolában  a  diákoknak  e  réme  miatt.  Szépen 
fölnevelvén  ((tudományra  és  tisztességre*  gyerme- 
keit, majd  unokáit,  köztük  Baksayt  is,  ott  hagyta 
Csurgót  s  Katicza  leányánál,  Iványos  Sámuel  mar- 
kóczi  praeorans  feleségénél,  fejezte  be  gondban,  hit- 
ben s  szeretetben  gazdag  életét. 

Ezeknek  az  eseményeknek  szálaiból  szőtte  Baksay 
elbeszélésének  anyagát.  A  nagymamát  az  elbeszélés- 

ben  is  valódi  nevén  (V.  Mária)  nevezi  s  nevükön 
említi  két  fiát  is,  Péter  két  és  Bénikét,  kik  mind- 
ketten mint  csurgói  diákok  haltak  el,  továbbá  ked- 
ves Eóza  leányát,  a  ki  senki  más,  mint  anyja  egy, 
az  elbeszélésben  Borzasházy  Euharéz  Palkó,  az  élet- 
ben Baksay  Sándor  névre  hallgató  bunfordi  fiúnak. 

Igen  érdekes,  hogy  Ákhábné  történetéből  trilógiát 
tervezett  Baksay.  Dömötör  kifogásolta  a  vén  Kikina 
sok  diák  beszédét,  mint  teljesen  fölöslegest,  a  mivel 
az  olvasók  felét  elidegenítette  a  szerzó'.  Erre  Baksay 
ezt  feleli:  «A  deák  beszédek  nem  minden  czél  nélkül 
voltak  odaszó've,  mivel  a  trilógia  3-ik  része  azt  ma- 
gyarázná meg,  hogy  az  öreg  Kikina  (a  ki  nem  lenne 
más,  mint  az  a  nemes  legény,  a  ki  Ákhábnét  hó'sölte) 
belső'  szükségességből  beszélt  úgy  .  .  .  Biz  azt  én  is 
gondoltam,  hogy  sok  a  diák  beszédje  neki;  de  én 
azzal  festeni  akartam  az  ő  alakját.»  Hogy  miként 
tervezhette  a  trilógia  ez  el  nem  készült  harmadik 
részének  meséjét  Baksay,  annak  találgatása  termé- 
szetesen teljességgel  kilátástalan  vállalkozás,  sötét- 
ben való  tapogatózás  volna. 

A  kis  Euharéz  Palkóban  kétségtelenül  a  maga 
csurgói  diákkorát  rajzolta,  a  boldog  elégedettségből 
az  elmúlt  nyomorúságra  visszamosolygó  humorral. 
Ez  emlékek  során  a  nagymama  rajzába  beleolvadt 
egypár  részlet  abból  a  képből  is,  melyet  Kacsóh 
Lajosnak,  első  kedves  tanárának,  később  belső- 
somogyi esperesnek  feleségéről,  Nyikos  Katalinról 
őrzött  emlékezete.  Ezt  a  pár  meleg  sort  írja  róla 
egyik  emlékezésében:  <Jó  öreg  asszony !  még  most  is 
érzem  kis  kezed  nyomását.   Olyan  kicsiny,  olyan 

4* 


52 


fehér  volt,  és  én  mégis  úgy  tudtam  tőle  a  leczkémet, 
mihelyt  megsimogatta  azt  az  én  buksi  fejemet!* 
Patak  hánya  szomorú  történetét  is  ifjúkori  emlé- 
kei között,  az  Ormánságból  hozta  magával  s  érlelte 
átérzése  melegén,  míg  végül  művészi  formába  önt- 
hette.  A  Drávafok  mellett  levő  kis  Bogdásán  gyötrő- 
dött és  menekült  az  igaztalan  vüág  elől  az  igazságos 
Isten  elé  ez  ártatlan,  megkínzott,  bús  lélek.  Maga 
Baksay  utal  erre  sógorához,  Hetesy  Viktor,  bács- 
kossuthfalvai  ref.  lelkészhez  1874  febr.  21-én  írt 
jóízű  verses  levelében,  melynek  tárgya  egy  név- 
napra utazás  humoros  leírása: 

.  .  .  Megy  lelkesülten  Bogdásán  keresztül 
(—   A  szegény  Patak  banya  szelleme 
Tekint  le  rá  ott  a  vérző  keresztiül. 
Mely  a  falu  tövében  tűzve  le.) 

A  hagyomány  szerint  Patak  Istvánná  a  bogdásai 
harangozónak  volt  a  felesége,  csábítója  pedig  a 
pécsi  káptalan  Körcsönye-pusztájának  ispánja.  Arra 
a  kérdésre,  hogy  él-e  valanú  emlékezete  ez  ese- 
ménynek a  bogdásai  nép  körében,  Hetesy  Viktor 
ezt  írja:  «1 871 -ben,  drávafoki  lelkészkedésem  idején 
még  beszéltem  olyan  bogdásai  öreg  paraszttal,  a  ki 
szájhagyomány  után  épen  úgy  beszélte  el,  mint  a 
hogy'  Baksay  megírta.  A  pécsi  káptalan,  annak 
Körcsönye-pusztája,  melynek  ispánja  volt  az  inquisi- 
tor  nőcsábász,  ma  is  úgy  vannak,  mint  voltak. 
Egyszer  mutatta  is  nekem  Baksay,  mikor  nálam 
volt  Drávafokon,  a  bogdásai  határban  azt  a  dombot, 
melyen  valami  megcsapatás  történt .» 

Ez  értesítést  megerősíti  Szívós  Károly  bogdásai 


S3 


ref.  lelkész  is.  Eészben  idősebb  híveinek  emlékezése 
szerint,  kik  közül  egyik-másik  rokonságban  is  van 
a  nevezetes  Patak-családdal,  részben  írásos  följegy- 
zések alapján  a  következőkben  közli  az  elbeszélés 
anyagául  szolgált  eseményeket. 

Bogdása  a  hitújítás  idején  három  lakos  kivételével 
egészen  protestánssá  lett.  1728-ban  a  lakosok  forron- 
gása miatt  a  magára  maradt  kath.  pap  jónak  látta 
Bogdását  elhagyni  s  Pécsre  menekülni.  Az  így  üre- 
sen maradt  paplakot  és  templomot  a  protestánsok 
használatba  vették  s  használták  egészen  1747-ig,  a 
templom  erőszakos  visszavételéig.  A  bogdásai  hívek 
állhatatosságát  kiemeli  az  1749  febr.  5-iki  monori 
superint.  összejövetel  jegyzőkönyve  is  :  «Isten  ke- 
gyelméből erőt  merítve  ellentálltak  üldözőiknek  s 
híveik  közt  azok  szegényes  lakásaikban  nyomorogva 
végezték,  úgy  a  hogy  a  szent  szolgálatot)).  A  bogdásai 
öregek  közt  máig  is  élő  szájhagyomány  szerint  is  a 
templom  elvétele  után  a  hívek  magánházaknál  gyűl- 
tek össze  éneklésre  és  imádkozásra,  s  az  éneklést, sőt  az 
imádkozást  is  Patak  Istvánné  vezette,  ki  <(nagyon,  de 
nagyon  szép  asszony  volt,  hozzá  még  rajongó  kálvi- 
nista s  páratlan  szép  hangú  énekes».  A  templom 
kulcsának  átadása  után  öngyilkossá  lett  boldog- 
talan asszonyt  Bogdása  és  Iványi  közt  egy  határ- 
domb alá  hantolták.  Ezt  a  dombot  hivatalosan  is 
Patak  hánya  dombja  néven  írták  be  a  falu  birtok- 
könyvébe az  1808-ban  történt  felmérés  alkalmával. 
A  bogdásai  gyülekezet  egyik  örege  magával  Baksay- 
val  is  beszélgetett  a  dombról  s  a  hozzáfűződő  mondá- 
ról. <(1880  körül  Baksay  Drávafokon  lakó  sógorát, 

nt.  Hetesy  Viktor  urat  hosszabb  időre  megláto- 
gatta. Egy  napon  Baksay  és  Hetesy  kocsin  haj- 
tottak Bogdása  felé.  Ő  meg  (az  öreg)  Lakócsáról 
gyalogolt  Bogdása  felé.  Mikor  a  papok  kocsija  elérte, 
nt.  Hetesy  úr  a  lovakat  megállította  és  őt,  mint 
ismerőst,  kocsisa  mellé  ültette.  B.  e.  Baksay  beszélge- 
tésbe ereszkedett  vele  s  kérdezte  tőle,  hogy  megvan-e 
még  Bogdása  és  Iványi  közt  az  a  határdomb,  a  mely 
alatt  nyugszik  Patak  banya  .  .  .» 

A  tüskés  szemöldökű  bátyúra.  Csősz  Péter,  alakja 
azonban  már  érsekcsanádi  lelkészsége  emlékeiből 
szövődött  be  a  történetbe;  haragos  tekintetével  s 
kemény  szavaival  a  csanádi  magyarok  közül 
lépett  a  lágyabb  természetű  s  mézesbeszédű  ormá- 
niak  közé.  Bárdos  Benedeknek  hívták  modéle-jét 
s  mikor  Baksay  eltávozott  Csanádról,  azt  kérte  tőle 
az  öreg,  hogy  ha  meghal,  ő  temesse  el.  Baksay  ezt 
megígérte,  meg  is  tette  s  erről  Dömötör  Jánost 
ezekkel  a  sorokkal  tudósítja  1874  okt.  14-én:  «A  múlt 
hetekben,  szept.  30-ika  körül  ott  mentem  el  mellette- 
tek, Csanádra.  Egy  jó  öreg  barátom,  kit  nevéről 
vagy  a  Patak  banyából  te  is  ösmersz  —  az  öreg 
Bárdos  Benedek,  a  «bátyura»  meghalt,  —  s  régi 
szerződésünk  értelmében  és  végóhaja  szerént  —  le* 
mentem  elprédikálni».  Az  öreg  Bárdos  a  Csanádiak 
emlékezése  szerint  jómódú  paraszt  ember  volt,  kit 
még  ma  is  közszájon  forgó  talpraesett  mondásai 
miatt  «bőcs  Bárdos»  néven  emlegetnek.  Nem  igen 
sokat  válogatta  a  szót,  de  szókimondó,  érdes  modorá- 
val éles  ellentétben  volt  szívének  jósága  s  gyermek- 
szeretete. Egy  évet  börtönben  töltött  s  ennek  okául 

egy  sikerült  tréfáját  emlegetik,  melylyel  az  üldöző 
osztrákokat  tévútra  vezetve  megmentette  egy  buj- 
dosónak az  életét.  Egyetlen  fia,  majd  felesége  hama- 
rosan elhalt,  özvegy  sorában  megvette  egy  Csanádra 
vetődött  tót  asszonytól  két  esztendős  kis  lányát 
2  forintért  s  egy  oldal  szalonnáért,megkereszteltette 
Hona  névre,  lányául  fogadta  és  fölnevelte.  Mindennap 
eljárt  a  templomba  s  a  templomos  kálvinista  paraszt 
hűségével  ragaszkodott  Baksayhoz,  ki  oly  éles 
tekintettel  figyelte  s  aztán  művészi  biztossággal 
rajzolta  az  ő  primitív  lelkének  sajátos,  megkapó 
ellentéteit. 

Tifágómen,  Tipiómen  kedves  története  is  ormán- 
sági emlékeiből  sarjadt.  Fentebb  említett  verses 
levelében  Vajszlóról  szólva  ezt  írja: 

—  Egykor  ottan  Tipiómen  éle, 
Kinek  valaki  (élte  hajnalán 

—  Kalandozván  ifjú  vidám  szeszélye 
Ébren  és  alva  a  szép  Baranyán   — ) 
Deákság áról  szép  regét     regéle. 

E  szerint  Tipiómen,  a  hét  megyére  híres  itóka- 
pusztító  pataki  diák,  komoly  férfivá  érvén,  Vajsz- 
lón  legeltette  az  Úr  nyáját  s  védelmezte  őket 
bölcsességével  és  bátorságával  nehéz  megpróbál- 
tatások ellen.  Pápai  Textorius  (Takács)  János  volt 
a  neve  s  külföldi  iskolázása  után  1746-tól  1772-ig 
lelkészkedett  Vajszlón.  1747-ben,  midőn  Berényi 
Zsigmond  pécsi  püspök  és  főispán  el  akarta  foglalni 
a  vajszlói  kálvinisták  templomát,  nagy  bátorsággal 
ós  okossággal  vitára  szállt  vele.  Párbeszédüket 
megőrizte  az  egyház  anyakönyve  s  ennek  világítása- 

ban  hitvalló  hősként  áll  előttünk,  ki  nemcsak  a 
saját  gyülekezetének,  hanem  a  szomszédbeli  papok- 
nak is  védelmezője,  szószólója.  Testvére,  József,  ki  a 
novellában  Tifágómen  nevet  nyert,  utrechti  tanulása 
után  drávaszerdahelyi  pap  lett. 

Nem  költői  lelemény  Jáhel  tárgya  sem ;  ez  is 
csakugyan  megtörtént  a  Drávaszélen,  Drávaszabolcs 
és  Dázsony-puszta  környékén. 

A  Pusztai  találkozáshsin  sajátságos  módon  for- 
rasztja össze  Baksay  kedves  emlékeit,  egypár  ba- 
rátjának s  atyjafiának  sorsát.  Az  egész  elbeszélés- 
nek conceptiója,  hőse  sorsának  alakítása  Baksaynak 
egy  megható  baráti  viszonyához  fűződik.  A  tragiku- 
san elhalt  Dömötör  Jánosról  kellett  volna  emlék- 
beszédet mondania  a  Kisfaludy-Társaságban.  Ki- 
lencz  évig  küzködött  feladatával.  Kutatta  s  meg- 
jelölte Dömötörnek  hozzá  írt  leveleiben  azokat  a 
nyomokat,  melyek  sejteni  engedik  boldogtalan 
barátja  lelkének  a  szörnyű  elhatározásra  ösztönző 
elborulását.  A  mint  így  újra  meg  újra  átéli  szeren- 
csétlen barátja  sorsát,  megindult  szíve  s  meghatott 
képzelete  kiszínezi  előtte,  hogiy  mily  boldoggá  vál- 
hatott volna  e  tragikus  lejtőre  csúszott  életpálya, 
ha  teljesülésre  találtak  volna  azok  a  hő  sóhajok, 
melyekkel  leveleiben  egy  kis  boldogság  után  esengett 
szegény  Dömötör.  Képzelete  így  lassankint  idylli 
képek  sorával  fonja  körül  boldogtalan  barátja  alakját. 

Dömötör  pályája  különösen  két  okból  vett  tragikus 
fordulatot.  Egyik  —  de  erre  e  levelekben  a  leg- 
halványabb vonatkozás  sincs  —  egy  gyermekkori 
barátnője  iránt  érzett  szerelme.  A  leánynak  kérője 

jelentkezett  s  ő  Dömötörtől  kért  tanácsot.  Ez  nem 
akarta  a  szegény  árva  sorsát  a  maga  bizonytalan 
jövőjéhez  fűzni  s  azt  ajánlotta  neki,  hogy  menjen 
férjhez.  A  leány  csakugyan  így  tett,  de  e  lépés  mind- 
kettejük nyugalmát  feldúlta.  Nem  tudták  feledni 
egymást.  A  menyecske  fiatalon  elhalt  s  Dömötör 
pályája  itt  mutatja  az  első  fordulót  a  kétségbeesés 
felé.  Ebből  a  kétségbeesésből  képzeletében  kiragadja 
Baksay,  ki  egyébként  életében  is  igyekezett  rábe- 
szélni a  házasságra  barátját,  s  Junda  könnyes  tekin- 
tetét Ámbár  Dína  mosolyával  feledteti.  A  másik 
ok  az  volt,  hogy  nem  juthatott  ahhoz  az  álláshoz, 
melyre  szíve  vonta.  Előbb  theologiai  tanárság  után 
vágj'^ódott,  melyre  tanultsága  s  lelke  egyaránt 
méltóvá  tették ;  de  visszautasították  s  így  lett  tan- 
felügyelővé. Ezt  a  lépését  keservesen  megbánta  s 
egyre  elviselhetetlenebb  nyűgnek  érezte  állását. 
«A  sok  megbánt  dolgom  között  csak  azt  bántam 
meg  igazán,  —  panaszkodik  1876  aug.  20-án  — 
hogy  tanfelügyelővé  engedtem  magam  az  istenek 
által  változtattatni.  Ha  öngyilkossági  hírek  között 
azt  olvasod,  hogy  Dunába  ugrottam,  vagy  gyufát 
ettem :  ne  hidd  a  lapoknak,  hogy  «reménytelen 
szerelem»,  ((gyógyíthatatlan  betegség»,  «zavaros  pénz- 
viszonyok»,  vagy  a  köznépi  felfogásnak,  hogy 
«tébolyodás»  volt  oka  öngyilkosságomnak,  hanem 
tudd  meg  és  tedd  közzé,  hogy  megbántam  (és  sze- 
gy eltem  bevallani)  tanfelügyelővé  létemet.  Hogy  hol 
és  mikor  fogok  belőle  kilábalni :  nem  tudom,  de 
hogy  sokáig  nem  viszem  :  azt  merem  reményiemé. 
Egy  nyugalmas  falusi  lelkészlakba  vágyódik,  szinte 

beteges  epedéssel.  «Óh!  hogy  már  erről  is  hegedült 
Szent  Dávid!  —  tör  ki  belőle  a  reményevesztett 
élet  keserűsége  1876  decz.  10-én.  —  Az  én  édes 
anyámnak  már  nem  lesz  meg  az  az  öröme,  hogy 
pap  fia  legyen,  pedig  tudom,  hogy  a  lelke  is  örülne 
rá!»  A  mint  lelki  vívódását  nyomon  kiséri  barátja, 
ennek  költői  képzelete  a  kétségbeesett  lépés  előtt  még 
visszarántja  az  örvény  széléről  a  boldogtalant  s  el- 
viszi feledkezni  egy  nyugodalmas  pusztai  paplakba. 
Elnevezi  őt  Dombay  Máténak  s  idylli  képek  bájcs  sora 
közt  vezetvén,  más  sorsot  készít  neki,  mint  a  minőre  a 
Heine  szenvedő  alakja  liívja,  csalogatja;  más  jövőt, 
más  nyugalmat,  mint  a  minőt  álmai  mutogatnak; 
megvalósítja  jobb  természetének  ábrándjait  abban 
a  csendes  hajlékban,  melynek  félhomályát  az  Ámbár 
Dína  mosolya  sugárral  szövi  át.  «így  született  meg 
a  Pusztai  találkozás.  És  e  rónákon  ődöngő  elbeszé- 
lésnek egymást  keresztező  ösvényein  széltől  befujt 
nyomok.  Az  ő  nyomai.  (A  hogy'  az  ő  boldogságra 
vágyó  és  méltó  szíve  szerette  volna  járni  az  életet, 
ha  az  élet  nem  ő  rá  lett  volna  bízva.)» 

Dömötört  megfosztotta  balsorsa  a  nemes-kondori 
pusztai  lévitaság  örömétől.  Itt  helyét  Baksay  unoka- 
testvére és  kortársa,  Földváry  László  veszi  át  az  el- 
beszélésben, kit  maga  Baksay  is  mint  a  Pusztai 
találkozás  hősét  emlegetett.  így  Dombay  Máté  alakja 
Dömötör  János  és  Földváry  László  sorsából  és  voná- 
saiból van  összekombinálva.  Ez  utóbbi  a  hőse  a 
pusztai  gyülekezet-szervezésnek  is. 

A  történet  színhelye  Orgovány,  mely  akkor  még 
Kunszentmiklós  tulajdonában  levő  puszta  volt,  ma 

különálló  népes   község.   A   körülbelül  18,000  kat. 
hold  terjedelmű  pusztát,  melynek  csak  mintegy  ^/g 
része  volt  telepítve,  a  város  maga  kezelte  házilag. 
A  város  m-ai  évnegyedenként  szálltak  ki :  a  főbíró 
és  jegyző  az  adófizetők  összeírása,  a  perceptor  adó- 
szedés, a  városgazda  a  rétek  és  erdők  elliczitálása,  a 
doktor  oltás,  az  állatorvos  a  gulyák  és  ménesek  meg- 
vizsgálása czéljából.  Évenként  kétszer  a  lelkész  is 
kiment  istentiszteletet  tartani  s  úrvacsorát  osztani. 
Az   istentiszteletet    a    puszta    kellős    közepén    levő 
Nyöszörgő-halomnak  egy  részét  borító  kicsiny  er- 
dőcskében tartották,  s  kocsikon  összesereglettek  rá 
a  szomszéd  Köncseg,  Matkó,  Bugacz,  Bocsa,  Páhi  s  a 
két  Jakabszállás  pusztákon  lakó  kálvinista  hívek  is. 
Egy  ilyen  ünnepi  istentiszteletet  követő  közebéd 
alkalmával  Baksay  elődje,  Könyves  Tóth  Kálmán 
szóvá  tette,  mennyire  szükséges  volna  a  népes  pusz- 
tán az  iskola.  Nem  szóltak  ellene,  de  nem  is  lelkesed- 
tek érte.  Tudomására  jutott  azonban  ez  az  indít- 
vány az  izsáki  plébánosnak  s  ez  a  legnagyobb  rész- 
ben róm.  kath.  gányók,  béresek  és  juhászok  gyer- 
mekeinek   lelki    üdvösségére    veszélyesnek    tartva, 
igyekezett    meggátolni   az   iskola   alapítását.    Volt 
Orgoványon  egy  Száraz  János  nevű  jóhangú,  jó-éne- 
kes juhász.  Gyerekkorában  a  kecskeméti  franciská- 
nusok kolostorában  volt  szolga  s  állítólag  fráter  is 
és  így  valamelyes  írástudás  ragadt  rá.  Szárazság, 
jégeső  8  kolera  idején  ő  vezette  a  processiót  s  a  pusz- 
tázó  barát  is  az  Ő  házához  szállott  s  ott  tartotta  a 
misét.  A  plébános  ezt  a  Száraz  Jánost  megtette  pusztai 
tanítónak  s  iskolája  hamarosan  meg  is  népesedett. 

A  kálvinista  urak  eleinte  csak  mosolyogták  Száraz 
János  tanítóskodását  és  iskoláját,  de  mikor  látták, 
hogy  a  cselédgyerekek  nem  hiába  járnak  iskolába, 
ők  is  észbe  kaptak  és  sürgetni  kezdték  a  már  indít- 
ványozott rendes  iskola  felállítását  Tóth  Kálmán 
utódánál,  Baksaynál  s  általa  a  városi  tanácsnál. 
A  tanács  sok  «minek  a?»  után  hajlandó  volt  tanítót 
adni  Orgoványnak  s  ki  is  szemelt  egy  Eozgonyi  Ká- 
roly nevű  szabót,  ki  már  tanítóskodott  a  kerekegy- 
házi pusztán  s  igen  mérsékelt  igényei  voltak.  Baksay 
azonban  többre  gondolt  s  nem  tetszett  neki  az  ügy- 
nek ilyen  elintézése.  Orgoványon  nemcsak  iskolá- 
zatlan gyermek  volt  sok,  hanem  a  lelkészi  szolgála- 
tot nehezen  nélkülöző  felnőtt  is.  Minden  erejét  és  befo- 
lyását arra  fordította  tehát,  hogy  Orgoványon—  egye- 
lőre —  lelkész -tanítóságot  állítsanak  föl.  A  familiá- 
nak  —  ez  volt  az  egész  pusztai  nemesség  neve  — 
tetszett  a  terv,  melynek  megvalósításában  kezére  járt 
Baksaynak  Dömötör  János  is,  ki  akkor  pestmegyei 
tanfelügyelő  volt  s  talán  épen  e  közreműködés  révén 
került  bele  az  elbeszélésbe.  1869-ben  a  lelkésztanítói 
javadalomia  kimértek  a  Nyöszörgő-halom  mentén  40, 
lelkészlak  udvarául,házi  és  rakodó-kertül  2  hold  földet 
s  hozzá  fogtak  az  építkezéshez  is.  Az  épület,  mely  a 
lelkészi  lakást  s  az  iskolául  is  szolgáló  tágas  imaházat 
foglalta  magában,  1870  tavaszára  teljesen  elkészült. 
Midőn  minden  készen  volt,  Baksay  az  orgoványi 
lelkész-tanítósággal  atyjafiát,  Földváry  Lászlót  kí- 
nálta meg,  kit  épen  azokban  a  napokban  ejtettek  el 
csúf  kortesfogásokkal  egy  jó  eklézsiától,  melyet  neki 
mint  esperesi  káplánnak  maga  a  gyülekezet  ajánlott 

fel.  Földváry  egyideig  vonakodott,  de  Baksay  és 
kurátora,  Szentkirályi  Tóth  Ferencz  nem  tágítottak, 
fölemeltették  a  lelkészi  javadalmazást,  úgy  hogy 
végül  is  elfogadta  s  hamarosan  le  is  vitték  Orgo- 
ványra.  A  bevonulás  nem  történt  olyan  pompá- 
val, a  hogy*  Baksay  leírja,  hanem  egy  kukoricza- 
szár-űléses  kocsin,  melyre  midőn  felszállt  az  ifjú 
tiszteletes,  nem  titkolt  fanyarsággal  jegyezte  meg  : 
«Úgy  látom,  az  egyik  kukoricza-tractusból  (Somogy) 
a  másikba  kerültem.»  Erre  a  kocsisnak  felcsapott 
nemzetes  úr  megfordult  ülésében  s  így  biztatta  a 
fanyar  kedvű  lévitát  :  «Ne  tessék  félni,  jóravaló 
embernek  látszik  a  tiszteletes  úr,  s  ha  be  is  válik, 
puha  perjeszénán  fog  nálunk  feküdni.)) 

Csakhamar  megtörtént  a  beiktatás  is.  Az  új  pap 
helyzete  eleinte  nehéz  és  feszélyezett  volt.  A  tekin- 
tetes és  nemzetes  urak  kivétel  nélkül  atyjafiai  voltak 
egymásnak,  tehát  folytonosan  hadilábon  álltak  egy- 
mással, még  pedig  nemcsak  örökösödési  ügyek  s 
lepuffantott  agarak,  hanem  főként  birkáik  miatt. 
Gazdálkodásuk  főága  ugyanis  a  birkatenyésztés 
levén,  ennek  első  parancsolatja  egy  szóban  tömörült : 
«hajts !»  Ez  kevésbbé  tömören  ezt  jelentette  :  (dliopd 
be  magad,  juhász,  a  mások  rétjére  s  ott  lakasd  jól 
a  birkákat.))  A  juhászok,  kiket  rendesen  a  legnagyobb 
zsiványok  közül  szedtek  össze,  szót  fogadtak  ;  de 
mert  a  csapás  mindig  nyomra  vezetett,  következett 
a  kárbecslés,  kártérítés,  olykor  hajba,  sőt  puskára- 
kapás, aztán  az  örökös  harag.  Mindez  megváltozott. 
A  templom,  az  iskola  s  különösen  az  ifjú  tiszteletes 
asszony  tapintatos   viselkedése   és   nyájas   beszéde 

közelebb  vitte  őket  egymáshoz  3  rövidesen  békés, 
szép  társadalmi  élet  honosodott  meg  a  puszta  tor- 
zsalkodó urai  közt. 

Lelkészükhöz  egyre  szivesebbek  lettek.  Eleinte 
gyanakvással  néztek  rá  s  egyik  tekintetes  KikŐ- 
húznyi  ennek  ekként  adott  kifejezést:  «Ebben  a  mi 
emberünkben  kell  valami  nagy  hibának  leimi,  mert 
különben  a  szentszék  nem  vetette  volna  miközi- 
bünk.»  De  mikor  nem  találták  benne  a  nagy  hibát, 
egymással  vetekedve  éreztették  vele  jóakaratukat  ; 
önkéntes  adományokból  bevetették  földjét,  behor- 
datták a  termését,  sőt  még  az  imaház  végénél  ke- 
resztben húzódó  s  később  Gecsemáné  kertjének  ne- 
vezett hosszú  és  mély  gödröt  is  telehordatták  gá- 
nyóikkal.  De  zsebükhöz  még  csak  közel  nyúlni  sem 
engedték.  Templomépítésre  gondolnia  sem  lehetett. 
Dombay  kőtornyocskája  még  csak  a  messze  jövő 
délibábján  úszkált,  ötletét  egy  tréfa  szolgáltatta 
Baksaynak. 

Orgoványon  az  istentisztelet  idejének  jelzésére  nem 
volt  harang,  s  a  korán  érkező  hívek  a  lelkészlakon 
várták  meg  a  szertartás  kezdetét.  A  papi  családra 
nézve,  különösen  télen,  ez  igen  alkalmatlan  volt  s 
épen  ezért  Földváry,  hogy  módjával  segítsen  a  dol- 
gon, egy  familia-gyűlés  alkalmával  szóvá  tette,  hogy 
harangra  volna  szükségük  s  buzdításul  bizonyos  össze- 
get is  felajánlott.  A  nemzetes  urak  sem  azt  nem  mond- 
ták, hogy  <(Mámög!»,  sem  azt,  hogy  «Minek  a?»,  de 
viszont  zsebükbe  sem  nyúltak,  hanem  azt  határoz- 
ták, hogy  az  anyaegyháztól,  Kunszentmiklóstól  kér- 
nek két  használaton  kívül  levő  harangocskát.  Ezeket 


azonban  már  másfelé  Ígérték  el.  Erre  Földvárynak 
náluk  üdülő  sógora  szerzett  Kecskeméten  két  nagy 
virágcserepet  s  azokat  koronával  és  fa  ütővel  ellát- 
ván, egy  szombat  este  felállította  a  Nyöszörgőhegy 
tetején.  A  cserépharangok  híre  gyorsan  eljutott  Kun- 
szentmiklósra s  ott  jót  mulattak  rajtuk.  Az  orgová- 
nyiaknak  azonban  nem  tetszett  a  tréfa,  annál  inkább 
nem,  mert  csakhamar  kikezdte  őket  érte  a  vidék 
csúfolódó  kedve  s  példabeszédekbe  foglalták  az  orgo- 
ványi  harangokat.  Egy  reggelre  aztán  a  harangokat 
leverték  s  oszlopaikat  kidöntögették.  De  a  tréfának 
mégis  lett  eredménye,  mert  a  nemzetes  urak  meg- 
emberelték magukat  s  jószántukból  megkezdték  a 
harangokra,  majd  a  templomra  való  gyűjtést,  Föld- 
váry  László  azonban  megunván  a  tanítással  járó 
vergődést,  nyolcz  esztendő  után  odahagyta  Orgo- 
ványt  s  előbb  dunabogdányi,  majd  váczhartyáni 
lelkész  lett.  A  templom  csak  jóval  később,  1913-ban 
épült  fel. 

De  az  elbeszélésnek  nemcsak  cselekvényét  szol- 
gáltatta a  való,  hanem  alakjait  is.  Személyeire  egy- 
egy  elejtett  szavuk,  tettük,  contractualis  követelé- 
sük, lepuffantott  agaruk,  Girgácziájuk  után  mindre 
ráismertek  a  velük  ismerősök.  Ihárosiban  kétségte- 
lenül önmagát  rajzolta  az  író.  A  nagyon  gazdag,  te- 
kintélyes és  gőgös  Talpárdi,  —  kivel  Baksay  alapít- 
ványokat tétet  s  a  lelkésznek  szobát  építtet,  de  a 
kinek  soha  egy  fillér  adományát  sem  látta  az  egy- 
ház, —  szentkirályi  Tóth  Ferencz,  a  kunszent miklósi 
egyház  fő,  s  a  solti  egyházmegye  coadjutor  gond- 
noka. Magára  is  ismert,  s  ezt,  a  mint  Baksay  maga 

említette,  ezekkel  a  szavakkal  adta  értésére  az  író- 
nak :  ((Olvastam  a  PiLSztai  találkozást ,  értettem  is 
valamit  belőle,  de,  Ihárosi  m-am,  engem  nem  lehet 
falnak  ugratni. »  A  kegyes  Pátróiné  nagyasszony  : 
özv.  szentkirályi  Tóth  Mihályné,  ki  életének  legjavát 
a  pusztán  töltötte  s  férje  is  ott  halt  meg.  Mihelyt 
értesült  arról,  hogy  Orgoványon  eklézsiát  akarnak 
szervezni,  azonnal  egy  aranynyal  hímzett  piros  bár- 
sony úiasztali  terító't  ajánlott  fel  az  új  egyháznak. 
Csont  Ábelben  Petőfinek  jó  barátját,  Bankos  Ká- 
rolyt rajzolta,  ki  ugyan  Kunszentmiklóson  élt,  de 
gyermekeit  csakugyan  összevárta  s  3— 4-et  keresz- 
teltetett egyszerre.  Még  az  annyira  jellemző  felhar- 
sanásoknak  is  megvoltak  a  gazdáik,  kiknek  ez  szólás- 
módjuk volt  s  a  többiek  utánuk  harsogtatták. 
A  Mámög  a  katonás  Király  Imie,  a  Minek  a?  Lakos 
János  nemzetes  úr  vélekedésének  volt  állandó  tol- 
mácsa. A  fűz  vári  egyházmegyei  gyűléshez  a  duna- 
vecsei  tractualis  gyűlés  szolgáltatta  az  anyagot  is, 
az  alakokat  is. 

Dombay  és  Ámbár  Dína  szerelme  Baksay  költői 
leleménye.  Földváry  Lászlónak,  mikor  Orgoványra 
került,  már  megvolt  a  maga  Dínája.  Szerelmük  tör- 
ténete még  érdekesebb  és  szebb,  mint  Baksay  lele- 
ménye, úgy  hogy  mikor  Földváry  nagysokára  az 
elbeszélés  megjelente  után  elmondta  feleségével 
való  egybetalálkozását  Baksaynak,  ez  tréfásan 
szemrehánj'^ást  tett  neki,  hogy  mért  nem  mondta  ezt 
el  annak  idején,  akkor  nem  kellett  volna  a  fejét 
törnie  Dombay  megházasításán.  Ügy  látszik.  Ámbár 
Dina    alakjának  és   sorsának  rajzára    atyai    nagy- 

anyja,  Bíró  Judit  ihlette,  ki  mint  előkelő  nemesi 
kisasszony,  gróf  Festetich  egyik  tiszttartójának  leá- 
nya, egy  szegény  falusi  paphoz  ment  feleségfii. 
Baksay  sokat  emlegette  s  igen  büszke  volt  rá. 

Dombay  Máté  viselkedésében  a  tarhalmi  küldött- 
séggel szemben  viszont  egy  öreg  barátjának,  Szőke 
Gábornak  hasonló  esete  van  beszőve.  Szőkét  a  con- 
sistorium  Nyékre  rendelte  ki  papnak.  A  ref.  egy- 
házakban igen  erős  ellenszenv  él  az  «adott»  papok 
ellen;  a  nyékiek  is  erősen  eburafakóztak  választó- 
joguk kijátszása  ellen.  Hallván  ezt  Szőke,  berontott  a 
consistoriumba  s  mindenki  ámulatára  kijelentette, 
hogy  nem  fogadja  el  a  nyéki  papságot.  Ehhez  még  a 
nyékiek  kérlelése  s  mindenféle  rábeszélés  ellenére  is 
ragaszkodott,  sőt  a  papi  pályát  is  odahagyta  s  orgo- 
ványi  kis  birtokára  vonult  gazdálkodni. 

Általában  a  legtöbb  elbeszélése  oly  nagy  meleg- 
séggel és  közvetlenséggel  van  elmondva,  hogy  ez 
világosan  utal  személyes  emlékekből  fakadt  vol- 
tukra. Apróbb  elbeszélései  és  rajzai  Í3  magukon 
viselik  a  nyomát  annak,  hogy  élmény  szolgáltatta 
az  anyagot  hozzájuk.  Az  Ispéró  csurgói,  a  Töm- 
pori  Balázs  kecskeméti  diákságának  emlékei. 
Az  utóbbiban  az  elnyomatás  korabeli  diákságnak 
önérzetes,  fájdalmasan  büszke  hangulatát  festi  egy 
valóban  megtörtént  esemény  keretében.  Egyik  kecs- 
keméti vizsga  alkalmával  történt,  hogy  egy  Szabó 
Menyhért  nevű,  hírhedt  pecsovics-érzelmű  halasi 
ügyvéd  igen  dm-ván  rátámadt  a  theologusokra,  hogy 
még  a  zsoltárokat  sem  ismerik.  A  diákok  önérzetét 
nagyon  bántotta  a  műveletlen,  gőgös  úr  hepcziásko- 

Kéky  Lajos :  Baksay  Sándor.  5 

dása,  s  egyikük,  Kontra  Lajos,  később  dabasi  pap, 
vissza  is  utasította  vádját  és  hogy  megmutassa  a 
zsoltárokban  való  jártasságukat,  mindjárt  rá  is 
kezdte  a  «Mostan  ti  hatalmasok  .  . .»  kezdetű  XXIX. 
zsoltárt.  Az  egész  grádus  vele  együtt  énekelte  ;  de 
semmi  komolyabb  következménye  sem  lett  a  csöndes 
tüntetésnek,  mert  Szabó  Menyhért  visszafojtotta 
dühét.  Az  ifjúság  azonban  gyakran  ki  volt  téve  poli- 
tikai zaklatásoknak,  mert  Kecskeméten  is  sok  súrló- 
dás volt  az  ifjúság  és  a  Bach- világ  beamterei  közt. 
így  pl.  egy  tavaszi  éjjelen  az  ifjúság,  köztük  sok 
diák,  az  utolsó  tőkéig  kivágta  egy  adó-főtiszt  szőle- 
jét. Ezt  természetesen  nagy  nyomozás  követte,  de 
eredménytelenül.  Efféle  tüntetéseki-e  való  vissza- 
emlékezés társulhatott  Baksay  elbeszélésében  a  köz- 
ismert vizsgái  történethez.  A  keret  teljes  egészében 
kecskeméti  diákemlékeiből  alakult  ki  s  az  alakok 
legtöbbje  is  felismerhető.  A  szelidlelkű  püspök : 
Polgár  Mihály  ;  a  nagytekintélyű  professzor,  ki  oly 
maró  gúnynyal  tudakolgatja  a  jelölttől,  hogy  mért 
választja  épen  a  göröngyös  papi  pályát,  holott  a 
csizmadiák  szép  házat  építtetnek  jövedelmükből  s 
kinek  «Édes  fiam  maga  .  .  .»  kezdetű  nyájaskodásá- 
tól  jobban  reszketnek  a  theologusok,  mint  a  leggorom- 
bább  lehordástól :  Tatay  András.  A  szép  énekéről 
messze  földön  híres  főiskolai  kántusnak  Dudari  Máté 
néven  nevezett  prsBsese  :  Dömötör  Károly,  ki  kecs- 
keméti diákból  felcsapott  honvédnek  s  végigküz- 
dötte  a  szabadságharczot,  majd  mint  pesti  orvos- 
tanhallgatót a  Noszlopy-féle  összeesküvésben  való 
részesség  gyanúja  miatt  elfogták  s  egy  évig  börtön- 

ben  tartották.  Itt  szerezte  több,  országszerte  elter- 
jedt nótánk  dallamát,  majd  kiszabadulva  elvégezte 
Kecskeméten  a  theologiát  s  mint  nagybarsányi  pap 
halt  el.  «Talpárdi  nagyságá»-ban  Szabó  Menyhértet 
rajzolja,  de  egyik  jellemző  vonását  :  a  theologusok- 
nak  a  csillagos  és  csillagtalan  zsoltárversekben  való 
jártassága  után  nyomozó  kedvét,  alighanem  önmagá- 
ról vitte  át  rajzába  Baksay,  ki  szintén  azt  tartotta, 
hogy  a  papnak  minden  zsoltárt  tudnia  kell.  Ö  maga 
tudta  is,  épen  úgy,  mint  a  magyar  classikusok  ver- 
seit s  mindig  tudott  beló'lük  talpraesetten  idézni, 
vizsgákon  pedig  szerette  zavarba  hozni  a  diákot, 
sokszor  a  tanárt  is,  különböző  helyzetekre  találó 
zsoltárok  és  versek  feszegetésével.  A  hajmagágó  pap- 
lakának rajzához  a  vonásokat,  úgy  látszik,  a  kishar- 
sányi  paplak  élete  adta.  Ott  barátkozott,  szíveskedett 
a  vendégekkel  és  hívekkel  Baksay  kiszolgált  nyájas 
kapitánya.  Dömötör  is  megfordult  e  kedves  körben, 
melyről  ezt  írja  Baksaynak  (1873  decz.  1.):  «Kivált 
Kis-Harsányban  a  paplakon  lakó  népség  baboná- 
zott meg  engemet :  a  katona  bácsi  (kinek  minden- 
képen magyaráztam,  de  hiába  magyaráztam,  hogy 
ő  a  Hajmagágó  kapitány  bácsija.  Nem  olyan  ideahs 
alak  ő,  —  úgy  mond  —  hogy  poéta  kezébe  kerül- 
hetne !)  meg  a  tisztelendő  úr,  meg  az  öreg  kisasszony, 
úgy  hárman  együtt .  .  .»  Magában  a  papban,  He- 
tesy  Viktor  álHtása  szerint,  két  pap-sógorát: 
Hetesy  Viktort  és  Mészáros  Jánost,  akarta  némileg 
kifigurázni  s  ez  annyira  sikerült,  hogy  az  elbeszélés 
megjelenésekor  az  atyafiság  két  pártra  oszlott;  az 
egyik  azt  mondta:  ez  Viktor,  a  másik:  ez  János. 

6* 

Több  elbeszélésének  egészen  személyes  természetű 
élmény  szolgáltatta  alapját.  A  daru  és  a  fecske 
czíműben  azt  a  bosszankodását  öntötte  ki,  melyet 
kelleténél  tovább  maradó  látogatói  miatt  (majdnem 
mind  ilyenné  vált  számára  félórán  túl)  érzett. 
Egyik-másikhoz  maga  is  oda  jegyezte,  hogy  való 
történet  az  alapja.  A  hukoriczacsőszhöz  ezt  írta: 
«Igaz  történet,  Gulácsyhoz  rekomendáltam  bei>. 
Eégebben  sok  pusztán  szolgált  afféle  ((bottal  ütött* 
tanító,  a  ki  nyáron  csó'szködött,  télen  pedig  össze- 
gyűjtötte a  pusztai  gyermekeket  s  írásra,  olvasásra 
és  elemi  számvetésre  tanította  őket.  Dyen  tanítóul 
ajánlott  be  Baksay  a  Dömsöd  melletti  Apaj  pusztára 
egy  Horvát  János  nevű  csó'szt,  a  ki  aztán  pártfogója 
és  új  gazdája  támogatásával  vénségére  még  tanítói 
oklevelet  is  szerzett.  De  azért  megmaradt  a  maga 
előbbi  társadalmi  körében  s  leányát  is  az  uradalom 
egyik  béreséhez  adta  feleségül.  Erről  a  Horvát  János- 
ról szól  Baksay  rajza,  komikusan  kiélezve  az  újdon- 
sült tanító  lelkes  buzgását  egjnrészt  a  paedagogia 
érdekében,  holmi  tanszeráltalány  követelésével,  más- 
részt 'és  főként  pedig  a  maga  javára,  holmi  ötöd- 
éves -korpótlék  és  kukoriczaföld  -hangoztatásával. 
Csuha  Ferke  redivivushoz  is  ezt  irta:  «Ez  az  eset  pedig 
nálunk  történt  meg.»  Egy  vázlatban  maradt  elbeszé- 
lése után,  mely  egy  falusi  tanítónak  a  pesti  állatkert- 
ben való  szemlélődéseit  s  egy  úri  asszonysággal  a  kö- 
rülállók szörnyűködése  közt  beszédbe  eredését  és  nyá- 
jaskodását  mondja  el,  ezt  jegyezte  meg:  «Az  úriasz- 
szonyság  Klotild  főherczegnő  volt,  a  kaland  elbeszélője 
pedig  Kovács  Jóska  bácsi,  felsőbaranyai  pr8eorans.» 

Mindenesetre  föltűnő  jelenség,  hogy  Baksaynak 
majdnem  minden  elbeszéléséhez  meg  lehet  találni 
azt  a  kulcsot,  mely  felpattantja  előttünk  a  költői 
világot  a  való  világtól  elválasztó  kapu  zárját  ;  saját- 
ságos, hogy  szinpadának  vászna  mögött  élő  alakok 
körvonalai  tünedeznek  fel.  Ez  alakokat  a  kortársak 
és  ismerősök  most  még  nevükön  is  meg  tudták  ne- 
vezni s  ki  tudták  fejteni  az  elbeszélések  eseményei- 
nek szövetéből  a  valóság  szálait.  A  legtöbb  írónál 
bizonyos  mértékig  kétségtelenül  lehangoló,  fanyar 
hatást  keltő  a  való  élethez  fűző  efféle  kapcsolatok 
keresése.Könnyen  elragadhatja  az  írót  satirikus  kedve 
s  az  életet  nemcsak  a  maga  nyerseségében  mutatja 
be,  hanem  indulatosan,  szinte  kárörvendve  pellen- 
gérez ki  helyzeteket  és  alakokat.  Baksaynál  nyoma 
sincs  ennek.  Ott  ragyog  mindegyik  alakján  humorá- 
nak meleg,  aranyos  fénye  s  ez  rajzukat  megfosztja 
minden  bántó  élességtől,  költőivé  teszi  őket. 

Még  azokat  a  nagyobb  elbeszéléseit  is,  melyeknek 
anyagát  jelentékenyebb  részében  a  történet  szolgál- 
tatta, hozzáfűzi  egy-egy  selyemfonál  ifjúkori  emlé- 
keihez. Egy  kedves  baranyai  monda  szálaiból  szőtte 
Szentkirályi  Kata  czímű  hosszabb  elbeszélését,  melyet 
később  kibővítve  s  átdolgozva  A  király  futása 
czímmel  bocsátott  közre.  Az  elsőnek  történeti  keretét, 
Zsigmond  király  siklósi  fogságát,  az  elbeszélésben  is 
szereplő  Windeck  Eberhardt  zágrábi  püspök  írta  le. 
Maga  a  főesemény  azonban  tisztára  csak  népmonda 
aiTÓl,  hogyan  nyert  Pelérdi  Kata  nemességet  Zsig- 
mond királytól  s  miért  visehk  szabadszentkirályi 
leszármazottjai  nevükben  a  Kata  éa  Éva  nevet. 

A  Dáma  magvát  is  egy  egyszerű  baranyai  népdal 
szolgáltatta  : 

Lajos  király  lefordult  a  lováról. 
Belebukott  Csele  patak  árkába, 
Csele  patak  tele  szederindával, 
Oda  van  a  Magyarország  királya. 

Ez  az  igénytelen  kis  dal  folyton  foglalkoztatja 
képzeletét,  vissza-visszatér  munkáiban,  a  Csele- 
patak szederindája  az  országot  rontó  széthúzás 
symbolumává  lesz  képzeletében  s  lassankint  kialakul 
belőle  leghatalmasabb  conceptiója.  Az  egyszerű  kis 
daltól  fölkeltett  gondolat  elmélyítésére  gazdag  és 
alapos  történelmi  tanulmány  társul,  melynek  során 
szinte  a  tudós  lelkiismeretességével  búvárolja  át  a 
mohácsi  vész  irodalmának  igen  jelentékeny  részét. 
Főforrása  Istvánffi  Miklós  nagy  történeti  műve 
(Historiarum  de  rébus  JJngaricís  libri  XXXIV) 
s  Koller  József  egyháztörténeti  munkája  (História 
episcojpatus  Quinqmecclesiarum)  volt.  Ez  utóbbiban 
van  szó  a  háromszáz  pécsi  deák  haláláról.  Koller 
másodforrásként  említi  rövidesen  :  «Samuel  Timon 
(Epitome  Chronologica  rerum  Hungaricarum)  nescio 
quo  auctore  Academicos  Quinqueecclesienses  tre- 
centos  caesis  adnumerat».  Mennyi  lelkes,  szép  képet 
fűzött  Baksay  képzelete  ehhez  a  mellékesen  oda- 
vetett adathoz!  Sokat  merített  Majláth  János  mű- 
véből (Geschichte  der  Magyarén)  is.  Olvasott  Brodarics 
István  (De  conflictu  Hungarorum  cum  Turcis  ad 
Móhacz),  Szerémi  György  (Epistola  de  'perditione 
regni  Hungarorum)  s  Verancsics  Antal  (Memória 
rerum)    emlékiratain     kívül    török    forrásokat    is  : 

Dselálzáde  Musztafáét,  (Eepiczky  János  fordításá- 
ban :  A  mohácsi  ütközet,  M.  Történelmi  Tár,  I.), 
Pecsevi  Ibrahimét  (Vámbéry  Ármin  fordításában  : 
A  mohácsi  ütközet,  Új  M.  Múzeum,  1860),  Kara 
Cselebiét  (Vámbéry  ford.  :  A  jámborok  kertje,  n.  ott.), 
Kemálpasazádeét  (Pavet  de  Courteille  franczia  for- 
dításában :  Histoire  de  la  Campagne  de  Mohacz, 
Paris,  1859)  s  Szulejmán  naplóját.  Ö  maga  is  bejárta 
Albrecht  főherczeg  engedelmével  a  csatatér  egész 
környékét  s  méréseket  és  ásatásokat  végzett.  Úgy 
látszik,  évek  hosszú  során  át,  legalább  tizenöt  eszten- 
deig érlelődött  lelkében  életének  e  főműve.  1884  szep- 
temberében már  a  mohácsi  vészre  vonatkozó  könyve- 
ket kér  Baráth  Ferencztől,  s  az  is,  hogy  a  török 
történetírókat  nem  Thúry  József  kiadásában 
(1893—96),  hanem  régibb  fordításokban  olvasta,  a 
mellett  bizonyít,  hogy  régibb  idő  óta  foglalkoztatta 
e  kedves  terve.  Lelkét  megkapta  a  baranyai  paraszt- 
lány egyszerű  dala,  s  a  kép,  melyet  az  ország  romlásá- 
ról fölvert  képzeletében,  egyre  hatalmasabban  ki- 
teljesedik, egyrészt  az  érzés  melegén,  másrészt  a 
történeti  kútfők  tanulmányának  folyton  mélyebbre 
világító  fényénél.  A  művészi  alkotásnak  gyakori 
módja  ez  a  gyöngyképződéshez  hasonlatos  folyamat. 
Az  igazi  művészt  izgatja,  nyugtalanítja  themája, 
ha  már  egyszer  megkapta  a  lelkét,  s  addig  vias- 
kodik vele,  míg  föléje  nem  kerekedik  s  a  hosszú, 
küzdelmes  út  végén  boldog  megnyugvással  nem  te- 
kinthet le  a  megvívott  büszke  magaslatról. 


m.  Művei. 

Baksay  nem  volt  termékeny  író  s  annak  a  kevés- 
nek is,  a  mit  írt,  csak  egy  részét  bocsátotta  gyűjte- 
ménybe foglaltan  az  olvasóközönség  elé.  Két  ilyen 
elbeszélés-gyűjteménye  jelent  meg,  —  az  egyik,  me- 
lyet Gyalogösvény  czímmel  a  Kisfaludy- Társaság 
adott  ki  (1887),  hat,  a  másik,  mely  Szederindák  czím- 
mel jelent  meg  ^1891),  négy  elbeszélést  tartalmaz. 
Ezen  a  tíz  elbeszélésen  kívül  csak  nagy  történeti  kör- 
képe, a  Dáma,  jelent  meg  önállóan  (1899)  ;  egyéb 
dolgozatai  egypár  szépirodalmi  folyóiratunk,  külö- 
nösen a  Vasárnapi  Újság,  Házi  Kincstár  s  a  Keresz- 
tyén Család  lapjain  rejtőzködnek,  többnyire  álnevek 
alatt.  Ezeknek  megismerése  kétségtelenül  tágabbá 
és  változatosabbá  teszi  előttünk  Baksay  írói  munkás- 
ságának körét,  de  e  körben  legjelentékenyebbek  így 
is  elbeszélései  maradnak.  Ez  elbeszélések  tárgyköré- 
nek vonzó  eredetisége  s  előadásuknak  sajátos  bája, 
vidám  elméssége  és  gyökeres  magyarsága  írójukat 
kora  legjelesebb  elbeszélői  sorába  iktatja,  kit  a  magyar 
széppróza  történetében  is  előkelő  hely  illet  meg. 

Baksay  lelkét  az  egyszerű  élet  szépségei  foglal- 
koztatják legmélyebben,  az  élet  idylli  jelenségei 
vonzzák  leginkább.  Múzsája  nem  szereti  a  vasutat 


73 


és  a  civilisatio  csalóka  mázát  s  kerüli  az  országutat, 
A  gyalogösvényen  szeret  járni,  mely  a  búzavetések 
vagy  az  erdő  csaKtja  közt  bujkál,  mint  egy  kis 
tündér,  ki  szeret  játszani,  de  senkit  meg  nem  csal. 
Tiszta,  egyenes;  sem  por,  sem  sár  rajta. 

Szűk  körre  határolt,  egyszerű  és  szerény  világ  az, 
melyben  történetei  lejátszódnak.  Igénytelenek,  mes- 
terkéltség és  szövevényesség  nélkül  valók  maguk  e 
történetek  is:-kis  emberek  egyszerű  sorsának  fordulói- 
ból s  áttetsző'  lelkének  küzdelmeiből  szövődnek.  Köl- 
tészete egészen  a  vidéki  magyar  élet  rokonszenves 
hagyományaiban  gyökerezik,  a  melyeknek  történeti 
emlékei  során  legsűrűbben  a  vallásüldözéseknek 
s  a  szabadságharczot  követő  elnyomásnak  lelkesítő 
képei  villannak  fel.  Mezők  friss  levegője  s  szerény, 
de  gonddal  ápolt  falusi  papi  kertek  virágillata 
gyönyörködteti  leginkább. 

Főként  három  körből  választja  tárgyait:  a  magyar 
kálvinista  papság,  a  diákélet  s  a  népélet  köréből. 
A  magyar  irodalmat  a  kálvinista  parochiák  életének 
rajzával  gazdagította  elsősorban,  mint  új  tárgy- 
körrel, de  legtöbb  művészi  értékük  kétségtelenül 
népi  alakjainak  van.  Szívéhez  legközelebb  a  nép  áll 
s  a  papot  is  elsősorban  mint  a  nép  példaadóját  s 
tanítóját  szereti. 

Az  ő  kedves  Baranyájában  csakugyan  az  volt  a 
pap.  Ott  nem  papiroson  munkált  a  cura  pastoralis. 
Alig  száz  8  legfeljebb  párszáz  lélekből  álló  gyülekeze- 
tek voltak  ott,  úgy  hogy  a  pap  igazán  pásztora  volt 
nyájának  s  minden  egyes  hívének  lelki  életére  jóté- 
konyan  hathatott.    Nem  is  széledt  ott  el  a  nyáj. 

A  hívek  nemcsak  jó  erkölcsűek  voltak,  hanem  hi- 
tükhöz is  ragaszkodtak  utolsó  lehelletükig. 

A  kálvinista  magyarságnak  valósággal  repreesen- 
tativ  írója,  minden  felekezetiesség  nélkül.  Benne 
élt  ebben  a  világban  s  jobban  szerette  és  jobban 
ismerte,  mint  bárki  más  íróink  közül.  Az  egyházi 
élet  köréből  egész  sereg  eredeti  alakot  vezet  elénk. 
Az  öreg  pap  atyja  és  pásztora  híveinek,  ki  néha  biz  a  jó 
barkóczából  való  pásztorbottal  is  súlyosbítja  jóra  intő 
igéit.  Szinte  korlátlan  úr  a  lelkek  fölött  a  ((főtiszte- 
lendő atyámuram)).  Szobája,  a  murium,  nagy  könyves 
thékáival  s  rézszínű  almáriumával,  mely  tele  van 
firkálva  a  nt.  úr  emlékeztető  krétázásaival,  félelmes 
hely  a  ludasnak,  megnyugvása  a  vigaszt  keresőnek. 
Az  öreg  tiszteletes  tud  mindenki  nyelvén;  szelid 
életbölcsességével,  találékonyságával  győztes  marad 
a  legszilajabb  paraszttal  szemben  is.  Vannak  köztük 
karakán  magyarok  is,  mint  tiszteletes  Kerék  Jákob 
úr,  megalapítója  a  'Daru-fecske-körnek.  Nem  valami 
államfelforgató  társulás  ez,  névadó  keresztapja 
Jeremiás  propheta,  ki  a  daruról  és  fecskéről  azt 
mondja,  hogy  tudják,  mikor  kell  elmenni.  A  kör 
szelleméhez  híven  Kerék  Jákob  úr  sem  szereti  az 
üres  fecsegessél  idejét  lopó  embert.  Félóráig  szí- 
vesen elbeszélget,  de  aztán  csak  egy-egy  száraz 
hm-t  ümmöget,  majd  megleczkézteti  az  illetlen 
látogatót  s  egymásután  szedi  elő  megadóztatására 
a   különböző  gyűjtőíveket.    (A   daru  és  a  fecske.) 

A  fűzvári  egyházmegyei  gyűlésen  {Pusztai  talál- 
kozás) az  eredeti  alakok  egész  sorát  vonultatja  el 
előttünk:    palástban,    mándliban    kálvinista    kano- 

nokok  (világi  urak),  papok,  mesterek,  szívükben  a 
«magyar  református  kálvinista  protestáns))  önérzet, 
szájukban  a  kötőszavaknak  irgalmatlanul  hosszú 
lánczolatával  súlyosbított  igék.  Leleplezi  gyön- 
géiket is,  feltárja  praedicatióik  mesterfogásait:  a 
nasalis  eloquentiát,  a  szöpögtetésre  majd  ebből  fel- 
harsanó ríkatásra  irányuló  törekvéseiket  s  floscii- 
lusaikat,  melyekre  még  a  templom  falai  is  harma- 
toznak. Általán  azonban  rokonszenves  színben  mu- 
tatja be  papjait,  azokat  a  derék  prsedicatorokat, 
kiknek  méheseik  a  tudomány,  múzeumuk  a  buzgó- 
ság, nagyszobájuk  a  vendéglátás,  háznépük  az 
erkölcs,  udvaruk  a  rend  és  tisztaság  tüköré,  kiknek 
szép  simára  borotvált  piros  arczuk  világosan  utal 
arra  a  szívjóságra,  mely ly el  egész  környezetüket 
boldogítják. 

Főhőse  a  fiatal  pap,  hősnője  a  tiszteletes  asszony, 
képzeletének  legkedvesebb  pihenő  tanyája,  világának 
középpontja  az  akáczf  ák  s  a  gyümölcsös  árnyából  ki- 
kandikáló paplak,  s  elbeszélése  is  akkor  legmelegebb 
és  legközvetlenebb,  ha  egy-egy  papi  család  sorsát 
rajzolja.  Mindazt  a  szeretetet,  melylyel  ez  osztály 
iránt  van,  két  alakjába  vitte  be.  Egyik  Dombay 
Máté  (Pusztai  találkozás),  a  másik  Ákháb  Endre 
(A  csudálatos  történet).  Dombaynak,  a nemes-kondori 
pusztai  lévitának  rajzán  megérzik,  hogy  a  baráti 
szeretet  sugallta.  Egész  élettörténete  e  két  szó  körül 
forog:  tanulás  és  tanítá«!..  Tanul  sokat  s  tanílja 
környezetét  a  nélkül,  hogy  maga  akarná  vagy  a 
környezet  észrevenné.  Tanít  a  kathedrán,  egyszertí, 
mesterkéletlen  előadással,  melynek  minden   szavát 

meleg  szeretet  és  mély  meggyőződés  hatja  át.  Tanít 
áldott  jószívével,  mely  együtt  érez  mindazokkal,  kik 
az  életnek  egy  vagy  más  keresztjét  hordozzák. 
Benne  a  papot  igazán  azon  az  «alázatos  magaslatom 
mutatja  be,  honnét  taníthatja  és  szeretheti  a  lelke- 
ket. Ákháb  Endrében  inkább  a  nagy  családjának 
élő,  az  élet  súlya  alatt  panasz  nélkül,  de  időnek- 
előtte  megtört  falusi  papot  rajzolja,  azoknak  egyikét, 
kiknek  kétarmyi  a  sóhajtásuk,  mint  a  garasuk,  kik 
nagy  nyomorúságban,  de  zúgolódás  nélkül  nevelik 
gyermekeiket  eledellel  s  Isten  és  az  emberek  előtt 
való  sok  könyörgésükkel 

Még  ez  alapjában  véve  conservativ  világ  rajzában 
is  ki-kicseng  Baksaynál  valamelyes  múltba  sóhajtás, 
—  magasztalása  a  régi  jó  világ  lelkipásztorainak,  kik 
bizony  mások  voltak,  mint  a  mostaniak.  Mikor 
itthon  már  kitanultak  minden  iskolát,  tudásszomja 
egyiket  Oxoniumba,  másikat  a  stipendiumokban 
nyakig  úszó  Ultraiectumba  ösztökéh.  Ott  mohón 
legeltetik  szemüket  a  tudósabbnál-tudósabb  pro- 
fessorok  könyvein,  megírnak  3—4  jeles  értekezést, 
ezekkel  elnyerik  a  hollandusok  pályadíjait  s  bő 
tudománynyal,  bölcs  tapasztalattal  és  sok  szép 
könyvvel  gazdagon  térnek  vissza  hazájukba.  Itt 
zúgolódás  nélkül  káplánkodnak  és  várnak,  míg  az 
öregek  Isten  rendelése  szerint  helyet  adnak  nekik. 

Nem  kisebb  rokonszenvvel  rajzolja  a  papnékat, 
kiknek  asztalán  a  biblia  s  Tompa  költeményei 
állnak  főhelyen.  E  körben  legeredetibb  s  Baksayra 
legjellemzőbb  alakok  a  lemondás  keresztyén  erényét 
panasz   nélkül   gyakorló,    töretlen   hitű,    családjuk 

ároni  traditióit  büszkén  őrző,  kenetteljes  hangon 
beszélő  özvegy  papnék,  kiknek  csak  a  szívük  munká- 
sabb,  mint  a  kezük,  s  jelszavuk:  ]\Iegelégedés,  ke- 
gyesség: ez  az  igaz  nyereség.  Legtöbbjük  szegény- 
ségre marad  s  valamelyik  coUegiumi  városban 
települ  meg,  hol  kosztosok  mellett  maga  is  élhet  s 
unokáit  is  nevelheti.  Az  istenfélelemnek  és  kötelesség- 
hűségnek gyönyörű  rajzát  kapjuk  Ákháb  Endréné 
alázatos  és  kegyes  alakjában,  kinek  egész  élete: 
könyörgött,  hitt,  bízott,  szeretett  s  boldog  volt, 
bár  sem  egy  talpalatnyi  földet,  sem  egy  sárkuuyhót 
nem  mondhatott  magáénak  soha.  A  megelégedett 
szegénységnek  gyönyörű  apológiáját  adja  szájára 
Baksay:  «Annyi  millió  ember  van  a  világon,  a  ki 
szegény  és  becsületes.  Hát  már  most  az  Isten  azzal 
büntessen  egy  gonoszt,  hogy  ezekkel  egy  sorsba 
helyezze?  A  szegénység  nem  büntetés,  édes  fiam  .  .  . 
Az  a  sorsom,  a  mi  volt  atyáimé.  Nyugodalom  a 
lélekben,  megelégedés  azzal,  a  mit  Isten  a  földi 
jóból  ád.  Nem  áldás  ez?  . . .  Ha  kevély  akarnék 
leírná,  azt  is  mondhatnám,  meg  vagyok  áldva  mások 
felett.  Annyi  gonddal  megtisztelt,  annyit  bízott 
rám;  adott  erőt  is,  hogy  megfelelhessek;  adott 
jutalmat  is.  Gyermekeimet  felnevelhettem,  nem 
tudom  hogyan,  nem  tudom  miből.  Isten  segített 
benne.  Mind  hív  és  istenfélő.  Szívem  nyugodt  és 
vidám.)) 

Meleg  és  bensőséges  élet  az,  mely  a  paplak  lakóit 
egymáshoz,  a  hajlékhoz  s  a  kert  fáihoz  és  virágaihoz 
fűzi.  Mily  öröm,  ha  a  lányt  az  apa  utóda  veszi  el; 
az  a  nagy  körtefa,  melynek  árnyékában  nőnek  fel 

a  tiszteletes  asszony  gyermekei,  hinti  be  illatos 
szirmokkal  unokáinak  bölcsejét  is;  megengedi  az 
Isten,  hogy  a  lány  folytathassa  az  anya  boldog 
munkáját  s  a  kis  családdal  az  asztalfőn  ott  ülhet  a 
«nagyfőtisztelendőasszony»  is,  kinek  még  a  szolgabíró 
is  kezet  szokott  csókolni.  Talán  az  efajta  ártatlan 
örömök  rajzában  válik  legbensó'ségesebbé  Baksay 
hangja. 

Kiegészíti  a  kört  a  káplán,  a  «kis  atya»,  kit  rend- 
szerint humoros  színben  mutat  be.  Komikus  hely- 
zetekbe kerül,  mikor  philanthrop  túlbuzgással  mind- 
azt a  sok  szép  elméletet  értékesíteni  akarja  a  világ 
boldogítására,  a  mit  csak  magába  szítt  iskoláiban. 
Az  idó'sebb,  tapasztalt  pap  bajusza  alá  mosolyog  e 
buzgóság  láttára  s  már  csak  a  maga  bölcsesége 
szerint,  kurtábban  intézi  el  az  ügyet,  mikor  a  fiatal 
serény kedése  csó'döt   mond. 

Sajátságos  alakjai  a  kálvinista  hitéletnek  a 
kurátorok.  A  közjóért  való  buzgóságnak  valóban 
nagy  mértéke  kell  ahhoz,  hogy  előkelő',  gazdag 
urak  vagy  szegény,  függetlenségükre  büszke  férfiak 
feláldozzák  nyugalmukat  s  kurátorságot  vállalnak, 
hol  minden  kő  őket  őrli  s  jutalmuk  mindössze  az, 
hogy  az  «atyafiak»  tiszteletes  atyám-uramnak  hívják 
őket.  Baksay nak  is  egyik  legkedvesebb  alakja  az 
erélyes  «kálvinista  kanonok»,  kit  a  kezeügyébe  eső 
emberek  közelről  ismernek  s  messziről  tisztelnek. 

Bemutatja  a  kálvmista  egyház  többi  «méltóságait, 
hivatalosait,  elöljáróit  és  szolgáit))  is.  Közöttük 
legkisebb  becsülete  a  mesternek  van.  Az  ormánsági 
nép  nem  nézi  soki'a  az  iskolát,  csak  az  éneklés  az. 

a  miért  él-hal.  dAsszony  beszédére,  gyermek  játékára, 
mester  hivatalára  okos  embernek  nem  sok  gondja 
van»,  —  mondogatják  parasztjai  s  szeretik  is  a 
mestert,  a  «kigyelmit»  becsapni.  Tanítói  sorában  is 
bemutat  egypár  eredeti  alakot.  Ott  van  a  derék 
Botos  Euben,  ki  vezetéknevében  hordja  psedagógiai 
elveit;  ott  van  egy  másik,  ki  ló  híján  tanítványaival 
szokta  elnyomtatni  búzáját. 

De  bemutatja  az  ipáról,  Hetesy  Dáriielró'l  rajzolt 
vonzó  képben  az  igazi  «nemzetneveló''>  magyar 
tanítót  is,  ki  egyaránt  gondos  kertésze  a  lelkeknek 
és  szép  gyümölcsösének.  A  régi  magyar  professorról 
is  van  egy  megnyerő  rajza,  melyet  kedves  atyafiáról, 
Baksay  Istvánról  rajzolt,  megörökítvén  benne  a 
régi  magyar  világnak  ezt  a  rokonszenves  typusát, 
kiben  tudománya  egyetemes  voltánál  csak  a  köz- 
jóért  buzgó  áldozatkészség  volt  egyetemesebb. 

Az  egyházhoz  tartozik,  mint  rostájából  kihullott, 
nem  egészen  teljes  szem,  a  'peregrinus  is.  Jókai 
elbeszélései  nyomán  feledhetetlen  képe  él  bennünk 
e  sajátságos,  vándormadár-vérű,  nyughatatlan  typus- 
nak.  Jókainál  nagyobbára  könnyelmű,  országfutó 
kóbor;  Baksaynál  egy  árnyalattal  komolyabb  a 
színezése:  lelki  egyensúlyában  megingott,  kissé 
megrogygyant  lélekkel  patrizáló  szerencsétlen,  kit 
űz  a  bujdoklás  vágya. 

Vonzó  képet  rajzol  a  kálvinista  hitéletnek  egy 
sajátságos  tényezőjéről:  a  jóltevőkről,  kik  távol  a 
szennyes  fösvénységtől,  valami  rajongó  mohósággal 
verik  élére  a  pénzt,  hogy  iskolákat  gyámolíthassanak, 
ösztöndíjakat  létesíthessenek.  Soltra  Alajos  és  Ber- 

náth  István  alakjában  rajzolja  a  jövő  reményeinek 
e  bőkezű  gyámolitóit,  kiknek  fösvénysége  szerencséje 
culturánknak  s  kik  bizonyára  tiszteletet  érdemlő 
hősei  közmíveltségünknek.  Sorukba  emelte  végren- 
delete magát  az  írót  is,  ki  gyakran  intette  takarékos- 
ságra ismerőseit  :  «Legyen  fösvény,  barátom-uram  ; 
csak  az  lehet  nagylelkű,  a  ki  fösvény.  Más  a  fukarság, 
az  bűn». 

Másik  kedvelt  tárgyköre  a  diákélet  rajza.  Nála 
Debreczen  a  világ  középpontja  s  öreg  coUegiuma 
minden  szellemi  jó  forrása.  Milyen  melegséggel, 
mennyi  szeretettel  szól  róla,  mint  a  szegények 
táplálójáról,  Ákhábné:  «Óh  édes  fiam!  Valahányszor 
arra  a  szent  városra  gondolok,  mindig  kicsordul  a 
könnyem.  Hány  elvettetett  árvának  lett  az  édes 
anyjává!  Hány  durva  kőból  faragott  ékes  oszlopot! 
Hányat  nevelt  fel  a  maga  tején!  Azt  mondják, 
szegényesen:  annál;  nagyobb  az  érdeme.  A  fának 
elég,  ha  jó  földbe  van  ültetve,  a  többi  az  Isten 
gondja». 

A  collegiumi  nemes  ifjúság  életét,  sok  eredeti 
vonásával  együtt,  színesen  rajzolja  A  csudálatos 
történetben  s  az  Ispéróhun,  míg  a  Tifágómen,  Tipió 
men  —  a  legsikerültebb,  legbájosabb  magyar  diák- 
történet —  a  híres-nevezetes  pataki  collegium  XVIII. 
századeleji  diákéletének  kedves  humorú,  élénk  rajza, 
mely  érdekesen  mutatja  be  az  akkor  kialakult  diák- 
társadalmat és  sajátságos  vándoréletüket,  tétova 
huUározásukat. 

Harmadik  tárgyköre  a  népélet,  még  pedig,  hanem 
is  határozott  regionális  irányzattal,  de  mégis  a  magyar 

nép  egy  szűkebb  körének,    az  Ormánság  népének 
élete,  melyhez  oly  meleg  szeretet  fűzi.  Legszívesebben 
ennek  hajlékaiba   vezetget   be.    Kitűnően    ismeri  a 
népet  a  hallgató  Tiszától  a  zengó'-bongó  somogyi 
erdőkig.   Igen  erős  érzéke  van  a  néprajzi  érdekes- 
ségek iránt  s  már  csak  ezért  is  jobban  szereti  a 
Dmiántúl  népét,  mint  az  Alföldét.  A  különbséget  a 
kettő   közt    így   festi:   «A   mily   egyhangú   oda   át 
(az    Alföldön)    minden,    olyan    változatos    emitt; 
még  a  nép  is.  Amott  szűkszavú,  komoly,  rátartó; 
emitt    előzékeny,    nyájas,    beszédes.    Amott    kevés 
eltéréssel  barnát,  sötétet  kedvelő,  egyforma  szabású 
népviselet:    emitt   vidékenként,    fajonként   változó, 
színekben  úszó,  alakzataiban  művészien  leleményes. 
Amott  mindig  rövid  a  nap:  emitt  a  legszorgosabb 
munkaidőben   is   kész   szívvel   szóba   állnak   veled. 
Amott    lepedőbe    kötött    nehéz     butyrát    a    hátán 
czipeh  az  asszony,  de  csak  a  szegénye:  emitt  szegény 
és  jómódú  fejére  emeh  a  nagy  ebédes  kosarat  vagy 
vizes   dézsát,   és   megy   hegynek   föl,   völgynek   le, 
egj'^enesen,  délczegen  és  gyorsan,  két  kezét  lóbázva 
vagy  egyenesen  leeresztve  .  .  .  Amott  ember  és  ter- 
mészet egyszerűbb  és  nyersebb  :  emitt  mesterkéltebb 
és  nyájasabb.*)  Több  ízben  gyönyörködve  írja  le  az 
ő  szépséges  Baranyájának  alsó  részét,  (ta  fehérben 
járók   berkes   honát»,    melynek   sajátságos   életéből 
sokat    megmentett    költészetünk    számára,    mielőtt 
még  a  beférkőző  kultúra  megfakította  volna  színeit. 
Abba  a  drávamenti  szép  «tartomány»-ba,  azokra  a 
szederindás  erdőkre,  iszalagos  patakpartokra,  vad- 
virágos   lankákra,    ligetekben    rejtőzködő    falvakra 

Kéky  Lajos :  Baksuy  Sándor.  6 

még  a  tavasz  is  korábban  veti  sugarát,  mint  Nágy- 
magyarország  többi  részére.  Népe  sajátságos  ős- 
alakokból áll,  ótestamentomi  nevekkel,  egészen 
sajátos  élettel,  kik  fölött  mintha  megállott  volna  a 
nap  a  reformatio  századában.  Egy-egy  falu  «csupa 
Ádám,  Seth  és  Énos,  Kénán,  Mahaláléel.  Aztán  meg 
Czippora,  Naomi,  Dína.  Csak  a  ki  nem  akarja  na- 
gyon czifrázni,  az  olyan  elégszik  meg  a  Mózes,  Áron, 
Gedeon,  Éva,  Sára  névvel .  .  .  Eszükbe  sem  jutott, 
hogy  az  mind  zsidó  név;  csak  abban  nyugodtak  meg, 
hogy  szebb  az,  a  mit  az  örökkévaló  ád  az  embernek, 
mint  a  mit  a  módi  plántált  idegen  országból)). 

Magának  az  ormánsági  népnek  legköltőibb  s  leg- 
gazdagabb rajzát  Jáhelben  s  Patak  hanyábQ,n  nyújtja. 
Komoly  és  bibliás,  mézes  beszédű  s  az  egész  ország- 
ban legénekesebb  kedvű  nép  ez,  «minden  zsoltárt» 
tud,  «a  ki  csillagos)),  önérzetes  és  büszke,  még 
templomépítésre  sem  koldul  senkitől.  Maguk  sze- 
gényei, a  másé  nem.  Templomaikra  igazán  rá- 
írhatják: «Épült  helyben)).  Nemcsak  lelkükben  tisz- 
ták, hanem  viseletükben  is;  gyermekeik  hétköznap 
is  úgy  mennek  iskolába,  mintha  vasárnap  volna. 
Vagyonos,  módos  és  mégis  szorgalmas  nép,  mely 
nyáron  hajnaltól  esthaj nahg  dolgozik,  ő  kelti  fel 
8  ő  altatja  el  az  égi  madarat  is.  Nehéz  munkáját  az 
a  kegyes  megnyugvás  enyhíti,  hogy  <(ha  az  Isten 
nem  fárad  el  az  adásban,  nekünk  se  szabad  elfáradni 
az  elvételében)).  Szép  faj,  nemes  faj,  kényes  nép  és  — 
fájdalom!   —  egyre  fogyó  nép. 

Kitűnő  arczképeket  rajzol  e  népről  a  Jóra-család 
tagjaiban   (JáhelJ.    Jóra  Báhntban  a  komoly,   ön- 


8Si 


érzetes  magyar  parasztgazdát  látjuk,  ki  nem  akarja 
panaszát  kivinni  a  házból,  nem  szeret  a  világ  előtt 
«útálkodni».  Megvan  benne  a  módos  paraszt  büszke- 
sége s  hite  abban,  hogy  az  ő  élete  a  legúribb.  Mikor 
rá  akarják  beszélni,  hogy  taníttassa  a  fiát,  azzal  tér 
ki  a  biztatás  elól,  hogy  nem  szorult  az  6'  fia  arra, 
megél  az  a  nélkül  is.  Ezt  a  maga  életkörében  való 
elfogultságot  egy  másik  módos  parasztjában,  Csó'sz 
Bálintban  is  bemutatja  Baksay.  Van  két  tekintetes 
asszony  leánya  s  egy  nagyságos  úr  fia,  kiket  ezen 
társadalmi  helyzetük  miatt  véghetetlen  megvetéssel 
szokott  czímezni  szemben  úgy,  mint  hátmögött. 
Jóra  Péterben  viszont  a  fiatal  legényt  mutatja  be, 
a  mint  fölserdűl  s  fölnyilván  a  szeme,  duhajkodni, 
garázdálkodni  kezd,  míg  katonáéknál  ránczba  nem 
szedik  8  meg  nem  komolyodik.  Mostohájában, 
Vajda  Eákhelben,  az  okos,  leleményes  paraszt 
asszonyt  látjuk,  kinek  mindig  helyén  az  esze.  Beszédé- 
ben az  önérzetnek  s  fölényes,  játszi  kötődésnek 
vegyüléke,mindenre Vissza  tud  tromfolni  s  terveit  csu- 
dálatos előrelátással  tudja  jóvégre  juttatni.  Leánya, 
Jáhel,  a  legszebben  rajzolt  parasztlány  irodalmunk- 
ban. Szűzi,  sudár,  szép  termete,  mint  egy  lábon  járó 
virág,  tekintetében  az  erkölcs  kevélysége,  viselkedése 
mindenkit  elbájolóan  kedves. Űri  dáma  nem  találhatja 
úgy  fel  magát,  mint  ő.  Dolgos  és  igénytelen,  enyelgő 
kedvű  és  büszke  lelkű,  odaadó  és  hűséges,'  kevély 
és  szerény,  rátartó  és  megalázkodó  egyszerre.  Benne 
valóban  mesteri  képét  nyújtja  «a  fehér  patyolatos 
ormáni  liUomok»-nak,  kikről  egyik  verses  levelében 
e  szép  sorokat  írta: 

....  A  leányok  .  .  .  rokka val  kezükben 
Fonóba  mennek.  Kláris  a  nyakon, 
Tavasz  sehol  a  bíbort  bőkezűbben 
Nem  pazarolja,  mint  ez  arezokon; 
A  homlok  fürdik  hajnalló  derűben, 
Lágj'  dallamban  zeng  a  szó  ajkukon,   — 
Görög  szobrok  Ormán  leányi,   —  sok 
Dalos  márványok,  zengő  nárczisok. 

Méltó  párja  Jáhel  rajzának  a  Patak-menyecskéé, 
Baksay  legnagyobb  bensőséggel  rajzolt  alakjáé. 
Szépségét  áradozó  szavakkal  festi  az  író,  s  lelke  is 
telve  jósággal  és  okossággal.  E  tisztalelkű  paraszt- 
asszony szép,  boldog  családi  életének  feldúlását, 
szeHd  arczának  elborulását,  áldott  lelkének  gyötrő- 
dését mély  megindultsággal  mondja  el,  a  mint 
minden  megalázáson  és  keseritésen  keresztülhajszol- 
ják: elzárják  férjét,  elveszik  telküket,  kibecsültetik 
hajlékukból  s  elragadják  gyermekeiket.  Kétségtelenül 
van  az  eszményítésnek  valamelyes  zománcza  rajzán, 
a  mi  a  magyar  irodalomnak  egyik  legvonzóbb  női 
alakjává  teszi,  de  emellett  is  élettel  és  valószerű- 
séggel teljes.  Mindvégig  egyszerű  parasztasszony 
marad  s  a  léleknek  borzasztó  megpróbáltatásai  közt 
sincs  egyetlen  szava,  egyetlen  mozdulata,  mely  ne 
volna  természetes  és  igaz. 

Altalán  alig  lehetne  Aranyon  kívül  más  írónkat 
emUteni,  ki  annyira  ismerné  a  magyar  parasztot  s 
annyira  nem  fölszínes,  hanem  [a  néplélek  mélyén 
szántó  vonásokkal  igyekeznék  bemutatni,  mint 
Baksay.  Kétségtelenül  igen  jó  véleménynyel  van 
róla,  szereti;  de  nem  rajzolja  egyoldalú  idealizálással, 
gyarlóságait  sem  hallgatja  el.  Kajzolja  tunyaságát. 

melyből  csak  ritkán  ragadja  ki  a  versengés,  s  a 
kezdeményezésben  való  lassúságát,  melynek  ősi 
jelszava:  holnap  is  nap  lesz.  Nem  hallgatja  el  akadé- 
koskodását, kicsinyeskedését  még  a  szóhasználat 
pontosságában  is.  A  butrágyi  deputatio  a  papjukká 
kiszemelt  káplánnal  mindenben  meg  van  elégedve, 
csak  egyet  kifogásol:  «Ha  közibünk  rendeli  kigyel- 
medet  a  fölséges  szent  akarat,  ne  szólítson  minket 
((kedves  atyámfiainak)),  mert  a  magyarországi  ember 
a  lovát  hívja  nkedvesneh).  Cságrány  Mihály  bizony 
alaposan  helybenhagyja  a  feleségét,  «mert  egy  rossz 
órában  azt  mondta,  hogy  «ű».  Mivé  lesz  a  világ,  ha 
az  asszony  még  csak  meg  sem  keedezi  már  a  férfit !» 
Általában  nem  igen  szeretnek  magyarjai  sokat 
teketóriázni.  A  falusi  bíró  nem  nagyon  törvénykezik 
a  panaszos  asszonynyal;  «Az  asszonynak  otthon  a 
helye:  ha  otthon  nem,  hát  a  jankliban  (dutyi). 
Csak  e  kettő  közt  lehet  a  választás*  —  hangzik 
ajkáról  a  föllebbezhetetlen  ítélet.  Rajzolja  a  magyar 
paraszt  csúfolódó  és  ingerkedő  természetét  is. 
Az  ő  falujában  is  megvan  mindenkinek  a  maga 
gúnyneve.  A  csúfságba  csávázott  ember  nem  tud 
annyira  gorombáskodni,  hogy  a  vihogok  túl  ne 
harsogják.  Minden  faluban  van  egy-egy  rigmus- 
gyártó, kinek  a  nyelve  kajla  és  éles.  Jaj  annak,  a 
kiben  ez  kifigurázhatót  sajdít!  Rajzolja  a  paraszt 
irigységét,  kapzsiságát  is  Nyaviga  szomszédban, 
kinek  különösen  az  fáj,  hogy  a  féllábát  König- 
grátznél  vesztett  Vasvégű  koma  «egy  kis  biczczen- 
tésért»  minden  napra  öt  új  krajczárt  kap  a  királytól. 
Milyen  ostoba  volt  ő,  mikor  bujkált,  cselédkedett 

a  katonaság  elől!  Most  meglehet  egy  lába  se  volna, 
a  mi  épen  36  frt  60  kr.  biztos  jövedelmet  jelentene. 
-"  Baksay  általában  kitűnő  megfigyelő  s  erős  érzéke 
és  vonzalma  van  a  genre-szerű  iránt.  Nemcsak  a 
nép  alakjait  mutatja  be,  hanem  lépten-nyomon 
jellemzetes  képeket  fest  a  népélet  egyes  jeleneteiről 
is.  Hogy  ezekbe  a  genre-jelenetekbe  sokszor  mennyi 
költőiséget,  színt  és  hangulatot  tud  belevinni,  annak 
mesteri  példája  a  tatárszállási  kun  verbunkos 
leírása  a  szabadságharcz  idejéből  (Johh  IcezemJ. 
De  nemcsak  a  nép  életét  ismeri  és  rajzolja  kitű- 
nően, hanem  azét  a  pusztai  kun  nemességét  is,  mely 
igényeiben  és  életmódjában  alig  különbözött  valamit 
a  parasztságtól.  A  Pusztai  tálálkozáshaxx  nagy 
ügyességgel  sétáltatja  el  előttünk  kitűnően  jellemzett 
alakokban  az  egész  nemes-kondori  pusztai  lakosságot. 
Egy  ősmagyar  sziget  ez,  mely  a  maga  sajátságos 
képére  formál  mindent.  Egészen  a  nép  életét  éli  a 
középosztály  is,  melynek  sarjai  egy  ideig  ott  gázolják 
a  sarat  a  városi  iskolák  körül,  míg  meg  nem  tanulják 
a  franczia  négyest  s  azt,  hogy  van  nekik  miből 
megélni  hivatal  nélkül  is.  Akkor  hazamennek, 
levetik  a  Zrínyit,  dolmányt  öltenek  s  lesznek  pusztá- 
jukon élő  parlagi  nemesek,  kik  azért  pihenő  óráikon 
Cicerót  és  Tacitust  olvassák  méhesükben.  Még  a 
nemzetes  makra  is  ragadt  annyi  deák-tudomány, 
hogy  a  pusztán  barangoló  nem  egyszer  hallhatta, 
a  mint  az  apa  szántás  közben  harsány  hangon  ilyen- 
félével biztatta  susnyóját:  «Tunde  istum  equum,  tu 
lippus!»  Sikerülten  rajzolt  alakokban  vonulnak  el 
előttünk  a  <(familia)>  tagjai,  eredeti  magyar  arczkép 

mindannyi.  Függetlenségükre  mindennél  büszkébbek 
és  kényesebbek;  adót  nem  fizetnek,  de  a  gavallér- 
ságukra  hivatkozó  szó  minden  áldozatra  készekké 
teszi  6'ket;  egy  lelőtt  agárért  hala  os  ellenséggé 
válnak,  de  egy  jó  szóért  tüzön-vizen  keresztülmen- 
nek. Maradiak  mindnyájan,  körömszakadtig  védik  a 
régit,  ó'rzik  függetlenségüket.  Büszkén  vagy  gúnyo- 
lódva tekintenek  az  idegenre  s  nem  fogadják  be. 
Alakjaiban  általán  mindig  van  jókora  adag 
maradiság.  A  régi  jó  világ  dicséről  s  derűs  szem- 
lélői az  újító  kedv  bicsaklásainak.  Egy  másik 
elbeszélésében  a  vajszlói  magyaroknak  nem  kéé 
a  pap,  folyton  kihordják  a  határra,  mert  meg 
akarja  nyíretni  őket,  mint  a  «rossz  személyt)) 
szokták.  Kálvinisták  mindnyájan:  példás  kegyes- 
ségűek,  minden  bölcsesség  nyitját  könnyen  meg- 
találók, természetes  és  nyilt  lelkek.  Eoppantúl 
otthon  vannak  a  bibliában,  «bölcs  Salamonnál 
jártak  iskolába*.  Eredeti  alakjai  közt  ott  van  Csont 
Ábel,  kinek  csak  egy  ábrándja  van:  királyt  válasz- 
tani még  egyszer  a  Duna  jegén.  Hadilábon  áll  a  kör- 
nyékbeli papokkal,  nem  is  keresztelteti  velük  gyer- 
mekeit, hanem  összevár  hármat-négyet  s  felviteti  őket 
Gömörbe.  Ott  vannak  a  magyar  örökös  ellenzékiség 
különböző  fokozatainak  képviseletére  a  Máviög,  a 
daczbeszédes  Mineka  s  Kikőhúznyi  családok  tagjai, 
kik  nyers  felharsanásaikkal  minden  tanácskozáshoz 
fáradhatatlan  chorust  szolgáltatnak.  Vonzóbbak 
nőik:  Ámbár  Dína,  a  hajadonná  serdűlt  lány, 
mosolygó  hajnalarczával,  mélytüzű  kökényszemével, 
kedélyének  ártatlan  frisseségében;  a  derék  jó  nagy- 

asszonyok,  szép,  kegyes  tekintetű  matrónák,  — 
mindnyájan  egyszerű,  szeretetreméltó,  nyájas  te- 
remtések. 

Ebből  a  három  körből  meríti  legismertebb  és  leg- 
sikerültebb munkái  (Pusztai  találkozás,  Nagy- 
mama karácsonyja,  A  csudálatos  történet,  Jáhel,  Isyéró) 
tárgyát.  De  vannak  elbeszélései,  melyekben  elhagyja 
képzelete  a  nyugalmas,  idylli  boldogsággal  teljes  pap- 
lakokat, az  öreg  coUegiumokat,  az  Ormánság 
gyalogösvényeit  s  a  kun  puszták  homokbuczkáit 
és  más  körökben  keres  tárgyat.  Három  elbeszélésé 
ben  (Tömpöri  Balázs,  Jobb  kezem,  Bahett)  élénk 
s  a  mi  számunkra  már  szinte  történeti  érdekes- 
ségű  képet  kapunk  az  elnyomatás  korából,  azokból 
a  «ködös  esztendők»-bólj  mikor  nagy  lakodalmak- 
kal demonstráltak  s  a  nagygazda  ragyogó  szemmel 
adta  leányát  olyan  vőhöz,  kinek  legalább  egyik 
kezét  ellőtték  a  forradalomban.  Az  elsőben  van  egy 
költői  jelenet,  mikor  egy  pecsovics  érzelmű  curator 
okvetetlenkedésére  examenen  kitör  a  diákokból  a 
babiloni  ének  szavain  a  hazafiúi  keserűség.  «Sírt, 
búgott,  harsogott  a  fájdalmas  melódia  a  sok  ép 
érczes  hangú  ember  ajkain.  A  babiloni  foglyok 
éneke  .  .  .  Hiszen  mi  vagyunk  azok  a  babiloni  fog- 
lyok. Hát  nem  voltunk-e  mi  is  ott  valamennyien, 
ki  Ácsnál,  ki  Piskinél?  Nem  úgy  szöktünk-e  haza 
ki  Világostól,  ki  Komáromból?  Nem  rejtegetjük-e 
a  vörös  sipkát,  a  monthzsákot,  a  honvédattilát,  a 
fehér  köpönyeget  a  láda  fenekén?  Nem  vetettek-e 
gátot  legatióba  mehetésünknek  az  útlevél  megtaga- 
dása   által?    Nem    hajhásztak-e    bennünket,    hogy 

besorozzanak?  Nem  disputálták-e  fejünkre  az  utála- 
tos köcsögkalapot?  Nem  csapatták-e  ki  a  szegény 
Csuha  Miklóst  azért  az  egy  szóért,  mikor  azt  mondta, 
hogy  ő  különben  megülte  ám  a  lovat,  mint  az  a 
nimet.  Ezért  az  egy  szóért,  hogy  nímet  /»  A  tiltott 
s  leple  alól  lángot  vető  emlékezésnek  rajzában 
melegség  tekintetében  e  kis  elbeszéléshez  iro- 
dalmunkból csak  Kozma  Andor  verse  (A  karthágói 
harangok)   állítható. 

A  másodiknak  hőse  a  sátorvölgyi  ref.  leányiskola 
béna  tanítója,  ki  csendes  humorral  figurázza  ki  a 
systema  erőlködéseit  a  nemzetnek  a  paedagogia 
útján  eljövendő  boldogítására.  Az  elbeszélés  egyszer- 
smind a  magyar  középnemes  családok  tragédiájára 
is  vet  egy  meleg  humorú  sugarat  a  Tamás-Dánok  s 
Barabás-Dánok  sorsában.  A  harmadik  elbeszélés 
Az  új  földesúr  történetének  egy  kedves  változata 
Kostolenszky  Barbara  morva  kisasszonyról,  ki  ér- 
zésben egészen  magyarrá  lesz  s  ennek  egyre  határo- 
zottabban felvillanó  bizonyságain  eleinte  elmésen 
és  kedvesen  humorizál.  Sajátságos  élénkséggel  és 
ötletességgel  két  kis  dalnak  szeszélyes  kergetőzése 
kíséri  nyomon  ez  átalakulást,  ezeknek  szálaira  van 
felfűzve  az  egész  bájos  történet,  mint  valami  kláris- 
sor.  Úgy  váhk  egyre  magyarabbá  a  kisasszony, 
a  mint  a  Babett-dal  németes  melódiáját  kiszorítja 
szívéből  egy  egyszerű  kis  magyar  nóta. 

A  múltba  is  vissza- visszaszállt  Baksay  képzelete. 
Történeti  elbeszélései  munkásságának  kevésbbé  sike- 
rült felét  teszik.  Van  érzéke  ezekben  is  a  jellemzetes 
iránt,    de    legtöbbször    elhumorizálja    a  korrajzot. 

A  király  futása  czímű  hosszabb  elbeszélése  kalandor 
Zsigmond  király  korából  való  s  eleven  humorral 
rajzolja  az  örökös  torzsalkodásoknak,  az  elvakult 
birtok  vágynak  e  felfordult  világát.  Az  egész  kor- 
rajz fölött  vidító  színeivel  a  végtelenül  könnyelmű, 
czigány  természetű,  semmi  gondtól-bajtól  meg  nem 
zavarható  Zsigmond  király  lelki  derűje  leng. 

Történetünk  legszomorúbb  korszakába  visz  leg- 
terjedelmesebb munkája,  Dáma  czímű  «történeti 
körkép»-e.  A  mohácsi  vész  korabeli  magyarság 
vigasztalan,  sötét,  kietlen  körképe  ez,  melynek 
((hátterében,  a  szélvésztől  fölvert  porban  két  ma- 
dárka hányódik,  két  gyenge  gyermek.  Ez  az  egész 
körkép  e  két  kis  élet  kedvéért  készült.»  Az  egész 
azonban  inkább  korfestő  czélzatot  szolgál:  a  mohácsi 
vész  s  a  kezdődő  reformatio  környezetét  igyekszik 
elénk  tárni.  Az  életnek  minden  körében  bemutatja 
az  akkori  magyart:  látjuk  a  léha,  kapzsi  zászlós- 
urakat, a  gyanakvó,  botorul  követelőző  köznemese- 
ket, a  fegyverkerülő,  szökdöső  jobbágyokat;  lát- 
juk a  régi  hit  elvilágiasodását  s  babonába  hanggátlását 
és  az  új  vallás  türelmetlen  buzgóságát;  az  ifjúság- 
nak egyfelől  léhaságát,  másrészről  önfeláldozását  s 
látjuk  a  bűnök  végső  eredményéül  a  nagy  nemzeti 
katastrophát  és  az  erények  jutalmául  a  nemzet  további 
fennmaradását.  Eámutat  azokra  a  bűnökre,  melyek 
bukásba  sodorták  a  nemzetet  s  azokra  az  erényekre, 
melyek  a  végenyészet  széléről  mégis  visszaragadták. 
Mint  korfestő  mű  egyike  a  legmélyebbre  látóknak 
egész  irodalmunkban.  A  kor  sülyedtségét  rendkívül 
hatásosan  érezteti  az   apródok  színjátéka  a   bátai 

kolostor  refectoriumában.  Míg  a  nemzet  egén  a 
felhők  gyors  iramban  tornyosulnak,  Balassa  Meny- 
hért s  más  jeles  ifjak  és  szájtátók  paródiát  játszanak, 
kifigurázzák  a  király  pipogyaságát  és  szegénységét 
s  a  főurak  szemérmetlen  önzését,  fegyelmezetlen- 
ségét és  fejetlenségét.  Annak  a  szörnyű  kornak 
valósággal  mdntegy  haláltáncz- drámája  ez,  melyben 
előttünk  léháskodik  annak  az  időnek  minden  bűne 
s  a  mulatók  mögött  roi  már  látjuk  a  halált,  a  mint 
kinyújtja  rájuk  csontkarját,  hogy  sírjuk  felé  ragadja 
őket.  Ép  ily  vigasztalanul  sivár  a  hadi  tanácskozás 
is,  melyen  csak  a  sanda  gyanakvás,  botor  követelő- 
zés, rövidlátó  értetlenség  nyer  hangot.  Bús  per- 
spectivát  vet  az  ifjak  játéka  a  jövő  Magyarországára 
is.  Az  apródok  közt,  mint  húszéves  ifjú,  ott  kevély- 
kedik nyers  erejével  Balassa  Menyhért  s  ott  léhásko- 
dik a  Magyarország  jövőjére  várományos  egész 
generatio:  garázda  és  durva  úrfiak,  aranyifjúsága 
e  szomorú  éveknek.  EUenképeűl  fellobban  előttünk 
a  300  pécsi  diáknak  rajongó  lelkesedése  s  felhangzik 
vidám  mulatozása  az  üszögi  erdőben,  a  körtvélyesi 
vadaskertben,  majd  kietlen  homályba  hal  Baranya 
e  gyönyörű  csillagainak  kilobbanása.  Meleg  benső- 
séggel érezteti  Baksay  e  szörnyű  vihar  hevét,  mely 
sodrába  kap  mindenkit  s  rohanvást  ragadja  sírja 
felé.  A  deáki  ifjúság,  a  tudós  benedictinusok,  aláza- 
tos franciscánusok,  szikár  karmeliták  mind-mind 
érzik  tikkasztó  s  idegeket  korbácsoló  forróságát. 
Még  az  új  hit  fanatikusa  is,  ki  feje  koczkáztatásával 
véd,  czáfol  hitczikkelyeket,  míg  lenn  a  harczvágytól 
égő  csapat    zaja  zúg   —   ráeszmél  a  veszedelemre: 


«Összerezzent.  A  kinek  országa  imént  még  nem  e 
világból  való  volt,  egyszerre  visszatért  ebbe  a  világba. 
Érezte,  hogy  most  ez  a  világ  az  első;  ezt  kell  meg- 
védelmezni, lám  még  a  gyermekek  is  fejők  vesztével 
védelmezik.  Ezért  halni  meg:  most  erre  van  szükség.» 

Az  új  hitnek  egyik  legvonzóbb  alakját  ébreszti 
életre  Károli  Gásyár  három  leveléhen,  melyeket 
Károh  kegyes  műve  befejezésre  jutásának  három- 
százados fordulója  s  gönczi  szobrának  leleplezése 
alkalmával  írt.  Sikerült  eló'dje  e  három  levél  Mikszáth 
Üj  Zrínyiászknak  abban,  hogy  a  múltnak  egy 
alakját  új  viszonyok  közé  helyezi,  melyek  között 
az  sehogy  sem  tudja  jól  érezni  magát.  Kedves 
humorral  mutatja  be  az  (istenes  vén  ember»  dörmöló'- 
dését  és  morgolódását  az  új  világ  ellen,  elaléltát 
nagy  búsultában  a  rettenetes  éneklések  és  értel- 
metlen tanítások  miatt.  Kitünó'en  szólaltatja  meg 
az  álmélkodással  teljes  életre  ébredt  szobor  ajkán 
a  puritán  kálvinista  élhetetlenségét  és  maradiságát; 
de  e  mellett  a  tréfás  kötődésnek  s  az  élet  kicsinyes- 
ségein  való  jóízű  mosolygásnak  aranyos  sugaraival 
is  elárasztja  alakját. 

A  török  futások  korának  érdekes  rajzát  nyújtja 
Hol  húzták  el  a  ternylomot  ?  czímű  hosszabb  elbeszélésé- 
ben s  egyszersmind  magyarázatát  adja  annak  is, 
miért  építettek  fatemplomokat  az  ő  kedves  Ormán- 
ságában. Czifra  világ  volt  ez,  mikor  egy-egy  templom 
téglái  másnapra  már  egy-egy  távoli  vár  falaiba 
építve  virradtak  fel.  A  leleményes  törökök  ugyanis 
kirendelték  s  feláUították  sorjába  a  környék  népét 
ós  egymásnak   adogatta  a  téglákat  a  mérföldekre 

nyúló  eleven  láncz.  Ezért  építettek  fatemplomokat 
a  baranyai  hívek  s  ezeket,  ha  a  török  üldözte  őket, 
elhúzatták  a  Dráva  mellékének  egy-egy  csöndes 
rengetegébe.  Hívek  voltak  mindhalálig  templomuk- 
hoz, hitüket  életükkel  egybecsűnek  érezték  s  ez  a 
mélységesen  komoly  hit  az  üldöztetések  közt  is 
egyesítette  és  megmentette  őket. 

Ez  a  bensőséges  hit,  a  kálvinismus  zordon  ótesta- 
mentomi  szelleme  hatja  át  Baksay  legjobb  elbeszélé- 
sét, a  Patak  banyát  is.  Az  ormánsági  nép  lelki  gazdag- 
ságának s  komolyságának  tudata  vitte  arra  a  merész 
gondolatra,  hogy  történeti  novellát  írjon,  máig  is 
az  egyetlent,  melynek  hőse  a  nép  sorából  való. 
Erős  confhctust  helyez  egy  parasztasszony  egyszerű 
lelkébe  hitéhez  ragaszkodó  hűsége  és  anyai  érzése 
között.  Ez  az  összeütközés  csak  nyer  jellemzetes- 
ségben  és  erőben  az  által,  hogy  egy  egyszerű  lélek- 
ben megy  végbe  s  valószerűségben  a  kálvinismusra 
jellemző  bűntudat  által,  mely  Pataknéban  oly  mély- 
séges komolysággal  szólal  meg,  a  mint  egymásután 
zúdulnak  hívő  és  megadó  lelkére  a  csapások.  E  no- 
vella valóban  «szegény  emberek  tragédiája»,  kiknek 
boldogságát  irgalmatlanul  összegázolja  az  úri  ön- 
kény. Érzelmes  félhomályba  burkolt  rajza  az  arti- 
culáris  világnak,  mikor  annyira  üldözték  «Kálvinus 
trombitásait)),  mikor  napirenden  voltak  ellenük  a 
templomvizsgálatok  erőszakosságai  és  mesterke- 
dései,  háborgatások  és  rombolások.  Eajza  a  ro- 
bot- és  dézsmavilágnak,  mikor  a  szegény  job- 
bágytól nemcsak  munkáját  kívánták  el.  A  kor- 
festő  vonások  mellett    a    msigy&v    népiéleknek    is 


9^ 

igaz  és  valószerű  vonásokban  gazdag  rajza  tárul 
elénk  belőle. 

Sok  érdekes  vonást  tárnak  fel  előttünk  a  múlt 
század  eleji  dunántúli  köznemesség  világából  Horváth 
Ádám  életéhői  írt  anekdotaszerű  történetei.  A  szelid- 
lelkű,  daliás,  Rudolfiáskn  buzgón  dolgozó  poéta  a 
hőse,  körülvéve  a  sok  éjtszakalopó  nemes  úrtól, 
szél-  és  agárkergető  ifiuraktól.  Mikor  kiderül  Ádám- 
ról, hogy  verseket  ír,  rögtön  megnyergelik  a  tekin- 
télyét, mivel  csavargó  jött-mentekról  formálják 
meg  a  költő  képét.  Hívják  névnapokra  meg  disznó- 
torokra s  ott  kényszerítik,  hogy  rigmusozzék;  az 
instructorok  meg  a  pajtabírák  társpohárral  tiszteUk 
meg,  örökbetartott  kisasszonyok  szerelmes  tekintete- 
ket vetnek  rá.  Ennek  a  derűs  világnak  különben 
még  csak  a  kantismus  a  legnagyobb  baja  s  az  a 
legborzasztóbb  sértés  valaki  ellen,  ha  azt  állítják 
róla,  hogy  Pápán  tanult,  a  kantismus  fészkében. 
Az  elbeszélés  igen  jóízű  leírásban  érdekes  képeket 
mutat  be  egy  canonica  visitatio  során  a  régi  magyar 
kálvinista  hitéletből  is. 

Maradt  hagyatékában  egy  Téli  rege  czímű  félbe- 
hagyott, vázlatos  elbeszélés  arról  a  kedves  költő- 
jéről is,  ki  végigtrillázta  Somogyot,  mint  az  égi 
madár.  Csokonainak  egy  Kunszent miklóson  töltött 
éjtszakája  körül  szövődött  volna  az  elbeszélés  fonala. 
Karácsonyi  legatióról  igyekszik  Szabadszállás  felé 
a  költő  htózatos  hózivatarban.  A  kecskeméti  szőlők 
közt  egy  jómódú  kunszentmiklósi  gazda,  Baky  János, 
felveszi  szánjára,  s  házában  nagy  megbecsüléssel 
fogadják ;  de  mikor  megtudja  Csokonai,  hogy  nem 


96 


Szabadszálláson  van,  neki  akar  vágni  a  förgeteges 
éjtszakának.  Csak  azzal  az  Ígérettel  tudják  vissza- 
tartani, hogy  másnap  reggel  elviszi  vendéglátó 
gazdája.  Másnapra  ugyan  olyan  hó  esik,  hogy  szánnal 
ki  sem  mozdulhatnak ;  de  mivel  mindketten  szó- 
tartók, Baky  lóháton  viszi  át  Szabadszállásra 
Csokonait,  ki  addig  legfeljebb  csak  a  Pegazust 
sarkantyúzta. 

Kétféle  formában  is  próbálkozott  megírásával 
Baksay  :  elbeszélő'  alakban,  de  ez  nagyon  nehéz- 
kesen és  terjengó'sen  indul,  s  egy  levél  formájában, 
melylyel  Csokonai  tudósítja  egy  kollégiumi  barátját 
az  eseményró'l.  Ennek  az  elején  kedves,  tréfás  meg- 
jegyzést tesz  a  Petó'fitó'l  megénekelt  kalandra : 
«Bizony  még  azt  gondoljátok,  hogy  most  is  a  szom- 
szédbeli  lakziban  mulatok,  feledvén  csapot  és  papot, 
mint  a  hogy  reám  fogtátok  igazságtalanul  azt  a 
históriát,  mely  feló'l  nem  vádol  engemet  az  én  lelkem- 
esmórete,  mivel  én  abban  bűnös  nem  vagyok.  Mert 
igaz  ugyan,  hogy  akkor  át  találtam  csapni  a  szom- 
szédba, de  nem  csapért,  hanem'hogy  ott  jobb  bort 
reméllettem,  mint  a  pap  pintzéjében,  a  hol,  'mihe- 
lyest  oda  benyitottunk  —  mindjárt  az  orromba 
csapódott  a  nagy  ködmön-szag,  a  melytói  én  úgy 
elszaladtam,  mint   Asmódi  a  halmajtók 

Van  egypár  nagyobb  elbeszélése,  mely  egészen 
tanító  czélzattal  készült,  de  előadásukban  annyi  az 
eredetiség,  ötletesség  és  élénkség,  hogy  irodalmi  be- 
csüket nem^  lehet  elvitatni.  Baksay  majdnem  mind- 
egyik elbeszélésében  tanít,  példáz,  —  de  ezek  mégis 
különböznek  a  többiektől  annyiban,  hogy  burkolat- 

lanúl  érvényesül  bennük  az  erkölcsjavító  czélzat, 
egészen  csak  gyakorlati  életigazságok  példázására 
szolgálnak.  Egyikben  (Egy  hopott  najplóból)  egy,  a 
hazugság  rossz  következményeitől  meggyötört  s  e 
bűnből  végkép  kigyógyult  diák  vallomását  olvassuk, 
annak  a  példázására,  hogy  az  első  ballépés  szörnyű 
erővel  ragad  le  bennünket  a  lejtőn.  Még  a  tanúisá- 
got is  összefoglalja  a  végén,  mint  valami  tanító  mese  : 
«A  hazugságnak  igen  sok  ija-fija  van  ;  s  családját 
aljasságnak  nevezik. »  Egy  másikban  (Szálka)  derűs 
életbölcsességgel  jóindulatra  és  elnézésre  int  egymás 
gyarlóságai  iránt.  Ugyanilyen  czélzatú  egy  rövidebb 
rajza  is  (Károly),  mely  azt  példázza,  hogy  a  szülő 
gyermeke  nevelésében  többre  megy  szép  szóval  és 
okos  foglalkoztatással,  mint  az  örökös  kár  palással. 
Egypár  teljesen  népies  irányú.  Egyikben  (A  hajma- 
(jágó)  élénk  színekkel  festi,  mily  kicsiségekből  indul- 
nak ki  a  házaséletet  feldúló  ádáz  torzsalkodások  s 
mily  szépen  kikúrálhatja  az  efféle  betegséget  is  egy- 
egy  tapintatos,  okos  szó.  Egy  másikban  (Hazugság— 
hazugság)  az  igazmondásnak,  a  tiszta,  nyugodt  lélek- 
nek magával  ragadó,  a  bűnösöket  leigázó  hatalmát 
példázza. 

Mindegyiket  áthatja  Baksay  bölcs  és  töretlen  hite 
az  erkölcsi  világrendben.  Ezek  az  elbeszélések  ő  nála 
nemcsak  példák,  hanem  bizonyságok  is  a  jónak,  az 
erkölcsi  nemességnek  mindenen  diadalmaskodó  ha- 
talma mellett.  A  mint  a  pap  hite  szerint  e  hatalom 
előtt  nincs  legyőzhetetlen  akadály  s  javíthatatlan 
gonoszság,  úgy  az  író  előtt  sincs,  ha  e  hatalom  diada- 
lát akarja  példázni,  sem  képtelenség,  sem  valószerűt- 

lenség  a  mese  szövésében.  Egyiknek  (Hazugság— 
hazugság)  a  hőse,  egy  jámbor  kalmár,  szinte  mániá- 
kusa az  igazmondásnak  s  virtuóza  annak,  hogy'  kell 
másokat  is  erre  rábeszélni.  Egész  banda  durva  rablót 
valósággal  a  kisujja  köré  csavar  szép  szavával  s  úgy 
ugratja  be  őket  kegyes  elhatározásokba,  mint  az 
állatszelídítő  idomított  fenevadjait  tüzes  karikákba. 
A  cselekvény  meglehetősen  lényegtelen  e  történetek- 
ben s  fordulóin  nagy  kedvvel  részletezi  az  író  a  javu- 
lásnak egyre  komolyabbá  válását.  Alakjai  meg-meg- 
pillantanak  egy-egy  mellékösvényt,  melyen  vissza 
szeretnének  csapni  a  régi  rossz  útra,  de  a  kísértés  csak 
arra  szolgál,  hogy  a  megjavulás  boldogító  volta  annál 
szembetűnőbbé  legyen.  Az  ő  világában  a  gonoszok 
menthetetlenül  megjavulnak,  a  tévelygők  hamarosan 
az  egyenes  útnak  iramodnak.  Teljes  és  tökéletes  az 
átalakulás  embereiben  s  erre  maga  az  író  is  nyoma- 
tékosan felhívja  a  figyelmet.  Néha  szinte  görögtüzes 
világításban  állítja  az  olvasó  elé  a  báránynyá  szelídült 
farkast.  «Ime,  hölgyeim  és  uraim!  —  így  végzi  egyi- 
ket —  ez  a  nagy  tohonya  Károly,  —  ez  a  fülbemászó 
Károly,  —  ez  a  nagy  mihaszna,  —  erős,  mint  egy 
török  basa  és  lomha,  mint  egy  hízott  lúd,  —  kölletlen 
és  kölletlenkedő  házi  kereszt,  —  ostor,  —  csapás  : 
miként  lesz  jó  ficzkóvá,  hasznavehető  ficzkóvá,  sze- 
retetreméltó ficzkóvá,  s  majd  később  szeretetreméltó 
ficzkóból  derék  emberré,  okos  emberré  ...» 

Ezeknek  a  tanító  czélzatú  elbeszéléseknek  egyikén- 
másikán ott  csillog  Baksay  jóízű  tréfálkozó  kedve 
is,  mely  teljes  közvetetlenségében  érvényesül  egypár, 
inkább  tréfának,  mint  víg  elbeszélésnek  mondható 

dolgozatában  (A  daru  és  fecske,  Egy  fedél  alatt  két 
ottJion,  Ökröt  szarvánál,  embert  szavánál,  Forrás  előtt) 
s  alkalmi  tárczájában  (Fürdőre,  Évad-ivad-humhiLg). 
A  bennük  megszólaló  vidám  kötődés,  sokszor  való- 
sággal családias  közvetetlenségű  évó'dés,  az  idején 
csattanó  pointe,  az  eló'adásnak  szinte  az  éló'szó  mód- 
jára ható  elevensége  még  ez  apróságokban  is  rá  vall 
Baksay  sajátos  írói  egyéniségére.  A  két  alkalmi  tár- 
czában  az  évad  szó  ellen  hadakozik,  melyet  különösen 
csúnya  szepló'nek  tartott  nyelvünk  arczán.  Elbeszé- 
léseiben is  gyakran  tesz  efféle  megjegyzéseket  rá: 
((Szeretnék  csomót  kötni  a  nyelvén,  a  ki  ezt  a  szót  a  mi 
emberséges  magyar  nyelvünknek  a  nyakára  kötötte 
koloncznak.»  Nagy  vitát  is  állott  e  szó  védelmezői, 
főként  Lehr  Albert  ellen  a  Magyar  Nyelvőrben  (1878). 
Általán  elbeszéléseiben  gyakran  illette  elmés,  sokszor 
csipkelődő  megjegyzésekkel  a  Szarvas  Gábortól  meg- 
indított orthológia  félszegségeit.  A  közhasználatba 
került  szavak  ellen  ádázkodó,  mohó  purifikálást 
figurázza  ki  egy  kéziratban  maradt  áolgozsitai  (Hajlong 
sajkám)  s  az  új  helyesíráson  is  több  ízben 
tréfálkozik.  Egyik  elbeszélésében  (Három  ke- 
reszt) Vasvégű  komát  így  inti  bűnbánatra  az  angyal : 
«Kezdd  el  a  megbánást  azon,  hogy  ne  mondd  többé 
így  :  anélkül,  anak,  ének,  ától,  etől,  aval,  evei,  ara,  ere, 
aczélból  mert  így  a  kárhozott  lelkek  beszélnek ;  hanem 
mondd  ki  magyarán,  hogy  annélkül,  annak,  ennek, 
attól,  ettől,  mint  a  hogy  a  boldog  lelkek  mondják.» 
Nyelvészeti  álláspontját  egyébként  legszabatosabban 
Abonyi  Lajoshoz  1885  júl.  15-én  írt  kiadatlan  levelé- 
ben fogalmazza  meg :  <A  mennyire  sérti  fülemet,  sőt  — 

mint  a  csömör  —  hátamat  is  a  transsylvanismus  — 
mely  már  debreczinizmussá  vált  s  maholnap  mint  a 
phylloxera  vagy  az  aranka  mindenütt  gyökért  vet,  — 
mely  a  becsületesen  meghangsúlyozandó  a'  (hic)  mu- 
tató névmást  rövidre  szabva  a  vezérszóval  fusionálja 
és  így  beszél :  aczélból,  evégből,  amellett,  ahol  ugyan 
semmi  sem  lesz,  atöl  ugyan  ne  féljünk  stb.  —  (s  gon- 
dolnád-e, hogy  éppen  a  kálvinista  tanárokat  lepi 
meg  legelőször  minden  sémi  nyavalya,  —  ó'k  appro- 
priálják  legeló'ször  a  «normann  fűrészt  angol  fáján, 
normann  zablát  angol  száján»,  —  ők  propagálják  a 
pénztárost,  könyvtárost,  a  'pinczést,  a  járót,  a  vizsgá- 
latot —  investigatiót  az  examen  helyett  —  és  Csiky 
Gergely  Zápolyájának  minden  szamárságait)  —  — 
tehát  a  mennyire  sérti  érzékemet  a  kálvinista  aczélból, 
evégből:  annyira  idegenkedem  a  másik  túlságtól,  hogy 
mindent  úgy  írjunk  le,  a  mint  kiejtünk.  Erre  az  írás 
képtelen  ;  a  nyelvet  utóiérni  nem  bírja.  Nincs  is  rá 
szükség,  mert  a  mi  magyar  kezünk  hálaistennek 
eléggé  együtt  jár  a  nyelvünkkel  s  fülünkkel,  míg 
a  Zápolyák  el  nem  rontják  ezt  a  szent  szövetséget. » 
A  mily  élénk  érdeklődéssel  kísérte  nyomon  a  ma- 
gyar nyelvészeti  mozgalmakat,  ép  oly  éles  szemmel 
figyelte  a  magyar  lélek  nyilatkozásait  s  nemcsak  el- 
beszéléseiben értékesítette  megfigyeléseit,  hanem  egy- 
pár pompás  arczképében  is.  Közülök  csak  egyben 
próbálkozik  országos  jelentőségű,  közéleti  pálya  lelki 
indítékainak  egységes  képpé  szövésével  (Az  apja 
fia).  Tisza  István  alakjának  sajátos  ellentéteire  világít 
benne  rá,  főként  közéleti  szereplésében  nyilatkozó 
rideg,  szinte  nyers  erélyességére  s  a  családi  élet  körén 

belől  melegen  áradó  bensőséges  érzéseire  ;  a  nemzeti 
ügy  szolgálatában  ellenállására  s  engedni  tudására,  — 
km-uczságára,  mit  Baksay  így  jellemez  :  «Tépelődő 
és  elszánt,  engedékeny  és  makacs  ;  nagylelkű,  ha 
győz  ;  duzzog  világtalan  világig,  ha  legyőzik,  de 
hamar  fölenged,  mihelyt  azt  mondják  neki :  ,gyere 
no  kurucz,  béküljünk  meg,  mit  kivánsz?  Megkapsz 
mindent,  de  előre  kikötöm,  hogy  ai3zürkét  nem  adom*. 
A  kurucznak  eszébe  jut,  hogy  nemcsak  a  szürke  van 
a  világon,  lemond  róla,  melynek  fejében  kap  mindent: 
pragmatika  sanctiót,  magyar  testőrséget,  hitlevelet, 
a  mekkora  kell,  sőt  végrendeletileg  atyai  szeretetet 
is,  vagy  legalább  annak  egy  részét,  nemzetiségi  quota 
szerint. »  A  többi  rajza  egy-egy  kevésbbé  jelentős, 
szűkebb  körű  pályáról  nyújt  vonzó  képet  :  egy-egy 
iskolai  jótevőről  (Soltra  Alajos,  Bernáth  István), 
ipáról,  a  talpig  derék  magyar  tanítóról  (Hetesy 
Dániel)  s  a  minden  jó  ügyért  áldozatkészen  buzgó 
magyar  professorról  (Baksay  István).  Mind  jellem- 
zetes  magyar  alakok  s  rajzukban  lépten-nyomon 
érezteti  az  író,  hogy  a  maguk  szűkebb  körében  s  ennek 
útján  szélesebb  rétegekre  is  nyomot  hagyóan  folyt  le 
tartalmas,  szép  életük,  —  példája  az  áldozatkészség- 
nek, mértékletességnek,  tisztaságnak,  kevéssel  be- 
érő takarékosságnak  és  rendszeretetnek.  Egész  cso- 
portot mutat  be  s  így  csak  egy-egy  odavetett  vonás- 
sal rajzolja  alakjait  abban  a  két  tárczában,  melyet 
az  első  és  második  kálvinista  zsinatról  írt.  A  bohókás 
tréfa  és  mély  megindultság  között  az  érzéseknek  egész 
gazdag,  játszi  hullámzásával  mutatja  be  e  zsinatok 
eredeti,  sajátos  világát. 

Az  érzéseknek  ugyanez  a  változatossága  és  meleg 
áramlása  hatja  át  azokat  az  emlékezéseit  is,  melyek- 
ben részint  a  maga  pályájára  tekint  vissza  (Élet- 
rajzom, Jóczik  Jónás  levele  a  Vasárna'pi  Újsághoz,  Az 
én  jubileumom),  részint  egypár  feledhetetlen  árnyat 
idéz  fel  lelkünk  elé  (Dömötör  Jánosról,  Levél  a  trón- 
örökös reggelijéről,  Geszt).  Leghosszabb  közöttük  a 
Dömötör  János  fölött  mondott  emlékbeszéde,  mely 
szerencsétlen  barátja  lelkének  elkomorúlását  igyek- 
szik nyomon  kísérni  és  sötét  elhatározását  megérteni, 
a  megindult  lélek  fájdalmas  töprengésével,  de  egy- 
szersmind szemérmes  tartózkodásával  minden  senti- 
mentalis  színezéstől.  Sajátos  módon  nyer  kifejezést 
Tisza  Kálmán  nagysága  iránt  érzett  hódolata  a  teme- 
téséről írt  tárczában  (Geszt).  A  kálvinista  temetés 
komor  egyszerűségéről  a  maga  rövidségében  is  meg- 
kapó kép  keretében  odaállítja  a  nagy  államférfiú 
gyászolói  közé  a  magyar  természet  legjellemzetesebb 
jelenségeit  :  a  Tiszát  s  a  rónákon  végigsíró  szellőt 
s  felvonultatja  a  magyar  történet  nagy  alakjait, 
hogy  bizonyságot  tegyenek  a  halott  kiválósága  mellett 
s  számon  kérjék  a  nemzettől  az  emléke  iránt  köteles 
hálát.  Egy  másikban  (Jókai  karácsonya)  a  nagy 
mesemondó  érdemeinek  áldoz  igaz  hódolattal  s  ezek- 
kel a  szép  szavakkal  tesz  vallomást  mérhetetlen  hatá- 
sáról nemzedékére  :  «ízlés,  mélység,  kedély,  humor, 
gazdag  képzelő  erő,  eleven  ötletek,  megkapó  helyze- 
tek, elbűvölő  festések,  édes  mesék,  fanatizáló  szóza- 
tok, hit,  erő,  reménység,  bátorítás,  vigasztalás,  er- 
kölcs, hazaszeretet  sugárzanak  minden  lapján,  min- 
den betűjéből  e  kétszáz  kötetes  rengetegnek.  Egész 

Magyarország,  a  magyar  társadalom  minden  rétege, 
a  nemzet  egész  múltja  él  ebben.  A  nemzeté,  a  kihez 
ő  szólt  félszázad  óta  mindennap.  A  nemzeté,  kit, 
mint  a  dajka,  őrzött,  kényeztetett,  öltöztetett  ;  vir- 
rasztott fölötte,  mesélt  neki.  A  nemzeté,  a  ki  ő  tőle 
tanulta  az  olvasást.)) 

írói  mmikásságának  legjelentéktelenebb  csoport- 
ját költeményei  szolgáltatják.  .  Kétségtelenül  volt 
lelkében  költői  érzékenység,  de  hiányzott  hozzá  a 
megfelelő  formakészség.  Költeményeinek  száma  igen 
csekély,  s  a  nagy  időközökben  ihlető  alkalmak  külön- 
bözősége szerint  ezek  is  igen  különböző  tárgyúak.  Van 
két  hosszabb  verses  elbeszélése  (Módok  Péter,  Mihály 
faf)  ;  egyik  egy  nyersnyakas  vén  kún  nemest  mutat 
be,  ez  ellenség  elől  nem  hátrált  meg  soha,  de  papja 
szavára  megalázkodik  s  megvédi  azt  a  templomot, 
melyben  ártatlan  létére  szégyenkőre  állították  ;  a 
másik  Sztárai  Mihály  térítő,  lelkeket  megnyerő  mun- 
káját énekh  meg,  főként  ékes  énekének  zengő  hatal- 
mát emelvén  ki,  melyet  örökségül  hagyott  Baranya 
énekes  népére.  Mind  a  kettő  nagyon  terjengő,  telve 
henye,  szinte  már  költőietlen  részletezéssel  s  keresett, 
erőltetett  képekkel.  Sokkal  sikerültebb  egy  kis, 
francziából  fordított  meséje  (Vakond,  hagoly,  ökör, 
borjú,  'pacsirta),  mely  annyira  magyaros,  hogy  egészen 
eredeti  gyanánt  hat  ránk.  Egy  kis  példázat  Isten  lété- 
nek bizonyítására,  kit  rövidlátás,  értetlenség,  röghöz 
tapadás  nem  foghat  fel  soha,  de  ennek  ellenére  is 
van.  Az  elnyomatás  korabeli  magyarságot  a  gyilkos 
bizonytalanság  miatt  fojtogató  csüggedt  hangulat- 
nak ad  kifejezést,  egészen  Tompa  modorában,  egy, 


103 


a  hatvanas  évek  elejéről  való  verse  (Mulatság  közt) ; 
házas  életének  boldogságát  énekli  egy  meleg- 
hangú kis  költeményében  (Hét  tél,  hét  nyár) ;, hiva- 
tásának büszke  öröme,  az  Istenben  való  hitnek  gyö- 
nyörűséges és  boldog  volta  szólal  meg  kedvencz  zsol- 
tárának átköltésében  (LXXXIV.  zsoltár).  Ezeken 
kívül  mindössze  egypár  alkalmi  verse  van  még, 
melyekben  szeretettel  teljes,  gyöngéd,  bölcs  lelke, 
vagy  derűs  enyelgő'  kedve  szólal  meg  (Emlékkönyvbe, 
A  Beöihy-leányok  esküvőjére) .  Leghosszabb  közöttük 
az,  melyet  a  budai  honvédszobor  leleplezésekor  írt 
(1893  május  21.)  s  melyben  a  honvéd-dicsőség  tépett 
héroszának,  Görgeinek    homloka  köré  fon  koszorút. 

Elbeszélésein,  rajzain  és  költeményein  kívül  fordí- 
tásai, néprajzi  és  papi  dolgozatai  egészítik  ki  Baksay 
írói  munkásságát.  Még  pályája  elejére  esik  koszorúzott 
Lucanus-fordítása,  mely  után  már  deres  fővel  az 
Iliasét  adta.  Lucanus-fordítását  méltán  jutalmazta 
az  Akadémia  koszorúja.  Nyelve  már  határozottan 
utal  a  későbbi  nyelvművész  gazdagságára,  sok 
jelenete  drámai  erővel  és  élénkséggel  teljes,  hexa- 
metereiről pedig  joggal  mondta  egyik  ismertetője, 
hogy  Vörösmartyn  kívül  nincs  magyar  író,  ki  a 
hexameterbe  annyi  belső  életet  és  természetes 
folyást  tudott  volna  önteni,  mint  Baksay. 

Az  Iliasnuk  rímes  alexandrinusokban  készült 
fordítása,  mely  Arany  epikai  nyelvének  s  ódon 
lengésű  verselésének  utánzásával  igyekszik  ben- 
nünket visszavarázsolni  a  hősi  múltba,  nem 
találta  meg  azt  a  méltánylást,  melyet  meg- 
érdemelt  volna.   A    fordításnak  legerősebben   kifő- 

gásolt  vonása  sujtásos,  zsinóros  magyarsága,  mely 
megváltoztatta  a  költemény  hangnemét,  színeze- 
tét, itt-ott  megvaskosította  képeit,  a  homéri  plasti- 
kai  szépség  helyére  a  népies  genreszerűséget  ját- 
szotta át  s  az  eredeti  naivitását  mégsem  tudta  el- 
érni, hanem  ennek  tudatos  keresésével  modorossá 
vált.  Ennek  hatását  még  fokozza  a  rímes  alexandrin 
egyhangú  csengése-bongása,  a  mihez  a  közép-  és 
rávágó  rímektó'l  és  a  félsoroktól  előidézett  élénk- 
ség járul  s  mindez  együtt  az  egyenletesen  tova- 
hömpölygő  hexameter  méltóságát  játszi,  sokszor 
mesterkélt  könnyedséggé  fokozza  le.  E  kifogások 
legnagyobb  része  igazságtalan.  E  fordítás  határo- 
zott nyeresége  irodalmunknak.  Egységes  alaphangú, 
egységes  színű,  érdekes,  eleven.  Bírálói  figyelmen 
kívül  hagyták,  hogy  Baksaynál  a  rímes  magyar 
forma  s  a  népiesség  nem  sallang.  Ö  tulaj  donképen 
nem  fordítást  akart  adni,  hanem  egy  nemzetnek, 
a  görögnek,  naiv  költői  szellemét  egy  másik  nemzet, 
a  magyar,  naiv  költői  szellemének  formájában  és 
hangján  akarja  tolmácsolni.  Erre  nézve  egész 
határozottan  és  meggyőzően  fogalmazta  álláspontját, 
mikor  a  fordítás  főfeladatát  abban  jelölte  meg, 
hogy  «a  tartalom  ugyanazon  szellemben  vagy 
kedélylyel  legyen  visszaadva,  a  mi  az  eredetin 
elömöl.»  E  követelmény  mellett  a  formai  hűséget 
alárendelt  fontosságúnak  tartotta.  A  fordítás  mun- 
kájában ő  maga  is  költővé  váhk  s  lépten-nyomon 
bizonyságaira  lelünk  finom  átérzésének,  a  melyet 
hatalmas  nyelvi  készség  támogat.  A  mint  így 
strophákba  font  magyaros  soraiban  átszövi  Hómért 

jellemzetesen  magyaros  kifejezésekkel  s  népies  fogal- 
makkal: sokkal  közelebb  hozza  a  magyar  szellemhez, 
mint  a  mennyire  közel  vitte  az  angolhoz  Popé 
az  ő  rendkívül  népszerű  rímes  fordításában. 

A  mint  Popé  fordításának  hősei  valójuk  szerint 
a  maga  korának  haj  poros  angol  mai,  úgy  Baksay 
görögjei  is  a  Duna-Tisza  közének  homokján  szület- 
tek. Még  a  levegő  is,  mely  körülveszi  őket,  annyira 
magyar,  hogy  ott  is  magyar  képzeteket  fűzünk  hozzá- 
juk, ahol  az  író  szeretne  ettől  visszatartani  bennünket. 
Mikor  Nestorról  ezt  mondja  : 

Vállára   kerüle   szép   kerek  subája, 

hiába  figyelmeztet  a  fordító  jegyzetben  :  «Mondani 
sem  kell,  hogy  nem  kecskeméti  suba)>  —  ennek  elle- 
nére is  bizony  csak  kecskeméti  subát  látunk  mi  a  jó 
öreg  Nestor  vállán.  Vagy  mikor  Diomedes  így  di- 
csekszik származásával : 

Nemzetes  atyának  vagyok  én  a  sarja, 

nom  a  nagynemzetségűre  gondolunk,  hanem  a  jó 
magyar  falusi  nemzetes  úrra.  Az  egésznek  az  előadá- 
sában kétségtelenül  van  valami  játékos  kedvtelés  : 
inversiói,  egymásba  kapcsolódó  mondatai,  a  sorok 
fonásában,  a  páros  rímek  megbontásában  nyilatkozó 
változatosság  a  magyar  ornamentika  szeszélyes 
élénkségére  emlékeztetnek  bennünket.  Több  ízben 
csendül  meg  egy-egy  népdal-sor  vagy  népdalszerű 
fordulat  is  görög  hősei  ajkán.  Poseidon  a  magyar 
szerelmes  legény  átkával  támad  Achilles  ellen : 

Verje  meg  az  isten,  ne  hagyja  veretlen! 

Telemachos  tünölődését  a  népdalok  kedves  tovább- 
szövő módján  festi : 

Forgatja  eszében   Athéné  tanácsát, 
Athéné  tanácsán  útra   indulását. 

Nem  hiányoznak  a  magyar  parasztra  annyira  jel- 
lemző zsoltárszólamok  sem.  Alkinoos  így  festi  Odys- 
seus  előtt  jövendő  boldogságát  : 

Látod  gyermekidet  te  asztalod  körül. 
Ott   feleséged   is,   kiben  szived  örül. 

Szóval  a  magyar  népies,  naiv  előadásnak  minden 
eszközét  felhasználja  Baksay,  hogy  illusiót  keltsen 
egy  más  nép  naiv  hősi  énekének  élvezéséhez. 

Baksay  fordításának  kiválóságát  Beöthy  Zsolt 
is  kiemelte  egyetemi  előadásai  során,  ezekkel  a 
szavakkal:  «A  mint  Baksay  a  magyar  népi  naivnak, 
sokszor  a  népi  komikumnak  a  szólásmódjait  alkal- 
mazza Homér-fordításában,  épen  úgy  alkalmazta 
Popé  is  a  maga  korának  angol  felfogását,  szólás- 
módjait és  a  kor  franczia  ízlését  ugyanarra  a  czélra. 
Csakhogy  Baksayban  több  a  homéri  erő  és  több 
a  homéri  naivitás,  úgy  hogy  ez  a  Baksay-féle  fordí- 
tás annál  a  költői  fogékonyságnál,  annál  az  erőnél 
fogva,  a  mely  benne  megnyilatkozik,  talán  még 
méltóbb  volna  arra,  hogy  a  magyar  közönségnek 
épen  olyan  közkincse  legyen,  mint  lett  az  angolok- 
nál Popé  fordítása.  Minél  nagyobb  költő  valaki, 
annál  nagyobb  mértékét  bírja  magában  a  maga 
nemzete  sajátságainak,  sajátos  felfogásának,  kép- 
zeletének, kifejezésmódjának,  annál  kevésbbé  tud 
ezekről    lemondani,    annál    inkább    ezekkel    ékesít 

fel,  ezekbe  öltöztet  mindent,  a  mi  az  ó'  kezén  vagy 
lelkén  keresztül  megy.  A  philologiai  kritika,  a  mely 
Baksay  fordítását  bontó  és  elemző  kése  alá  vette, 
egy  kissé  szem  elől  tévesztette  a  philologiai  szem- 
pont mellett  az  irodalmi  és  aesthetikai  szempont 
alkalmazását  s  ezzel  útját  állotta  annak,  hogy  a 
magyar  költészetnek  ez  a  kincse  igazán  termé- 
kenyítőleg és  gyümölcsözőleg  jusson  be  a  magyar 
közönség  lelkébe.* 

Fordításának  jelességei  még  teljesebb  mértékben 
kibontakoznak  Odysseia-fordításában.  Itt  már  bizo- 
nyos bölcs  mértéktartással  kerüli  a  középrímektől 
és  félsoroktól  előidézett  csengést- bongást  s  felfogása 
is  egységesebbnek  látszik.  Míg  az  llias  fordításában 
Buda  halála  in  versióinak  s  archaismusainak  hatását 
érezzük,  itt  mintha  Toldi  nyelvi  és  előadásbeU  egy- 
szerűsége lebegett  volna  előtte  mintául.  Tágabb 
teret  talált  itt  az  idyllihez  való  vonzalma  is.  Egyik 
legsikerültebb  része  e  tekintetben  a  sokat  hányódott 
Odysseus  elpihenésének  leírása  (V.  é.).  Miután  a 
két  olajfa  közt  fekvőhelyet  sepert  magának  a  fa- 
levelekből, 

Maga-rakta  ágyán   most  elheveredve 
Nagy-boldog-voltában  visszatért  a   kedve, 
.Hársfa-levél   derekalja,   párnája, 
Hársfa-levél  takaródzó  dunnája'. 

Mint   tanyai   ember    —    szomszédsága  nincsen, 
A   kihez  tűz- magért,  ha  kell,  eltekintsen    — 
Estéről-estére   egy   eleven   szenet 
Másnapi   gyújtónak   hamu    közé   temet  : 

A  falevelekben   úgy   eltemetközött.    — 
—    Elfeküdt   boldogan   a   levelek   között. 
Nem  őrizte  senki,   csak   a  hív   vezére. 
Édes   álmot   Pallas   hintett   a   szemére, 
Bújáról-bajáról  meg   is   feledközött. 

Odysseus  helyére  képzeletünk  önkéntelenül  is  a 
mezei  magyar  embert  játssza  át,  a  mint  munkája 
végeztével  levaczkol,  feje  alá  gyűri  szűrét  s  fel-fel- 
vetvén tekintetét  a  csillagos  égre,  szívét  elárasztja  a 
körülötte  elpihent  mindenség  boldog  nyugalma  s 
édes  álomia  szenderedik  ő  is.  Ilyen  jelenetek  tolmá- 
csolásában van  igazán  otthon  Baksay  s  ezekben 
sok  bájt  és  finomságot  lehel  fordítása. 

Mindenesetre  jelentékeny  vesztesége  irodal- 
munknak, hogy  nem  fejezhette  be  fordítását  a 
betegségtől-gyásztól  elnémított  költő.  Míg  az  Ilias 
fordításában  érzik  itt-ott,  hogy  munkáját  maga  a 
fordító  is  csak  érdekes  próbálkozásnak  tekintette 
s  helyenként  talán  maga  is  visszásnak  érezte  a 
magyar  ruhát  Homér  görög  hősein,  itt  már  teljes 
határozottsággal  vezeti  munkája  egységes  felfogásá- 
ban az  átköltés  poétikai  jogosultságának  tudata. 
A  magyar  mesemondás  hangja  és  fordulatai  érvénye- 
sülnek a  sokat  tűrő,  isteni  Odysseus  bujdoklásának 
elmondásában,  sajátosan  lebiüncselő  közvetetlen- 
séggel,  bájos  egyszerűséggel.  Ezt  az  egységesen 
magyar  népies  színét  Baksay  fordításainak  eddig 
leghatározottabban  Kozma  Andor  emelte  ki,  oly 
határozottsággal,  hogy  ő  eredeti  magyar  műveknek 
tekinti  e  fordításokat  :  «Baksay  a  görög  agyagba  a 
maga  magyar  lelkét  lehellte  s  abból  élő  új  eredetit 

teremtett  a  magyarság  képére  és  hasonlatosságára  .  .  . 
Az  ő  homerosi  eposzai  elmondásukban,  formájukban, 
stílusukban  teljesen  eredeti,  tősgyökeres  magyar 
remekek.  A  nagyközönség  számára  sokkal  érthe- 
tőbbek és  összehasonlíthatatlanul  kedvesebbek,  mint 
az  eredetiek.  Egyúttal  feltűnően  naivabbak  is  .  .  . 
Ha  mi  Baksay  magyar  Homerosát  olvassuk,  annak 
gyönyörű  naivitása  ...  az  ősi,  eredeti  magyar  jó- 
ízűség  örömét  és  élvezetét  adja  nekünk.  Ezt  magában 
véve  a  magyar  nyelv  még  nem  tenné.  Ehhez  a 
hatáshoz,  a  teljesség  kedvéért,  még  épen  Baksaynak 
különösen  zamatos  népiessége  is  kellett.  És  kellett 
rímeinek  s  assonance-ainak  csengő-bongó  játéka, 
melyben  vajmi  sokszor  elmagyarosított  kiejtésű 
hellén  nevek  magyar  szavakkal  hangzanak  össze. 
De  talán  mindeneknél  inkább  részes  a  magyar 
hatásban  a  hangsúlyos  alexandrinusok  bőségesen 
ömlő,  hömpölygő  folyama,  mely  vers  fajba  a  leg- 
könnyebben belefér  mindaz,  a  mit  magyar  ember 
magyarán  gondol  ki.  Baksay  alexandrinusai  egyen- 
rangúak a  legnagyobbakéival,  Arany  és  Petőfi 
alexandrinusaival.  Sőt  Baksay  e  már-már  elkoptatott 
versformát  új  változatokkal,  az  előbb  pedánsul 
egyenlő  soroknak  itt-ott  rövidebb  sorokkal,  az  előbb 
mindig  csak  páros  rímelésnek  itt-ott  szeszélyes 
ugrásokkal  tarkításával  megint  felüdítette.  Ebben 
a  verselési  szabadságban,  melyet  nemcsak  a  vers 
zenéjének  elevenebbé  tételéért  vesz  magának,  hanem 
azért  is,  hogy  egy-egy  kifejezésének  plasticitását 
rhythmus-  és  rímszökkenésekkel  szembetűnővé  tegye, 
rendkívüli  ízlés  és  kellem  van.  A  kifejezésnek  álta- 

Iában  oly  nagy  mestere,  a  minő  csak  az  a  költő  lehet, 
a  kinek  elképzelő  tehetségén  kívül  a  nyelve  is  ki- 
meríthetetlenűl  gazdag». 

Néprajzi  kisebb  dolgozatai  (Pécs  felé,MoMcs  vidéke, 
Rákhel,  Komáromig  és  Komáromban,  Dehreczeribol 
Dehreczenről)  a  Vasárna'pi  Ujságha,n,  a  nagyobbak 
(A  magyar  népviselet,  Magyar  népszokások,  A  Mecsek 
környéke,  A  Jász-Kunság)  Az  osztrák-magyar  monxxr- 
chia  Írásban  és  ké'pben  czímű  vállalatban  jelentek  meg. 
A  magyar  nép  viseletét  és  szokásait,  a  Jász-Kunság 
s  a  Mecsek  környékének  népét  ismertetik  e  pompás 
dolgozatok,  melyekben  nagy  encyklopsedikus  isme- 
rettel pontos  megfigyelés,  páratlanul  jóízű,  eleven, 
fordulatos  és  színes  előadás  s  a  magyar  nép  benső* 
séges  szeretete  társul. 

Oly  változatosak  s  a  figyelmet  folyton  ébren  tar- 
tók e  dolgozatok,  mint  a  mily  változatos  az  író  kedves 
Ormánságának  a  képe.  A  mint  ott  a  síkságot  lépten- 
nyomon élénkíti  egy-egy  nyájas  domb,  sötét  berek, 
vígan  csörgedező  patak  :  e  dolgozatok  előadását  is 
most  egy-egy  szemléletes  kép,  megkapó  jelző,  majd 
egy-egy  elmés  fordulat,  jóízű  tréfa  vagy  adoma  teszi 
változatossá.  A  leírt  vidékek  szépségétől  elragadott 
képzelete  megszemélyesíti,  életre  varázsolja  az  imá- 
dott földnek  minden  jelenségét,  s  ezáltal  rendkívül 
élettel  teljesekké  válnak  e  leírások.  A  Dráva  úgy 
rohan  s  ront-bont  partján  mindent,  míg  csak  a  Duna 
ölébe  nem  pihenteti  el  szőke  fejét,  mint  valami  rakon- 
czátlan  gyerek  ;  a  Mecsek-hegy  úgy  vándorol  a  Déli 
Alpesektől  a  Dunáig  s  végső  nyúlványa,  a  batinai 
hegy,  úgy  mossa  a  nagy  út  végén  elfáradt  lábát  a  feje- 

delmi  folyóban,  mint  valami  vándorló  legény.  A  mint 
végigvezet  bennünket  az  író  az  6  szépnépű  Baranyá- 
ján :  ránk  mosolyognak  a  dombok,  hívogatnak  a 
völgyek,  hol  kora  tavasztól  késő  ó'szig  nyílik  a  virág 
s  szól  a  rigófütty,  kergetó'znek  a  patakok,  majd  ked- 
veskedve mosogatják  a  partjukra  kiüló'  fehér  falvak 
lábát,  míg  a  síkság  vidáman  tárja  ki  boldog  ölét  a 
termékenyítő  napsugárnak  s  a  csöndes  falvak  nyu- 
godtan hűsölnek  a  gyümölcsös  kertek  árnyában. 
A  nép  életét  minden  idyllizáló  szándék  nélkül  is 
valami  meleg  csillámú  költői  zománczczal  tudja  be- 
vonni, ki  tudja  érezni  lelkének  is,  életének  is  költői 
vonásait,  vonzó  sajátságait. 

Az  irodalomnak  Baksay  egész  nemzedéke  lel- 
két eltöltő  meleg  megbecsülésével  s  egyszerűsé- 
gükben is  megkapó,  művészi  képekkel  emeli  ki 
e  dolgozatokban  mindenütt  az  irodalmi  vonatko- 
zásokat. Tolnáról  ezt  írja  :  «A  múzsa  is  röpköd  a 
völgyek  között,  neki  is  varrnak  itten  fészkei.  Fiai 
nyomát  keresgéh,  meg  is  találja.  Szent  Lőrincz  és 
Borjád  egy-egy  bokrot  rejtegetnek,  Petőfi  szállt  meg 
bennök  egy  idŐre  ;  amott  tanult  egy  rövid  éven, 
emitt  énekelt  egy  rövid  tavaszon  át.  Az  Árpádok 
lantosát,  a  szép  nyelvű  Garayt,  Szegzárd  szülte  a 
nemzetnek  ;  és  a  költők  atyja,  Vörösmarty,  Bony- 
hádon nevelt  és  nőtt  a  Perczel  udvarban.  Nem  is 
felejtheti,  meg  is  örökíti  Szé'plák  czímű  költeményé- 
ben a  széplaki  völgyet,  ((fiatalságának  tündérorszá- 
gát».  Talán  még  szebb,  a  mit  Somogyról  ír  egy 
helyen :  «Niklán  a  Berzsenyi  ujjai  alatt  pengett 
a   horatiusi  lant.   Még  akkor  a   költők   berkekben 

énekeltek,  megvonulva  kiki  a  maga  fészkében,  mint 
a  madarak.  Csak  Csokonainak  nem  volt  fészke; 
ő  végig  trillázta  Somogyot,  csak  úgy  a  levegőben 
röpködve,  mint  a  pacsirta,  vagy  helyről-helyre 
vándorolva,  mint  egy  elkésett  troubadom-». 

Kevésszámú  közrebocsátott  papi  dolgozatai  közül 
az  a  három  gyászbeszéde  válik  ki,  melyekben  országos 
nagy  gyásznak  ad  hangot:  Erzsébet  királyné,  Ru- 
dolf királyfi  s  Kossuth  Lajos  temetésekor  mon- 
dotta mindhármat  kunszent  miklósi  hívei  előtt. 
A  tudomány  és  irodalom  halottai  közül  Szilágyi 
Dezsőt,  Jókai  Mórt  s  Beniczkyné  Bajza  Lenkét 
bocsátotta  el  egyháza  nevében  utolsó  útjokra. 
Ó  maga  mondja  egyik  beszédében  :  «A  szeretve 
gyászoló  lelkek  bús  öröme,  édes  kiváltsága,  hogy 
hívségök  minden  áldozatával  körülvehetik  a  hal- 
doklót)). Körülvette  ő  is  a  tartalmas  ékesszólás- 
nak, a  halott  magasz, tálasának  s  a  gyászolók  fel- 
emelésének minden  hív  áldozatával  e  beszédei- 
ben azokat  a  magas  ravatalokat,  A  bölcs  és 
hívő  lélek  komolysága,  az  író  előadásbeli  gondja 
s  a  hatás  olcsó  eszközeitől  való  tartózkodás  jellemzi 
mindet.  Mély  megindultsággal  tudja  éreztetni  egyik- 
ben az  egész  magyar  földet  feketébe  öltöztető 
gyászt,  másikban  a  halálnak  királyt  és  koldust 
egyformán  legyőző  hatalmát  ;  de  tartózkodik  minden 
érzelmesebb  színezéstói,  szavai  komoly  méltósággal 
sorakoznak,  mint  a  temetési  menet,  csak  itt-ott 
élénkítik  ismétlődő  kifejezések,  minő  :  nHajnalt  lát- 
tunk benne  ;  hajnalt,  melyet  megfutott  a  felhő ; 
felhő,  mely  közelget  felénk  villámlással  és  terméke- 

nyítő  esővel  terhesen*,  vagy  hirtelen  rhythmikusra 
váltó  népies  fordulatok,  mint  :  «Ott  siratja  atyja, 
keltegeti  anyja,  ifjú  felesége,  szép  kis  csemetéje  ; 
keltegetik  jajjal,  szenu-ehányó  szóval». 

Predikáczióiból  csak  kevés  látott  napvilágot.  Eze- 
ken is  átragyog  az  ő  költői  ihlettségének  s  nyelvi 
eredetiségének  fénye.  Szent  szolgálatát  teljes  oda- 
adással végezte  s  nem  sokra  becsülte  azokat  a  papo- 
kat, kik  mesterkedéssel  tákolják  össze  hatásvadászó 
tanításaikat  s  lélek  nélkül  prédikálnak.  Ezeknek 
a  kontároknak  kifigurázására  szinte  bohózatos  képet 
rajzol  egyik  elbeszélésében  (Egy  fedél  alatt  két  otthon). 
Legtöbbször  a  körülötte  folyó  életből  indul  ki.  Egy- 
egy  vonzó,  idyllikus  képet  ragad  ki  belőle  s  erről 
emelkedik  egyre  magasabbra  az  elvont  eszmék  fej- 
tegetése felé.  Hallgatói  is  egyre  magasabban  szár- 
nyalnak vele  s  az  egyszerű,  mindennapi  képből 
kiindulva,  egyre  jobban  tágul  és  tisztul  előttük 
a  láthatár.  Szi vesén  ki-kitér  prcdikáczióiban  is, 
de  ezeknek  szerkezete  mégis  arányosabb  és  biz- 
tosabb, mint  elbeszéléseié.  Jelességük  elsősorban  két- 
ségtelenül nyelvükben  van.  Előadásukban  is  mindig 
volt  valami  édeskésség  nélkül  való  gyöngédség,  kere- 
settség nélkül  való  választékosság.  Lelkének  költői 
gyöngédsége  nyilatkozik  abban  a  Mária  cultusát  meg- 
értő s  benne  az  anyát  oly  meghatott  melegséggel  ma- 
gasztaló elmélkedésében  (Találák  a  gyermeket  az  ő 
anyjával)  is,  melynek  sugalló  érzése  megvan  egyházá- 
nak két  másik  költőtagjában,  Tompában  s  Szabolcska 
Mihályban  is.  Édesszólás  volt  az  ő  ékesszólása,  mely- 
ben mindig  érzett  egy  csepp  az  ormáni  beszéd  mézéből. 

Kéky  Lajos:  Baksay  Sándor.  8 


IV.  írói  jellemrajza. 

Baksay  világfelfogásának  tengelye  derűs,  boldog 
optimismusa,  az  életnek  nemes  és  szép  felfogása. 
Szereti  az  embereket  s  tud  kétség  nélkül  gyönyör- 
ködni az  életben.  Alakjai  is  nagyon  jól  egyensúlyo- 
zott lelkű,  különösségük  mellett  is  kedves  és  jó 
emberek  s  különösen  vonzókká  teszi  ó'ket  az  a 
nyugodt  bizalom,  melylyel  az  életnek  jó  és  rossz 
fordulatait  fogadják.  Nála  nincs  kétségeskedő',  csüg- 
gedt kedvű,  lemondó  ember.  Az  ő  költó'i  világa  fölött 
meleg  mosolylyal  ragyog  a  nap  s  csak  ritkán  fedik 
el  gyorsan  átsuhanó  bárányfelhó'k. 

Nagyon  szereti  a  gyermekeket,  nincs  elbeszélése, 
melyben  ne  szerepeltetné  őket.  Papi  udvarain  is 
mindig  játszogat  egypár  nagyfejű  fiú  s  pofitos 
leányka.  De  nem  a  szépen  kimosdatott,  anyás 
gyermekek  az  ő  kedveltjei.  Az  övéi  tele  vannak 
élénkséggel,  csaptatni  való  virgoncz  ficzkók,  a 
fölöttük  való  «lágy  pásztorkodáshoz»  legalább  is 
két  jobbkéz  kell.  Bár  buczkós  kerek  fejükről  a 
nagyramenendőség  sugárzik,  mégis  iskolakerülő, 
karmolt  orrú,  csapzott  hajú  gézengúzok,  a  ruha- 
szárító kötél  kíséri  őket  iskolába  elégszer,  kereszt- 
apjuk uruk  a  kötőfék,  játékaik  rendesen  orrmosással 

végződnek  s  fejükön  gyakran  vannak  érőfélben 
levő  diók.  Diákjainak  tűz  az  eszük,  de  nagy  kópék. 
Esznek,  mint  a  Bél  papjai  s  isznak  mint  a  templarius. 
Mikor  Tifágómen  és  Tipiómen,  a  két  eleség-  és  itóka- 
pusztító  sáska,  a  sok  vármegyére  szóló  híres  gyuha 
és  gége,  megjelennek  Patakon,  szem-száj  eláll  vitéz- 
kedésükön.  «Megeszem  én,  öcsém,  a  gólyafiakat  is, 
meg  a  tüskés  borzot.  Elfogom  a  süldő  nyulat  is»  — 
dicsekszik  Tipiómen.  (Megeszik  ezek  az  olajat  mé- 
csünkből és  megiszszák  a  struczcztollat  alólmik»  — 
sopánkodnak  a  többiek. 

De  igen  sok  kedvességet  és  komolyságot  is  tud 
lelkükbe  vinni.  Meleg  humorral  rajzolja  a  kis  Zsellér 
Palkót  vagy  családiasabb  nevén  Borzasházy  Ruharéz 
Pált,  az  élelmes,  ügyes  kis  ezermestert  merész 
álmaival  a  debreczeni  kántorságról.  Vagy  Ispéró 
komát,  a  becsületes,  nehézfejű  öre  diákot,  ki 
mégis  minden  dolgát  elvégzi  s  szive  mélyéig  igaz, 
hűséges  jó   barát. 

Felnőttjei  is  majd  kicsattannak  az  egészségtől, 
telve  vannak  életkedvvel  és  kedélyességgel.  Barát- 
ságosak, nyíltszívűek  és  közlékenyek.  Ha  össze- 
találkoznak: eltréfálkoznak,  adomáznak  s  hamaro- 
san atyafiságot  kötnek,  minthogy  lehetetlen,  hogy 
az  egyik  ne  járt  volna  abban  a  városban,  ne  tanúit 
volna  azon  professor  alatt,  ne  ismerte  volna  azt  az 
embert,  a  kit  a  másik  emleget,  —  ez  pedig  náluk 
elég  ok  az  atyafiságkötésre.  Könnyedén  vissza 
tudnak  vágni  akármilyen,  más  emberfiát  zavarba 
hozó  kérdésre  s  válságos  helyzetekben  is  feltalálják 
azt,  a  mi  életkedvüket  fenntartja.  Józan  gondolko- 

zásúak  és  egyeneslelkűek;  igazán  álnok  emberei 
nincsenek,  bár  a  legtöbbjükben  van  egj^  kis  ártat- 
lan ravaszság.  A  fortélyosabbak  belelátnak  egymás 
kártyájába  s  igyekszik  egyik  a  másikat  lefőzni 
abban,  hogy  mennyire  tisztán  látja  a  másiknak 
szíveszándékát  (Ihárosi  és  Pátróiné,  Ihárosi  és 
Talpárdi).  Jólelkűek;  még  a  gorombábbnak  is  csak 
a  szakálla  bozontos,  de  a  szíve  nem.  A  zordon 
külső  mögött  is  gyakran  rejtőzik  embereiben  arany- 
szív. A  vén  Csősz  Péter,  a  tüskés  szemöldökű  bátyúra, 
folyton  morgolódik,  goromba  szemöldökei  mÖgűl 
vasvillák  ágaskodnak,  de  csupa  jóság.  A  vén  obsitos 
Kikiaa,  a  félkegyelmű  Ferhécz  Ferkó  s  a  vén  ló- 
kötő  Csepű  Marczi  kérges  szívének  fagya  felolvad 
előttünk  egy-egy  emberbaráti  cselekedet  végre- 
hajtására, a  szegények  közt  egymás  javára  munkáló 
szent  érzelmi  egj^esség  ösztönzéséből. 

Féríiainál  kevésbbé  vérmes  temperameiitumúak, 
kevésbbé  élénkek  és  vidámlelkűek  asszonyai.  Egja- 
kük-másikuk  homlokán  gond  borong,  de  szívük 
hittel  és  szeretettel  teljes.  Vezérigéjük:  az  igaz  szeretet 
áldozni  is  tud,  tűrni  is  tud.  Gyakran  mutatja  be 
őket  egy-egy  csöndes,  szomorú,  de  áldott  otthon 
angyalául,  hol  terhesebb  a  gond,  tehát  mélyebb- 
nek kell  lenni  a  szeretetnek. 

Optimismusa  Jókaihoz  kapcsolja  s  egypár  hőse 
is  az  ő  hatását  mutatja.  Ihárosi  Dávid  bizonyos 
lefokozással,  a  nemes-kondori  kúriák  közé  helyezve, 
Jókai  boszorkányos  hősei  közül  való:  furfangos, 
eszélyes,  leleményes  és  csupa  idealismus.  Minden 
ajtóhoz    megtalálja    a    kulcsot,    mindenkit    ujjára 

csavar  s  úgy  adóztatja  meg  iskolája  javára^  Béai 
Balázs  (A  király  futása)  is  egészen  Jókai-szerű 
hó's:  roppant  eszes,  találékony,  agyafúrt,  minden 
cselvetésen  túljár  s  minden  hunczutságot  nagyobbal 
tromfol  le  már  jóelőre. 

Jókai  hatását  már  Dömötör  János  kiemelte  egyik 
levelében.  Hibáztatja  a  Csodálatos  történetben,  hogy 
az  öreg  Tázlári  grófot  hirtelen  rántja  elő,  mint  egy 
deus  ex  machinát,  <dlyen  apróságokban  —  folytatja  — 
van  némi  jókaiasság  a  compositióban,  pedig  arany- 
jánosság sokkal  jobban  illenék  hozzád:  mindent 
gondosan  előkészíteni,  hogy  a  compositio  sehol 
se  tűnjék  fel  olyannak,  mintha  újra  kezdődnék 
egy  más  cselekmény.  Már  pedig  az  öreg  gróf  fel- 
lépte egy  kicsit  ilyen  döczczenős.  Az  öreg  grófnak 
még  egy  kicsit  az  a  hibája  is  megvan,  hogy  nem 
egészen  baranyai  sárból  van  gyúrva,  hanem  vala- 
hol Komárom  körül  szedte  az  angyal  a  materiáját 
valami  kincses  bányából,  melyben  igazi  mellett 
talmi  is  van.  Nem  mintha  több  élethűség  nem  volna 
benne,  mint  Jókai  hasonló  alakjaiban.» 

Abban  is  hasonlóságot  mutat  Jókaival,  hogy 
elbeszélésébe  sokat  belevisz  alanyiságából,  nagyon 
is  kimutatja  szeretetét  vagy  haragját  alakjai  iránt. 
A  mily  bensőséggel  állítja  elénk  kedves  hőseit  s  a 
nüly  szerető  aggódással,  kedveskedő  tréfálkozással, 
szeHd  korhol  ássál  kíséri  sorsukat,  olyan  nyers 
haraggal,  szinte  indulatos  kifejezésekkel  támad  a 
gonoszokra.  Mélységes  megvetéssel  szól  a  Patak 
hánya  fiskusáról  s  Dámában  Báthori  nádorról. 
Nem  a   lélekbúvár  érdeklődésével,  inkább  a  rokon 

vonzalmával  nézi  alakjait.  Ezért  csak  azokat  tudja 
rajzolni,  a  kiket  szeret;  a  gonosz  rajzát  eltorzítja 
ellenszenve.  Az  ilyenek  a  legkevésbbé  sikerült 
alakjai,  valósággal  élettelen  torzképek.  A  mily 
nyersen  támad  rájuk  egy-egy  subjectiv  megjegyzés- 
ben, annyira  megkínoztatja,  borzasztó  tortúrákon 
vezeti  át  őket.  Talált  Áron  mily  kínosan  fut  vesszőt 
a  nagy  nyilvánosság  előtt  s  mennyire  meggyötri 
Tázlári  gróf  sötétlaki  öreg  kastélyában!  A  Patak 
hánya  fiscusát  s  Dáma  Emericus  magisterét  szinte 
rémregénybe  való  végre  juttatja,  melyet  valóságos 
kedvteléssel  színez  és  részletez. 

Jókai  mellett  van  valami  Dickensre  emlékeztető 
is  Baksayban.  Mindkettejüknek  vannak  elbeszélései, 
melyekben  a  mese  rendkívül  naiv,  valószerűtlensége 
szinte  hangosan  kiált,  de  a  szegények  iránt  érzett 
oly  nagy  szeretet,  oly  könnyetsajtoló  érzés,  az 
alakoknak  együgj^ű,  de  annyira  megnyerő  kedves- 
sége hatja  át,  hogy  az  érzésnek  ez  a  bensősége  el 
tudja  hitetni,  valószerűvé  tudja  tenni  a  valószerűt- 
lenséggel  teljes  mesét  is.  Ha  a  Nagymama  karácsony- 
ját  olvassuk,  önkéntelenül  is  Dickens  feledhetetlen 
karácsonyi  történeteire  gondolunk.  A  költői  igazság- 
szolgáltatásban is  rokon  természetűek.  A  költészet 
büntetőügyei  mindkettejüknél  egészen  «a  Jézus 
Krisztus  és  az  erkölcsi  törvények  s  a  lelkiismeret 
kizárólagos   őrködése  alatt   állanak». 

Jókain  éi  Dickensen  kívül  különösen  Arany  volt 
még  jelentékenyebb  hatással  Homeros-fordításaira, 
bár  e  hatást  is  kétségtelenül  túlozva  emelték  ki,  a  kik 
szóltak  róla.  E  fordítások  verselésében  és  stíljében 

annyi  kedves  eredetiség  és  lelemény  van,  hogy  szol* 
gai   utánzásról  itt  semmiesetre  sem    beszélhetünk. 

íróbarátai  köréből  különösen  Dömötör  Jánoshoz 
és  Baráth  Ferenczhez  fűzte  mélyebb  rokonszenv. 
A  nagytehetségű  és  szélesműveltségű  Dömötör  igazi 
irodalmi  mentora  volt  barátságuk  rövid  pár  éve 
alatt,  míg  oly  gyászos  hamarsággal  szét  nem  tépett 
minden  köteléket,  mely  e  világhoz  fűzte.  Levelei- 
ben semmi  világosabban  kitetsző'  nyoma  sincs 
annak,  hogy  olyan  ember  írta  ezeket,  ki  a  halálra- 
szántság  szörnyű  érzését  hordta  szívében.]  Tréfál- 
koznak, ingerkednek  egymással,  Baksay  kötődve 
«sunyi»-nak  nevezi  s  szólítgatja  Dömötört.  Baksay 
a  szomorú  vég  után  szemlét  tartott  Dömötör  levelein 
s  kereste  és  megjelölte  bennök  azokat  a  nyomokat, 
melyek  szerencsétlen  barátjának  lelki  tusáját  sejte- 
tik; de  még  ezeknél  is  meghatóbb  az  utolsó,  be- 
fejezetlenül maradt  pársoros  levél,  mely  csonka- 
ságában  oly  megdöbbentően  beszél  a  léleknek 
arról  a  hirtelen  támadt  elsötétedéséről,  mely  annyira 
váratlanul  letört  egy  nagyrahivatott   pályát. 

Dömötör  őszinte  és  igen  találó  megjegyzésekkel 
kísérte  Baksay  elbeszéléseit  s  figyelmeztette  a 
szerkezet  és  jellemrajz  művészi  követelményeire. 
Egy  alkalommal  Jókai  hatásának  ellensúlyozása 
czéljából  Eliotra  hívja  fel  figyelmét :  «Ezt  az  angol 
asszonyságot  ajánlom  figyelmedbe.  Én  most  nem 
ismerek  regény-  és  beszély  írót,  a  ki  úgy  érzi  a 
compositio  nagy  fontosságát,  mint  ez  az  asszonyi 
állat  s  a  ki  úgy  együtt  fejlesztené  a  jellemeit  a 
cselekménynyel.  Tudom,  hogy  nem  ismeretlen  élőt- 

ted  Bedé  Ádám  óta,  de  Middlemarch  szintén  el- 
olvasni való  dolog».  Baksaynak  a  kálvinista  papi 
életből  vett  elbeszélései  csakugyan  emlékeztetnek  is 
bennünket  Eliot  egyik  bájos  novella-gyűjteményére 
(Scenes  of  Clerical  Life). 

Dömötörnek  igen  jelentékeny  része  van  abban 
is,  hogy  Baksay  rászánta  magát  Homeros-fordítá- 
sára;  majd  a  megkezdett  kísérlet  folytatására. 
Baráth  Ferencz  viszont  az  angol  irodalom  jelesebb 
termékeire  hívta  fel  figyelmét. 

Baksay  kétségtelenül  idealizálja  alakjait,  de  a 
részletek  reaUtása  folytán  mégis  valószerűkké  tudja 
tenni,  annyira,  hogy  rajzának  élethűsége  tekinteté- 
ben kevesen  foghatók  hozzá  irodalmunkban.  Maga 
mondja  eljárásáról:  «Fűvész  vagyok;  virágot  szedege- 
tek. A  bürköt,  a  rutát,  a  maszlagot,  az  átkozott 
mályvát  nem  látom  meg,  nem  is  tudnék  gyökerükig 
ásni.  Csak  a  mi  nyíük,  ragyog,  illatoz.»  A  mint  a 
lélek  elemzését  nem  találjuk  nála,  úgy  lelki  fejló'- 
dést  is  hiába  keresnénk  alakjaiban.  Miként  az 
elhatározások  boszorkányom  gyorsasággal  órleló'd- 
nek  nála,  úgy  történnek  a  jellembevágó  átalakulások 
is.  Ihárosi  Dávid  valóságos  bűvészmesterként  ug- 
ratja ki  csudavesszejével  a  tervére  kedvező  elha- 
tározásokat az  ellenző  szívekből;  Dombay  egy  óra 
alatt  érlelődik  ábrándozó,  lágykedélyű  fiúból 
határozott  czélokra  törő,  aczélos  akaratú  férfiúvá. 

Jelessége  elsősorban  nem  is  a  jellemzésben,  hanem 
előadásában  van.  Ez  annyira  sajátosan  egyéni  s 
gyökeresen  magyar,  hogy  különös  bája  inkább  csak 
lépten-nyomon  kiérezhető,  mint  körülírható.   Két- 

ségtelenűl  két  tényező  nyomja  rá  leghatározottab- 
ban bélyegét:  papi  pályája  s  lelkének  egy  adománya: 
kitűnő  adomázó  tehetsége.  Egymással  folyton  válta- 
kozó két  hangneme  van:  egyik  a  humoros  felé 
hajló,  részletező,  anekdotázó  előadásmód,  a  másik 
papos  színű,  de  mesterkéltség  nélkül  való,  közvet- 
len, tanító  hang. 

Elbeszélése  során  folyton  érezzük,  hogy  pap 
beszél  hozzánk,  a  nélkül,  hogy  paposkodnék.  Igen 
sok  nála  a  tanító  czélzatú  részlet,  sok  az  egyszerű, 
józan  életbölcsességre  tanító  történet.  Ezt  természete- 
sen meg  is  rótták  kritikusai.  Gyulai  Pál  kifogásait 
Szálka  czímű  elbeszélését  illetőleg  ezekben  közli  vele 
Dömötör:  «Kár,  hogy  pap  vagy,  mert  ha  pap  nem 
volnál:  a  túlságos  didaxis  helyett  egy  kis  cselek- 
ményt csináltál  volna  a  Szálka  úr  és  Eózsa  nassám 
történetének  s  nem  búvtál  volna  ki  a  művészet 
követelményei  alól  a  papi  tanítás  révén.»  Legszíve- 
sebben egy-egy  meghasonlás  felé  indult  családi 
életnek,  egymástól  ehdegenedni  kezdő  házaspárnak 
sorsát  példázza,  melyet  jóra  fordít  egy  okos  szó, 
egy  kis  kéznélfekvő  bölcsesség.  Emberei  is  tanítni 
szeretnek  legjobban,  még  pedig  nem  elvont  okta- 
tással, hanem  egy  olyan  cselekedetet  végeztetve, 
melyből  nyilvánvalóvá  lesz  a  példázandó  igazság, 
vagy  egy-egy  történet  elbeszélésével.  Ő  maga 
mondotta,  hogy  szépírói  tolla  sem  szolgált  más 
érdekeket,  mint  a  melyeknek  szolgálatára  papi  tiszte 
rendelte,  úgy  hogy  irodalmi  munkái  is  «predikácziók, 
csakhogy  nem  a  kathedrából.»  De  leghatáro- 
zottabban   utal    a    papra    kenetes,    bibliás    stílusa. 


Nemcsak  ő  beszél  így,  hanem  emberei  is,  kik  kömiyen 
belezökkemiek  a  «kanaáni  stílusba».  Bibliás  népház 
övé,  melynek  sorában  mindenki  biblikus  szólamokat 
tűz  szavai  közé,  a  cynikus  gróf  Tázláry  épúgy,  mint 
a  savanyú  kedvű  Bús  Péter  vagy  Csepű  Marczi, 
a  vén  lókötó'.  De  nemcsak  beszédmódjuk  bibliás, 
hanem  egész  képzetkörük  egyházias  színű.  Már 
első  elbeszélésében  így  szól  egy .  kis  diák:  «Anyám 
olyan  fehér,  mint  amaz  oszlop,  mely  templomunk 
bolthajtását  tartja.»  Még  udvarlásukba  is  bele- 
téved egy-egy  bibliai  szólam.  Dán  Elek  huszár- 
kapitány Esztike  hajára  ezt  mondja:  «Arany. 
Kétszáz  siklus  nehézségű,  mint  x\bsoloné  volt.D 

Előadásának  másik  feltűnő  sajátságát  kitűnő 
anekdota-mondó  képessége  adja  meg.  Nyomot  hagy 
ez  elbeszélései  conceptióján  is  :  legtöbbjük  egy-egy 
ötletből  sarjad  ki,  egy-egy  adomából  szélesedik  el- 
beszéléssé s  egyiknél- másiknál  a  belső  valószerű- 
ség is  az  ötletnek  esik  áldozatául.  A  Pusztai  talál- 
kozás azon  a  sajátságos  ötleten  épül  fel,  hogy  egy 
leleményes  nemes  úr,  kinek  se  kicsinye,  se  nagyja, 
eszébe  veszi,  hogy  iskolát  állíttat  fel  s  ezért  még 
legnagyobb  ellenségeivel  is  kibékül.  Jáhel  története 
annak  az  ötletnek  köszöni  létét,  hogy  egy  ritka 
ótestamentumi  nevű  lányt  a  pap  fiúnak  anya- 
könyvel s  a  mostoha  bátyja,  hogy  megmentse  a 
sorozás  szégyenétől,  leszolgálja  helyette  a  katona- 
ságot. A  király  futása  azon  fordul  meg,  hogy  Zsig- 
mond királyhoz  annyira  hasonlít  egy  vitéze,  hogy 
még  ennek  a  menyasszonya  sem  tudja  megkülön- 
böztetni őket  egymástól. 

Ebből  az  anekdotát  kedvelő  hajlamából  követke- 
zik a  mulatságosnak  sokszor  a  kelleténél  erősebben 
hangsúlyozott  kiemelése.  A  hatás  kedvéért  egy-egy 
mozzanatot  annyira  kiaknáz,  egy  jelenetet  annyira 
kiszínez,  egy-egy  szólásmódot  annyira  elcsépel, 
hogy  veszedelmes  közelségbe  jut  a  bohózatoshoz. 
Ezen  a  területen  jár  s  egészen  valószerűtlen  a  Pusz- 
tai találkozás  végén  Ihárosi  Dávid  és  Ámbár  Lőrincz 
ádázkodása;  keresett  és  erőltetett  a  vén  Kikina 
latinizálása  vagy  Jóra  Peti  szónoklata  tisztelt 
polgártársaihoz.  Timotheus  Belvardinusnak,  a  prse- 
dicatornak  szerepe  is  igen  közel  jár  a  bohózatoshoz. 
Mindenütt  ott  van,  a  hol  mosdathatja  a  rakonczát- 
lan  vitézi  rendet,  egyre-másra  halmozván  ellene  a 
kegyetlennél  kegyetlenebb  appUcatiókat  a  'soltá- 
rokból. Folyton  lábatlankodik,  minden  lében  kanál 
s  örökös  <(Cseeend!»  kurjant ásaival  és  bibhkus 
harsogásaival  a  végén  már  a  circusi  pojáczára 
emlékeztet,  ki  minden  productióba  beleokvetetlen- 
kedik. 

Kitűnő  anekdotázó  tehetségével  kapcsolatos  elő- 
adásának frissesége,  fordulatossága  és  élénksége. 
Alig  van  elbeszélése,  melyet  elbeszélő  hangon  kez- 
dene. Mindjárt  az  első  mondatában  zsörtölődni 
kezdenek  alakjai  egymással  vagy  velünk.  Pár- 
beszédei tele  vannak  elevenséggel,  sőt  monológjai- 
ból vagy  az  író  elbeszéléséből  is  sűrűn  kicseng 
egy-egy  disputáló  közbevetés.  E  mellett  előadása 
a  legteljesebb  mértékben  közvetlen.  A  mit  elmond, 
azt  át  Í3  élte,  úgy  hogy  tárgyához  a  művészi  érdeken 
kívül   belsőbb   érzelmi   kapocs   is   fűzi.   Ezzel   elő- 

adásának  bizonyos  családias,  patriarchális  színe 
jár;  úgy  beszél  hozzánk,  mintha  rokon  beszélne 
rokonoknak  közös  ismerősökről,  s  elbeszélése  úgy 
hat  ránk,  mintha  egy  elmés,  kedves,  jó  ismerősünk 
élőszavát  hallanók.  Vidám,  szeretettel  teljes  hangja 
egészen  olyan,  mint  a  családias,  meghitt  enyelgÓB 
azokkal,  kik  nagyon  közel  állnak  az  ember  szívéhez. 
Előadása  e  familiáris  vonásának  nyilvánulásai  a 
tréfás  szörnyűködés,  ártatlan  rémítgetés,  kedves 
kötődés,  sokszor  egyenesen  zsörtölődés,  főként  a 
gyermekekkel  szemben,  különösen  a  nekik  legfáj- 
dalmasabb kérdésnek,  a  tisztaságnak  kegyetlen 
feszegetésével.  Ha  más  író  beszélné  el  reggehjét  a 
trónörökösnél,  bizonyára  nagy  lélekzetet  venne 
hozzá,  míg  Baksay  kedves  famiharitással  egy  kis 
keresztlányához  írt  levélben  mondja  el  a  nagy 
eseményt.  (Levél  a  trónörökös  reggelijéről.) 

Előadása  az  élőszó  közvetetlenségével  hat  ránk, 
csiszolásnak,  keresésnek  semmi  nyoma  rajta.  El- 
mond mindent,  a  mi  mondanivalója  van;  fesztelenül, 
bőven  beszél,  szabadjára  terjeng,  kedvére  részletez. 
Gyakoriak  nála  a  hosszú  zárjeles  közbevetések, 
minő  például:  «Az  én  fiam,  —  (néha  SzilvéLsi  ^rd/nak 
is  hívják,  mivel  hol  orrán,  hol  a  szeme  alatt  gyakran 
megterem  egy-egy  kék  szilva,  —  hívják  Kukoricza 
Jánosnak  is,  mivel  az  iskolában  gyakori  foglalkozása 
neki  kukoriczán  térdepelni,  —  nevezik  Henrictis 
Aucepsnek,  azaz  Madarász  Henriknek  is,  könnyű 
kitalálni  miért;  —  azután  Bogár  Jakabnak,  mivel 
a  kabátgallérja  tele  van  tűzdözve  cserebülylyel  és 
hét  pöttű  bődével,  hős  czinczérrel  és  galacs árral  é.s 

skolopendumokkal  Hanák  szerént,  mert  6  gazda 
akar  lenni,  a  gazdának  pedig  főként  a  bogártudo- 
mányra van  szüksége,  no  meg  a  német  nyelvre, 
ez  utóbbit  az  édes  anyja  diktálta  a  fejébe;  legáltalá- 
nosabban elfogadott  neve  azonban  Kun  Kocsárd, 
minthogy  ő  róla  van  megírva; 

Jön  utczáról  karmolt  képpel, 
Iskolából  titkolt  kékkel   —    — ) 

tehát  ez  az  én  kankocsárd  fiam  a  mai  napra  is  el- 
végezte kötelességét,  tudniilUk  kilőtte  Bébi  szomszéd 
ablakát.  Csujzlival.  (Ökröt  szarvánál,  embert  szavánál.) 

0  maga  is  ((szédelgő  múzsájáról*  szól,  mely  «szerte- 
széjjel  csapong»;  gyakran  apostrophálja  a  jámbor 
és  türelmes  olvasót:  «ődöngőnek»  nevezi  előadását, 
mely  valóban  oly  nyugalmas  és  kellemesen  egyen- 
letes, mint  a  rónán  végigsuhanó  szellő. 

A  mennyire  növeli  közvetetlenségét  ez  a  kereset- 
lensége,  ép  oly  ártalmára  van  szerkezeteinek.  Ebben 
a  tekintetben  még  gondosabban  írt  elbeszélései  is 
erős  kifogás  alá  eshetnek.  A  Patak  hánya  hosszú 
értekezéssel  kezdődik  a  szüle  és  banya  mivoltáról 
s  közben  még  ennek  során  is  ki-kitér  Jánoska  és 
Sárika  felkészítésére  az  iskolába  s  osztozkodására 
a  szülétől  tarisznyájukba  készített  mogyorókon. 
Ezután  a  templomépítésre  szükséges  pénz  felhaj - 
szólásának  különböző  módjairól  tárgyal.  A  Dámá- 
ban  terjedelmes  helyrajzi  értekezéseket  nyerünk  a 
mohácsi  csata  színteréről.  Ehhez  már  igazán  kevés 
köze  van  a  költészetnek.  Egyébként  mint  egész  is  szer- 
kezetében rendkívül  egyenetlen,  meseszövésében  el- 

laposodik,  cselekménye  a  befejezésben  elerőtlenedik. 
Egy-egy  hosszabb  részletnél  maga  is  sűrűn  meg- 
jegyzi: «Bz  csak  úgy  eszembe  jutott  és  a  dologra 
nem  tartozik.*  Formaérzéke  fogyatékos;  a  sok  apró 
jellemző  és  humorizáló  részlet  közt  elveszti  az  egé- 
szet; a  fontos  részeket  elnagyolja,  a  lényegteleneket 
elnyújtja.  Szerkezeteiben  ép  ezért  sok  a  pongyola- 
ság és  egyenetlenség,  formáiban  sok  a  szeszélyesség 
és  különködés.  Jelessége  sohasem  az  elbeszélés  egé- 
szében, inkább  a  részletekben  és  a  háttér  élénk 
megrajzolásában  van  s  általán,  ép  úgy  mint  Jókai- 
nál, epizód-alakjai  hasonlíthatatlanul  sikerültebbek 
és  élettel  teljesebbek,   mint   főhősei. 

Meleg,  derűs  humora  is  inkább  ezeken  csillog. 
Ez  a  humor  mélyebben  is  száll,  ha  egy-egy,  a  maga 
nyomorúságán  szeHd  öniróniával  tréfálkozó  papot 
mutat  be;  ha  egy-egy  tüskés  külső  mögött  arany- 
szívet szólaltat  meg;  egy-egy,  szegénységében  lelki 
kincseivel  s  az  élet  szerény  ajándékaival  vigasztalódó 
özvegy  papnét  vagy  egy-egy  kis  deákot  rajzol, 
kinek  egész  világa  az  ajtó  melletti  ládácska,  a  mi 
kétségtelenül  igen  szűk  Macedónia  a  debreczeni 
kántorságról  szőtt  merész  álmokhoz.  A  magyar 
természetnek  megfelelően  ment  minden  sentimen- 
talismustól  s  mégis  vannak  igen  szép,  meleg  részletei, 
melyeket  mély  elégikus  és  pathetikus  érzés  áraszt 
el.  Kevésbbé  mély  humora,  ha  egy-egy  mindenki- 
hez igazkodni  akaró,  pártkérdésekben  a  pártszem- 
pontok fölött  állót  játszó  ember  tragikomédiáját 
mutatja  be  vagy  az  elmélet  csetlését-botlását  a 
gyakorlati  megvalósulás  akadályai  között. 

Ha  humora  nem  is  mindig  mély,  előadása  mindig 
páratlanul  jóízű  s  tréfás  fordulatokban  gazdag, 
melyekből  lépten-nyomon  egy  meleg  kedély  friss 
ötletessége  csillan  ki.  Nehéz  lenne  még  csak  nagy 
általánosságban  is  összefoglalni  ez  előadás  sajátsá- 
gait, annyi  egyéni  szín  és  ötletesség  van  benne. 
Egyik,  Baksaynál  nagyon  sűrű  módja  a  komikus 
hatás  keltésének:  komoly  költői  helyek,  idézetek 
és  szólamok  tréfás  használata;  ilyenek  továbbá: 
tréfás  kifejezések  és  nevek  játszi  alkotása,  parodikus 
föllengés,  tréfás  nagyítások,  fontoskodások  és 
szörnyűködések,  szembeállítások  és  zárjeles  kiigazí- 
tások, actualitásokra  való  vonatkozások  s  tréfás 
anachronistikus  megjegyzések.  Ilyen  az  ironizálás, 
a  komolykodás,  a  játszi  áthidalások  és  meglepő 
kapcsolatok  s  talán  a  leggyakrabban  visszatérő: 
nyelvészi  csipkelődése  az  orthologusok  ellen. 

Nyelve  a  legtisztább,  legtősgyökeresebb  s  leg- 
egyénibb színű  költői  nyelvek  közé  tartozik.  Egy- 
aránt hatalmában  van  a  népnyelv,  minden  keresett- 
ség nélkül  s  az  archaizálás,  minden  erőltetés  nélkül. 
Ebben  a  tekintetben  ő  közelíti  meg  leginkább 
Aranyt.  Az  az  ódon,  bibliás  zamatú  nyelv,  mely 
KároH  bibhájából  s  a  zsoltárokból  szivárgott  át  a 
magyar  nép  nyelvébe,  leghatásosabb  irodalmi  ava- 
tást ő  benne  nyert. 

Egészében  a  magyar  léleknek  egyik  legépebb  s 
legrokonszenvesebb  kifejezője,  kit  semmiféle  diva- 
tos áramlat  nem  csábított  le  a  maga  gyalogösvényei- 
ről. Egész  világa  magyar,  idegent  nem  is  tud  rajzolni. 
Nála  Báli  bég,  a  félelmetes  Jaj  basa,  is  jóindulatú 


128 


magyar  földesúr  módjára  viselkedik  és  kedélyeske- 
dik a  prsedicatorral.  Előadása  páratlan  kedvességgel 
egyesíti  a  magyar  bölcselkedést  és  mesemondást  s 
ennek  ellenére  is  mindvégig  csak  dilettáns  írónak 
tartotta  magát.  A  mi  keveset  írt,  azt  egészen  lelke 
indítására  írta  s  valóban  mindegyikben  benne  van 
az  ő  szeretetreméltó  és  szeretetrekész  egyénisége. 
Tehetségével  együtt  munkált  szívének  melege,  lel- 
kének munkás  szeretete.  Egyéniségének  e  legfonto- 
sabb alkotó  eleméről  maga  mondotta  egyik  jubileuma 
alkalmával :  «Nem  kerestem  soha  az  emberek  ked- 
vét ;  de  úgy  van  alkotva  az  én  alkotóm  által  az  én 
lelkem,  hogy  mégis  éreztem,  hogy  vágyok  minden- 
kinek a  szeretetére.  Nem  úgy,  hogy  keressem,  hanem 
úgy,  hogy  azt  a  szeretetet  megelőzzem  és  mindenki 
iránt  szeretetet  ne  csak  mutassak,  hanem  érezzék  is 
bensőmben  és  gyakoroljak.  És  ha  egyetlen  egy  csepp 
vér  volna  bennem,  a  mi  bárki  iránt  is  ellenszenvre 
mutatna,  azt  hiszem,  hogy  ha  minden  ilyen  csepp 
vér  kifolyna  ereimből,  az  semmi  bántódást  az  én 
szervezetemben  nem  tenne. »  Magyar  érzése  nagy- 
hangú vallomások  nélkül,  a  magunkénak  fel- 
tétlen hűségű  megbecsülésében  rendkívül  rokon- 
szenvesen nyilatkozik  mindig,  akár  a  magyar 
viseletről  ejt  szót,  melyet  kifoszt  szépségéből  a 
«szegényítő  fényűzés»,  akár  íróinkról  beszél.  <(A  mi 
nagy  íróinknak  —  mondja  egy  helyen  —  ha  én 
egy  sorát  elolvasom,  kiesik  kezemből  a  toll,  mint 
szent  Ceciha  kezéből  a  lant,  mikor  az  angyalok 
énekét  meghallotta.*  Egy  más  alkalommal  ezt  írja: 
<cÉn   olvastam    Hómért,    Virgilt,    Byront,    Dantét, 

Scott  Valtert,  Dickenst,  Ouidát;  de  Arany  szebben 
énekel,  mint  Homér  és  Byron,  és  Jókai  szebben 
mesél,  mint  Dickens  és  Ouida.  Szebbet  énekelnek, 
szebbet  mesélnek,  mert  a  mienket  éneklik  és  mesélik.» 
Ugyanezzel  a  melegséggel  munkál  szívében,  egy- 
házának őszinte,  mélységes  szeretete  mellett,  a  val- 
lási türelmesség.  Alig  van  írónk,  ki,  kerülve  minden- 
féle kegyességtől  csepegő  szólamot,  e  szép  erényt 
szebben  magasztalta  volna.  A  lelki  békének  leg- 
ádázabb ellenségét,  a  politikát,  nem  igen  szerette. 
Pompása u  tanúskodik  e  mellett  az  a  felelete,  melyet 
egy  politikai  pártállása  felől  faggatózó  lapszerkesztő- 
nek adott:  «Míg  Tisza  Kálmán  élt,  addig  az  gondolko- 
zott helyettem  poUtikáról;  most  meg  Tisza  István.» 
Ez  kifejezése  volt  egyszersmind  annak  az  őszintén 
érzett  hódolatnak  is,  melylyel  apa  és  fiú  politikai 
hivatását  és  nagyságát  vallotta.  A  magyar  bölcses- 
ség, becsület  és  hűség  megtestesüléseit  látta  bennük, 
méltó  folytatóit  politikai  téren  ama  nagy  nemzedék 
hagyományainak,  melynek  irodalmi  nagyjaiban  a  ma- 
gyar szellemnek  soha  túl  nem  szárnyalható  emelkedé- 
sét látta.  Egész  egyéniségében  és  műveiben  egyaránt 
a  kálvinista  papi  kenetesség  s  a  művelt  magyar 
gentry  előkelősége,  finomsága  és  lelki  derűje 
egyesül  valami  sajátos  harmóniával  igen  megnyerő 
és  közvetlen  hatású  méltósággá.  Eokonszenves  egyé- 
niségéhez méltó  ajándék  volt  jó  sorsától  nyugodt, 
boldog,  derűs  élete,  —  olyan  élet,  melyről  a  zsoltár- 
író azt  mondja  :  «megtetszik  rajta  Isten  szépsége)). 
A  lélek  legádázabb  nyomorgatóitól:  a  betegségtől, 
gyásztól   és    anyagi   gondoktól    menten    fényes    és 

Káky  Lajos :  Baksay  Sándor.  9 

egyenletes  lánggal  égett  életének  fáklyája  s  elégvén, 
csendben  lobbant  ki.  A  nyugodt  élet  áldását  a  csön- 
des halál  boldog  elnyugvásával  tetézte  sorsa.  Az  élet- 
nek ily  kivételesen  áldott  nyugalma  aligha  hathat 
elmélyítően  költői  lélekre,  de  Baksay  lelkének  leg- 
jellemzőbb sajátságára  így  hatott.  Csak  ily  életen 
át  őrizhette  meg  annyira  töretlenül,  oly  diadalmasan 
az  ő  határtalan  optimismusát,  melylyel  nézte  az 
életet  és  az  embereket. 

Baksay,  ki  egyike  volt  a  legszerényebb  s  leg- 
kevésbbé  hiú  embereknek,  egyszer  mégis  eldicseke- 
dett: maga  számolt  be  a  Vasárna'pi  Ujságho,!! 
huszonötéves  papi  jubilaeumáról.  A  beszámolónak 
humorosan  vissza-visszatérő  refrainje  annak  az 
éneknek  két  sora,  melyet  egyik  régi  elődjének, 
Szőnyi  Virágh  Mihálynak  jubilseumán  énekeltek  a 
diákok: 

Az  ily  öregek  ekkor  megpihennek. 
Hála  Istennek! 

A  megpihenés  csak  a  következő  «huszonöt)>  küszö- 
bén jött  el.  Hála  Istennek,  hogy  adta  nekünk  azt 
a  nagy  generatiót,  melynek  egyik  utolsó  tagja  tért 
pihenőre  Baksayval  ity  késő  öregségében.  Ő  az 
utolsó  magyar  elbeszélő,  ki  még  szívében  hordotta 
e  nagy  nemzedék  boldog,  derűs  optimismusát,  mely 
nyugodt,  szerető  mosolylyal  tudta  nézni  a  magyar- 
nak még  gyarlóságait  is.  Az  ő  falvainak  szélén 
a  szélmalmok  forgó  vitorlái  még  a  nagy  magyar 
költőktől  megénekelt  puszta  áldozó  napjának  suga- 
raiba kapaszkodnak.  Magyarjai  nyugodt,  kétségek- 

tői,  bajoktól  nem  dúlt  életű  emberek.  Egész  látó- 
határuk a  róna,  melyet  ölébe  vesz  a  tündér  délibáb 
s  lágyan  ringatja  tanyáit,  bokorerdeit,  míg  a  menny- 
boltozat magas  kékje  a  nyugalom  boldog  mosolyá- 
val borúi  az  áldott  földre. 

A  hazugság  —  hazugság.  Prot.  Árvaházi  Képes  Naptár 
1873-ra.  YR  jegygyei.  Magyar  Szó,  1901.,  124.  sz. 

Búcsúra  menő  sokácz  nők.  Vasárnapi  Újság,  1873.  24.  sz. 
y.  r.  jegygyei. 

Sokácz  család.  Vasárnapi  Újság,  1873.  45.  sz.  y.  r. 
jegygyei. 

A  hajmagágó.  Prot.  Arvaházi  Képes  Naptár  1874-re. 
48.  1.  Magyar  Szó,  1901.  80-84.  sz. 

Komáromig  és  Komáromban.  Vasárnapi  Újság,  1874, 
41.  sz.  y.  r.  jegygyei. 

Ama  bizonyos  <íszálka».  Prot.  Árvaházi  Képes  Naptár 
1876-ra,  17.  1.  Jó  Ismerős  álnéven.  Ugyanez  Szálka 
ez.  Magyar  Szó,  1901.  75-79.  sz. 

Nagymama  harácsonyja.  Vasárnapi  Újság,  1875.  50—52. 
sz.  Gy. 

A  csudálatos  történet.  (Nagymama  meséje.)  Vas.  Ujs, 
1876.  1-18.  sz.  Gy. 

ökröt  szarvánál,  enibert  szavánál.  Prot.  Árvaházi  Képes 
Naptár  1876.  24.  1.  s  Vasárnapi  Újság,  1877.  595.  1. 
Esquiros   álnéven. 

Az  lliászhól.  Zeusz  rászedetése,  XIV.  158—351.  Buda- 
pesti Szemle  XI.  k.  (1876.)  150-158.  1. 

Az  Iliász  első  énekéből.  Felolv.  a  Kisfaludy -Társ.  1877 
okt.  31-iki  ülésén.  Vasárnapi  Újság,  1877.  45.  sz. 

Pusztai  találkozás.   Vas.   Újság,   1878.   1—26.   sz,    Gy. 

Jóczik  Jónás  levele.  Vas.  Újság,  1879.  11.  sz.  Jóczik 
Jónás  áhíéveu. 

Évad-ivad-humbug.  (Emlékirat  Szarvas  Gábornak.)  Vas. 
Újság,  1880.  1—2.  sz. 

Fürdőre!  Alkalmi  tárcza.  Vas.  Újság,  1880.  27.  sz. 
YR.  jegygyei. 

Jobb  kezem.  Elbeszélés.  Vas.  Újság,  1880.  27—85.  sz.  Gy. 

Károly.  Rajz.  Vasárnapi  Újság,  1880.  85.  sz.  YR.  jegy- 
gyei s  Képes  Néplap  és  Politikai  Hiradó,  1880. 
87-38.  sz.  YR.  jegygyei. 

Hová  JíMs.  Prot.  Képes  Naptár  1881-re,  52.  1.  6  Képes 
Néplap  és  Politikai  Hiradó,  1880.  44—45.  sz. 
YR.  jegygyei.  Sz.-h&n  Három  kereszt.  III.  A  házaló 
kereszt  ez. 

A  kereszt.  I.  A  fehér  kereszt.  II.  A  fekete  kereszt.  Vasár- 
napi Újság,  1880.  47—50.  sz.  YR.  jegygyei.  Sz. 
Három  kereszt.  I.  II. 

Debreczenből  Debreczenről.  Vasárnapi  Usjág,  1881.  45.  sz. 
Epigon   álnéven. 

A  dehreczeni  zsinatból.  Vasárnapi  Újság,  1881.  49.  sz. 
Epigon   álnéven. 

Recipe.  Rajz.  Vasárnapi  Újság,  1882.  1—2.  sz.  Y.  R. 
jegygyei.  Sz. 

Éltető  és  Kárlátó  et  Comj).  Vasárnapi  Újság,  1882.  48.  sz. 
***  jegygyei.  Ugyanez  e  megjegyzéssel:  (Francziá- 
ból),  A  mi  otthonunk.  (Ev.  prot.  társ.  és  családi 
hetilap)  111.  évf.  40.  sz. 

Bahet.  Elbeszélés.  Vasárnapi  Újság,  1883.  7—11.  sz. 
A  Kisfaludy-Társaság  Évlapjai.  XVllI.  k.  869. 1.  Sz. 

Isféró.  Elbeszélés.  Vasárnapi  Újság,  1883.  51—52.  sz. 
Isprávi  álnéven.  Gy. 

Találók  a  gyermeket  az  ó  anyjával.  Vasárnapi  Újság, 
1885.  52.  sz.  Y.  R.  jegygyei.  Magyar  Szó,  1904. 
16.  sz.  Magyar  Állam,  1904.  15.  sz.  ösvény,  1918. 
4.  f.  (258-265.  1.). 

Dömötör  Jánosról.  Vasárnapi  Újság,  1886.  1—2.  sz. 
A  Kisfaludy-Társaság  Évlapjai,  XXI.  k.  147-161. 1. 

A  somlai  vérs2üret.  Alkalmi  tréfa.  Pápai  Lapok,  1886. 
43.  sz. 

Gyalogösvény.  Elbeszélések.  (Pusztai  találkozás.  Nagy- 
mama karácsonyja.  A  csudálatos  történet.  Jobb 
kezem.  Ispéró.  Patak  banya.)  Kiadja  a  Kisfaludy- 
Társaság,  I-II.  k.  Budapest,  1887.  A  2.  (1896) 
és  3.  (1905)  kiadásban  I— III.  k. 

Az  Iliász  első  énekéből.  Vasárnapi  Újság,  1887.  7.  sz. 

Költemény.  (Czim  nélkül.  A  Kisfaludy-Társaság  kiadá- 
sában: Emlékkönyvbe.)  Segítség!  Az  eperjes-nagy- 
károly-toroczkói  tűzkárosultak  emlékalbuma,  Buda- 
pest, 1887. 

Hetesy  Dániel.  Vasárnapi  Újság,  1887.  15.  sz.  J  jegygyei. 

Bákhel.  Vasárnapi  Újság,  1887.  49.  sz. 

A  magyar  népviselet.  Az  osztrák-magyar  monarchia 
írásban  és  képben.  Magyarorsz.  I.  k.  387—408.  1. 

Mutató  belőle  A  magyar  népviseletről  ez.  Vasárnapi 

Újság,  1887.   50.  sz. 
Forrás  előtt.  Vasárnapi  Újság,  1887.  52.  sz. 
Életrajzom.    Protestáns    Új     Képes    Naptár    1889-re, 

18-24.  1. 
Levél  a  trónörökös  reggelijéről.  Vasárnapi  Újság,  1888. 

8.   sz. 
Aratás.   Vasárnapi    Újság,    1888.    28.    sz.    B— y    S— r 

jegygyei. 
Pécs  felé.  Vasárnapi  Újság,    1888.   34.  sz.  B— y  S— r 

jegygyei. 
Sárközségi  rmnyecskék.  Vasárnapi  Újság,   1888.  35.  sz. 

Daylight  Fotográfus  álnéven. 
Tapolczafő.   Vasárnapi   Újság,   1888.  37.  sz.  B — y  S— r 

jegygyei. 
A    kukoricza-csősz.    Életkép.    Vasárnapi    Újság,    1888. 

39.  sz.  Daylight  álnéven.  Magyar  Szó,  1907.  78.  sz. 
Magyar    népszokások.     Az    osztrák-magyar    mjnarchia 

írásban   és  képben.  Magyarorsz,   II.  k.  73—148.  1. 

Mutató   belőle  :   Házasság.   Vasárnapi  Újság,  1888. 

53.    sz.    Halottaink,    gyászunk.    Vasárnapi    Újság, 

1889.  6.  sz. 

Eudolf  királyfi  emlékezete.  A  kun  szentmiklósi  ref.  egy- 
házban 1889  febr.  5-én  tartott  gyászünnepélyen 
mondotta.  Vasárnapi  Újság,  1889.  6.  sz.  s  külön  is, 
Budapest,   1889.  8°  15  1. 

Egy  szútalány  megfejtése.  Vasárnapi  Újság,  1889.  45.  sz. 

A  Jász-Kunság.  Az  osztrák-magyar  monarchia  írásban 
és  képben.  Magyarorsz.   II.  k.  231—256.  1.  É.  n. 

Jáhel.  Elbeszélés  (5  képpel).  Vasárnapi  Újság,  1890. 
1-19.  sz.  Sz. 

Egy  fedél  alatt  két  otthon.   Novella.   Vasárnapi   Újság, 

1890.  48-49.  sz.  Magyar  Szó,  1907.  117.  sz. 
Károli  Gáspár  levele  az  szent  konfraternüáshoz.  Bpesti 

Hirlap,  1890.  270.  sz.  Károli  Gáspár  és  a  füsti 
fecske  emlékkönyve.  U.  o.  315.  sz.  Károli  Gáspár 
levele  a  szent  konfralernitáshoz.  U.  o.  1891.  227.  sz., 
mindhárom  Casparus  Caroli  álnéven. 

Kajdacsi  Antal.  Bpesti  Hirlap,  1890.  353.  sz. 

Iliász.  Harmadik  ének.  Budapesti  Hirlap,  1890.  853.  sz. 

Elkereszlelések.  Bpesti  Hirlap,  1890.  858.  sz. 

Szederindák.  Elbeszélések.  (Jáhel.  Babett.  Három  ke- 
reszt. Eecipe.)  Bpest,  1891.  2.  kiadás  1905. 

A  halhatatlanság.  Bpesti  Hirlap,   1891.  88.  sz. 

Az  én  jubileumom.  Vasárnapi  Újság,  1891.  27.  sz. 

A  daru  és  a  fecske.  Vasárnapi  Újság,  1891.  46.  sz.  Evan- 
gélikus Családi  Lap,  XUI.  évf.  (1908.)  7-8.  sz. 

Zsinat.  Budapesti  Hirlap,  1891.  842.  sz. 

A  király  futása.  Elbeszélés.  Vasárnapi  Újság,  1892. 
40-52.  sz. 

Mohács  vidéke.  Vasárnapi  Újság,  1893.  40.  sz.  Y.  R. 
jegygyei. 

Jókai  karácsonyja.  Vasárnapi  üjság,  1893.  68.  sz. 

Kossuth  Lajos  emlékezete.  A  kunszentmiklósi  ref.  egyház- 
ban 1894  márcz.  30-án  tartott  gyászünnepélyen 
mondotta.  Vasárnapi  Újság,  1894.  14.  sz.  Külön 
ig,  Bpest,  1894.  8°  15  1. 

Baksay  István.  Vasárnapi  Újság,  1894.  25.  sz.  Prot. 
Egyh.  és  Isk.  Lap,  1894.  405.  1. 

A  Mecsek  környéke.  Az  osztrák-magyar  monarchia  írás- 
ban és  képben.  Magyarorsz.  IV.  k.  263—360.  1. 
Mutató  belőle:  Baranyamegyéről.  Vasárnapi  Újság, 
1895.   6.  sz. 

Homér  Iliászának  negyedik  éneke.  Budapesti  Szemle 
LXXXVl.  k.  111-128.  1.  és  A  Kisfaludy-Társaság 
Évlapjai,  XXX.  k.,  159-176.  1. 

Az  Iliász  IV.  énekéitől.  Budapesti  Hirlap,  1896. 
41.  sz. 

Az  Iliász  V.  énekéből:  Afrodité  megsebesülése  (210—280.)- 
Budapesti  Hirlap,  1896.  197.  sz. 

Az  Iliász  IV.   énekéből.  Vasárnapi  Újság,  1896.  7.  sz. 

Hektor  és  Andromache.  (Az  Iliász  VI.  énekébői.)  Vasár- 
napi Újság,  1896.  30.  sz. 

Az  Iliász  hat  első  éneke.  Kiadja  a  Kisfaludy-Társaság. 
Budapest,  1897.  8"  VIII+196  1. 

Bírálat  a  Nádasdy-dijért  versengő  'pályamunkákról.  Akíi- 
démiai  Értesítő,  VHI.  k.  (1897).  323-330.  1. 

Képek  Baranyából.  Vasárnapi  Újság,  1897.  40.  sz. 

Dáma.  Történeti  körkép.  Kimnach  László  eredeti 
rajzaival.  Vasárnapi  Újság  1898.  Regénytár  49—141. 
1.  Kötetben  is.  Budapest,  Franklin,  1899.  8°  300  1. 

Mindig  jót  tett.  Erzsébet  királyné  emlékezete.  A  kun- 
szentmiklósi ref.  egyházban  1898  szept.  18-án 
tartott  gyászünnepélyen  mondotta.  Vasárnapi  Újság, 

1898.  39.   Bz.    Külön  is,    Kunszentmiklós,    1914. 
8°  7  1. 

Csuha  Ferke  rediviims.  Prot.  Egyh.  és  Iskolai  Lap,  1898. 
775.  1.  névtelenül. 

A  csurgói  főgimnázium  százéves  jubileuma.  Vasárnapi 
Újság,  1899.,  38.  sz. 

Egy  jóltevő  emlékezete.  Emlékbeszéd  Soltra  Alajos  felett 
a  csurgói  főgimnázium  százéves  jubileumán.  Vasár- 
napi Újság,  1899.,  38.  sz. 

Az  Iliász  hetedik  éneke.  Budapesti  Szemle  C.  k.  (1899.) 
78-97.  1. 

Az  Iliász  tizedik  énekéhői  (Doloneia).  Budapesti  Hirlap, 

1899.  862.  sz. 

LXXXIV.  zsoltár.   Prot.  Egyh.  és  Iskolai  Lap,  1900. 

79.  1. 
Homérosz  Iliásza.  Kiadta  a  M.  Tud.  Akadémia,  Budapest, 

1901.  8**  IV -f  563  1. 
Szalkszentmárton.  Vasárnapi  Újság,  1901.  11.  sz. 

Iliász  XXII.  ének.  Vasárnapi  Újság,  1901.  13.  sz. 

Jőkai  koporsójánál.  Budapest,  1904  máj.  9.  Vasárnapi 
Újság,  1904.  20.  sz.  Külön  is,  Kunszentmiklós, 
1914.  %"  7.  1. 

Pusztai  találkozás.  Patak  banya.  Magyar  Kegónyírók 
Képes  Kiadása.  Szerk.  és  bevezetéssel  ellátta  Mik- 
száth Kálmán.  37.  k.  Bpest,  Franklin,  1907. 

Az  Odysszeia  IV.  éneke.  Budapesti  Hirlap,  1907.  305.  sz. 

Jelentés  a  Nádasdy-féle  •pályázatról.  Akadémiai  Értesítő, 
XVIIl.  k.  (1907.)  528-539.  1. 

Részlet  az  Iliászból.  II.  ének.  Magyar  Szó,  1907.  118.  sz. 

Vakond,  bagoly,  ökör,  borjú,  pacsirta.  Mustármag,  1910. 
2.  sz.  Keresztyén  Lelkipásztor,  I.  évf.  (1916.)  4.  sz. 

Az  Odysseia  V.  éneke.  Vasárnapi  Újság  1912.  évi  «Kará- 
csony»  mellékletében,  9 — 12.  1. 

Az  Odysseia  IV.  énekéből.  (Pénelopé^  fiát  siratja).  Buda- 
pesti Hirlap,  1912.  304.  sz. 

Geszt.  Tisza  Kálmán  nyugalomra  tér.  1902  márcz.  25. 
Budapesti  Hirlap,  1914.  72.  sz.  Külön  is.  Kun- 
szentmiklós, 1914.  8°  10.  1. 

A  fejetlen  szóbor.  (Baksay  Görgei-verse).  Magyar  Figyelő, 
VI.  (1916).  323-324.  1.,  A  Nap,  1916.  145.  sz.  és 
Budapesti  Hirlap,  1916.  148.   sz. 

Baksay  Sándor  összegyűjtött  irodalmi  dolgozatai.  Kiadta 
a  Kisfaludy- Társaság.  Sajtó  alá  rendezte  Kéky 
Lajos.  I— III.  k.  Bpest,   1916. 

2.  Baksay  álnevei  és  jegyei. 

Ákháb.  Casparus  Caroli.  Daylight.  Daylight  Fotográ- 
fus. Egy  baloldali  reform,  lelkész.  Epigon.  Esquiros. 
Isprávi.  Jó  Ismerős.  Jóczik  Jónás.  Marius  Magdale- 
nus,  Publicanus  Samaritanus.  Peior  Peius  Pessimus. 
Quun.  A.  B.,  B-^  S-r.,  y.  r.,  Y.  E.,  YE.,  J,  **♦. 

3.  A  Baksay  Sándorról  szóló  irodalom. 

Lucanus  P/iarsaZiájának  ford.  A  jutalomtétel  kitűzése: 
A  M.  Tud.  Akadémia  Évkönyvei,  1862.  Titkári 
jelentés  a  nyertes  pályaműről.  U.  o.  1864—1869. 
Ismertetések:  Hazánk,  1868.  267.  sz.  Autonómia, 
1869.  10.  sz.  (Zalai  Dezső;  nagyon  leszóló).  Pesti 
Napló,  1869.  58.  sz.  estilap.  Budapesti  Közlöny, 
1869.   92.   sz. 

Választások  előtt.  Leszóló  bírálat  róla:  Figyelő  (szerk. 
Szana  T.),  1873.  236.  1. 

D.  (ömötör)  J.  (ános):  Hom&r  új  fordítása.  Vasárnapi 
Újság,  1876.  23.  sz. 

A  Gyalogösvény  ismertetései:  1887.  e  (Péterfy  Jenő): 
Budapesti  Szemle  LI.  k.  135—140.  1.  s  P.  J.  össze- 
gyűjtött munkái,  III.  k.  419—430.  1.  Ezt  leközli 
Baksay  Sándor  elbeszéléseiről  ez.  Vasárnapi  Újság, 

1887.  28.  sz.  —  Eötvös  Károly  Lajos:  A  mi  köny- 
vünk. Prot.  Egyh.  és  Isk.  Lap,  26.  sz.  —  Madzsar 
G.  Főv.  Lapok,  289.  sz.  Szana  T.:  Nemzet.,  192.  sz. 
Vasárnapi  Újság,  852,  418,  465.  1.  Egyetértés, 
147.  sz.  —  ő  (Eákosi  Jenő) :  Budapesti  Hirlap, 
165.  sz.  B.  Alexander:  Fuszpfade.  Neues  Pester 
Journal. 

Szana    Tamás:    Ujabb   elbeszélőink.    Irodalmi    Értesítő, 

1888.  16.  sz.  kötetben  is.  Budapest,  1889.  35-42. 1. 
— :  Baksay  Sándor.  Téli  Újság,  1890.  5.  sz. 

Tors  Kálmán:  Baksay  Sándor.  Vasárnapi  Újság,  1891. 
26.  sz. 

—  r. :  Baksay  Sándor.  A  Hét,  1891.,  27.  sz. 

A  Szederindák  ismertetései:  1891.  gd.  (Péterfy  Jenő): 
Budapesti  Szemle  LXVIL,  142-143.  1.  Szántó 
Kálmán:  Főv.  Lapok,  102.  sz.  p.  m.:  Pesti  Napló, 

98.   sz.  —  ő  (Eákosi  Jenő):  Elbeszélések.  Budapesti 

Hirlap,  135.  sz.  —  If.:  Babett.  Hét,  24.  sz.  b.  s.: 

Magy.  Hirlap,   86.  sz.    -   Élet,   I.  k.  434-7.   1. 

Egyetértés,  100.  sz.*:  Jáhel.  (A  Szederindákban). 

Főv.  Lapok,  1891.  107.  sz. 
Szinnyei    József:    Magijar  iróJc  élete  és  munkái.  B.  S. 

I.  k.  374—5.  hasáb.  Budapest,  1891. 
Farkas   József:    B.    S.    Pallas    Nagy   Lexikona,    IL   k. 

499—500.  1.  Budapest,  1893.  Ugyanez  némi  rövidí- 
téssel: Eévai  Nagy  Lexikona,  H.  k.  Budapest,  1911. 
Az  Iliász  hat  első  énekének  ismertetései:  1897.  —  n  — 

(Péterfy  Jenő):  Bpesti  Szemle,  XC.  k.,  144-148.  1. 

s  P.  J.  összegyűjtött   munkái  lü.  k.,  544 — 552.  1. 

ifj.   Reményi   Ede:   Egy.   Phil.    Közi.    553-56.   1. 

Csengeri  J.  Magy  Paedagogia,  247—251.  1.  L.  B. 

dr.:  Nemzet,  43.  sz.  —  i  —  s.:  Erd.  Múzeum,  277.  1. 

Vas.  Ujs.  8.  sz.  V.:  Prot.  Szemle,  419. 1.  Hét,  12.  sz. 

Salgó  Ernő:  Egyetértés,  62.  sz.  —  ő  (Eákosi  Jenő): 

Bp.  Hirlap,  19.  sz.  Magy.  Szemle,  85.  sz.  Faragó 

János:  Dunánt.  Prot.  Lap.  25—27.  sz.  Sebestyén 

Károly:  Homeros-forditások.  Magy.  Nyelvőr,  337— 

50.  1. 
Dáma  ismertetései:    1899.    Doktor    Apáczai:    Politikai 

Hetiszemle,  47.  sz.  S.  E.:  Egy  legenda  vég«.  A  Hét, 

47.  sz.  Kőrösy  György:  Magy.  Kritika,  HL  évf. 

3.  sz.  T.  E.:  Pesti  Napló,  826.  sz.  1900.  Wick:  Magy. 

Állam,  119.  sz. 
Beöthy  Zsolt:  Jelentés  az  1897J98.  ém  Péczely-pályázatról. 

(Dámáról.)  Akadémiai  Értesítő,  XH.  1.  f.  5—7.  1. 

Támadja     Kőrösy    György:    Hogyan    jutalmaz    az 

Akadémia.  Egyetértés,  1901.  45.  sz. 
Az    Iliász-fordítás    ismertetései:    1902.    Vértesy    Jenő: 

Magy.  Szemle,  19.  sz.  Sz— s.:  Prot.  Szemle,  250—55. 1. 

S.  E.:  A  Hét,   6.  sz.  Dr.  Kőrös  Endre:  Dunánt. 

Prot.  Lap.  81.  sz.  Igazmondó:  Magyarság,  57. 
181.  sz.  Dr.  Lakatos  Vincze:  Kath.  Szemle,  480—4. 1. 
Debreczeni  Prot.  Lap.  24.  sz.  — d.  Sárosp.  Lapok, 
10.  sz.  1903.  Szőke  Adolf:  Egy.  Phil.  Közlöny, 
490—509.  1.  1904.  Eácz  Lajos:  Deutsch.  Liter. 
Ztg.  5.  sz.  279.  1.  Erd.  Múzeum  147-49.  1.  Gábor 
Andor:  Egy.  Phil.  Közi.  179-182.  1907.  Beöthy 
Zsolt:  Az  irodalomtörténet  elmélete.  Előadásai  után 
jegyezte  és  kiadta  Csobán  András.  1906/7.  II.  félév. 
384-5.  1.  1916.  Vargha  Gyula :  Titkári  jelentés, 
Kisfaludy-Társ.  Évlapjai  XLIX.  k.  74-75.  1. 

Sz.  B.+N.  M.:  Baksay  Sándor.  Vas.  Újság,  1904.  4.  sz. 

P.  J.:  Baksay  Sándor  ünneplése  Kunszentmiklóson.  Vas. 
Újság,  1904.  17.  sz. 

Simái  Ödön  dr.:  Mohács  a  magijar  költészetben.  Mohács, 
1905.  (Dámáról,  80-83.  1.) 

Mikszáth  Kálmán:  Baksay  Sándor.  Magyar  Kegényírók 
Képes  Kiadása.  37.  k.  bevezetése.  Bpest,  1907. 

Beöthy  Zsolt :  A  magyar  nemzeti  irodalom  történeti  ismer- 
tetése. 10.  kiad.  II.  k.  101.  1.  Bpest,  1909. 

Csoma  József :  A  Baksayak.  Történelmi  Közlemények 
Abauj-Toma  vármegye  ós  Kassa  múltjából.  1912. 
évf.  1.  sz. 

S.  A.:  Baksay  Sándor.  Vas.  Újság,  1912.  32.  sz. 

Kapossy  Lucziáu:  Az  élet  s  az  irodalom.  Dunántúli 
Protestáns  Lap,   1914.  20—24.  sz. 

Halála  alkalmával  a  lapok  mindegyikében  hosszabb- 
rövidebb  megemlékezés.  Terjedelmesebbek:  1915. 
Szilágyi  Géza:  B.  S.  Az  Újság,  169.  sz.  Bpesti  Hirlap, 
169.  sz.  Magyar  Hirlap,  169.  sz.  Magyarország, 
169.,  170.  sz.  Neues  Pester  Journal,  169.  sz.  Üj 
Idők,  27.  sz.  Vas.  Újság,  26.  sz.,  Sárospataki  Eef. 
Lapok,  27—28.  sz.,  Debreczeni  Prot.  Lap,  26.  sz.. 
Néptanítók  Lapja,  25.  sz.  Borsos  látván:  Dunántúli 

Prot.  Lap,  26.  sz.,  Marjay  Károly:  Prot.  Egyh.  és 
Isk.  Lap,  25.  sz.,  Lampórth  Géza:  Magyar  Figyelő, 
III.  65—67.  1.,  Kovács  Sándor:  Theologiai  Szak- 
lap, 3—4.   sz. 

Temetéséről:  K.:  Baksay  Sándor  temetése.  Petri  Elek: 
Lna  B.  S.  temetésén.  Kenessey  Béla:  Gyászbeszéd 
B.  S.  felett.  Prot.  Egyh.  és  Isk.  Lap,  26.  sz.  Kis 
Ödön:  B.  S.  püspök  sírjánál.  U.  o.  27.  sz.  Beöthy 
Zsolt  beszéde  B.  S.  ravatalánál.  U.  o.  26.  sz.  Aka- 
démiai Értesítő,  584.  1.  Dmiántuli  Prot.  Lap,  43. 
sz.  Kisfaludy-Társ.  Évlapjai,  XLIX.  k.  327.  1. 
Mindezek,  Pruzsinszky  Pál  s  Ballá  Árpád  búcsúz- 
tató beszédével  együtt,  valamint  a  dunameUéki 
ref.  egyházkerület  1915.  október  20-án  tartott 
gyászünnepélyén  elmondott  ima  és  emlékbeszéd 
(Petri  Elektől)  megjelentek  a  következő  kiadvány- 
ban :  A  DunameUéki  Eef.  Egyházkerület  Gyász- 
os örömünnepe.  Kiadja  a  DunameUéki  Eef.  Egyház- 
kerület. Bpest,  1916.  1-32.  1. 

Emlékezések:  Darányi  Ignácz:  Utolsó  látogatás  Baksay 
Sándor  püspökünknél.  Prot.  Egyh.  és  Isk.  Lap,  26.  sz. 
Darányi  Ignácz  közgyűlést  megnyitó  főgondnoki 
beszéde.  U.  ott,  28.  sz.  Eévész  Kálmán  :  Baksay  Sán- 
dor abauji  őseirőKU.  ott,  29.  Apróságok  Baksay  Sán- 
dor életéből.  U.  ott,  28.,  30.,  31.,  33.,  35.,  40.  sz. 

Barta  Lajos:  Baksay  szülőföldje.  Nyugat,  1915.  13.  sz. 

Kéky  Lajos:  Baksay  Sándor  {18d2— 1915.)  Bpesti  Szemle, 
CLXIII.  k.,  352-380.  1.  Ism.  K.:  Népmüvelés, 
1915.  9.  sz.  Bő  tartalmi  kivonata:  Irodalomtörténet 
V.  évf.  1-2.  f.  51-53.  1. 

Madarász  Flóris :  Baksay  Sándor.  Magyarf  Kultui'a, 
1915.  13-14.  f. 

Schöpflin    Aladár:     Baksay   Sándor.    Nyugat,    1915.    I. 
695-698.  1. 

Vásárhelyi  József:  Vázlatok  Baksay  Sándor  irói  arcz- 
képéhez.  Prot.  Szemle,  1915.  478-489.  1. 

Vértesy  Jenő:  Baksay  Sándor.  Egyetemes  Phil.  Közlöny, 
1915.  670-2.  1. 

Zsigmond  Ferencz:  Baksay  Sándor.  Irodalomtörténet, 
1915.  225-237.1. 

Ferenczi  Zoltán  :  Baksay  Sándor  emlékezete.  (Felolvasta 
a  Bpesti  Philologiai  Társaság  1916.  febr.  26-iki 
közgyűlésén.)  Egyetemes  Phil.  Közlöny,  1916. 
221-236.  1. 

Kéky  Lajos :  Élmények  és  emlékek  Baksay  Sándor  el- 
heszéléseihen.  Bpesti  Szemle,  CLXVI.  k.  271-279.1. 

Kozma  Andor :  Baksay  Sándor.  (Emlékbeszéd  a  M. 
T.  Akadémiának  1916.  máj.  7-én  tartott  ünne- 
pélyes közülésén.)  Bpesti  Szemle,  CLXVI.  k. 
325—337.  1.  s  akadémiai  Emlékbeszédek  XVII.  k. 
9.  sz. 

Pruzsinszky  Pál :  Baksay  Sándor.  Prot.  Egyh.  és  Isk. 
Lap,  1916.  25.  sz.  és  a  Dimamelléki  ref.  egyház- 
kerület budapesti  theologiai  akadémiájának  Értesí- 
tője az  1915—16.  isk.  évről,  9—21.  1. 

Kis  Ödön :  Baksay  Sándor  emlékezete.  Kmiszentmiklósi 
ref.  főgimn.  értesítője  az  1915—16.  isk.  évre.  3—5. 1. 

Csűrös  István:  Baksay  Sándor.  A  budapesti  ref.  főgimn. 
értesítője  az  1915—16.  tanévről,  8—5.  1. 


TAETALOM. 


I. 

Lap 
Elete.  Irodalomtörténeti  jelentősége.  —  Családjának 
eredete  és  hagyományai.  —  Szülei.  —  Csurgói  diáksága.  — 
Sarkady  Károly  jótékony  hatása  fejlődésére.  —  Az  akkori 
csurgói  diákélet.  —  Kecskemétre  kerül.  —  Baráti  köre.  — 
A szabadságharcz  megakasztja  tanulmányaiban.  —  önmű- 
velése otthon.  —  A  szabadságharcz  lezajlása  után  el- 
végzi a  theologiát.  —  Irodalmi  culturája,  bibliás  nevelése, 
classikai  iskolázottsága.  —  Az  Ormánság.  —  Ebben  gyö- 
kerezik Baksay  erős  magyarsága.  —  Kecskeméten,  majd 
Halason  tanárkodik.  —  Házassága.  —  Első  irodalmi  dol- 
gozatai. —  Érsekcsanádi  lelkészsége.  —  Pharsalia -fordí- 
tása. —  Kunszentmiklós  hívja  meg  papjául.  —  Itteni 
élete.  —  Írói  munkásságának  kibontakozása.  —  Ilias- 
fordítása.  —  Vezető  szempontjai  az  átköltésben.  —  A  for- 
dítás története.  —  Fogadtatása.  —  Arany  verse.  —  Bak- 
say megjegyzései  Péterfy  Jenő  bírálatára.  —  Vargha 
Gyula  ösztönzése.  —  Egyházi  tisztségei,  püspöksége.  — 
Odysseia-íordítása .  —  Feleségének  betegsége  és  halála.  — 
Az  utolsó  félesztendő.  —  Baksay  halála 5 


II. 

Élmények  ós  emlékek  Baksay  elbeszéléseiben. 
Leleményének  szegénysége.  — •  Elbeszéléseinek  élményi 
elemei.  —  Nagymama  karácsonyja  s  A  csudálatos  történet 
gyermekkori  emlékeiből  van  szőve.  —  Az  anyagukul  szol- 
gáló családi  történet.   —   A  hősnő  :  özv.  Földváry  Pé- 

Kéky  LajoB :  Baksay  Sándor,  10 

Lap 
térné.  —  Történetéből  trilógiát  tervezett  Baksay.  — 
Patak  banya  bogdásai  történet,  —  Csősz  Péter  mintája 
az  érsekcsanádi  Bárdos  Benedek.  —  Tifágómen,  Tipiómen 
hősei  :  Pápai  Textorivts  (Takács)  János  és  József.  — 
A  Ptísztai  találkozás  hőse  Dömötör  János  és  Földváry 
László  alakjából  van  összekombinálva.  —  A  gyülek'ízet- 
alakításban  az  orgovány-pusztai  gyülekezet  alapítását 
beszéli  el.  —  Ennek  a  története.  —  Az  alakok  is  mind 
valóban  éltek.  —  Tömpöri  Bálázsh&n  kecskeméti  diákem- 
lékei. —  A  hajmagágó  papja  és  paplakja.  —  Személyes 
természetű  élmények  :  A  daru  és  fecske,  A  kukoriczacs ősz, 
Oavba  Ferke  redivivus.  -—  A  király  futása  baranyai  mon- 
dából, a  Dáma  egy  baranyai  népdalból  sarjad  életre.  — 
A  Z)áwki  történeti  forrásai 45 


III. 

Müvei.  A  kálvinista  magyarság  reprsesentativ  írója.  — 
Nagyobb  müveinek  tárgyköre  :a  falusi  kálvinista  papság, 
s  egyházi  élet;  a  koUegiuiai  diákság,  az  ormáni  nép  s  a 
pusztai  kun  nemesség  élete.  —  Elbeszélései  az  elnyoma- 
tás korából.  —  Történeti  elbeszélései.  —  Tanító  czélzatú 
elbeszélések.  —  Tréfás  karczolatok. —  Nyelvészeti  csipke- 
lődései és  álláspontja.  —  Magyar  alakok.  —  Emlékezé- 
sek. —  Költeményei.  —  Fordításai.  —  Néprajzi  dolgo- 
zatai. —  Egyházi  beszédei     72 


IV. 

írói  jellemraoza.  VílágfeUogásának  tengelye  derűs,  bol- 
dog optimismusa.  —  A  gyermek  rajza  elbeszéléseiben.  — 
Alakjai  telvék  életkedvvel  és  kedélyességgel.  —  Jókai 
hatása  elbeszéléseire.  —  Dickeaare  emlékeztető  vonásai. — 
Arany  hatása.  —  Baráti  köréből  Dömötör  János  és 
Baráth  Ferencz  irányító  befolyása  írói  munkásságára.  — 

Lap 
Baksay  jellemrajzoló  módja.  —  Előadásának  sajátos 
bája.  —  Pap  voltára  valló  tanító  czélzata  s  kenetessége.  — 
Kitűnő anekdotázó  képessége.  —  Előadásának  ezzel  kap- 
csolatos sajátságai.  —  Szerkezeti  egyenetlenségei.  — 
Humora.  —  Nyelve.  —  Magyarsága.  —  Egyéniség  ének 
legjellemzőbb  vonásai.  —  Az  utolsó  optimista  magyar  író.    114 

Könyvészeti  függelék.  1.  Baksay  Sándor  szépirodalmi 
munkái.  —  2,  Baksay  álnevei  és  jegyei.  —  3.  A  Baksay 
Sándorról  szóló  irodalom     132 

